
Capitolul 1 


— Trebuia să fi venit, Luce! Filmul a fost grozav, iar Dean Parr e un 
actor absolut minunat! Cel mai bun pe care l-am văzut! 

Luce Laurenson zâmbi și se ridică să închidă televizorul. 

— A fost la fel de bun pe cât se presupune că a fost piesa? A fost 
apreciată și s-a jucat mult timp, nu-i așa? 

Cea mai înaltă dintre femeile care intraseră în sufrageria 
apartamentului, unde locuiau împreună, surâse și se trânti pe un scaun 
ca să-și scoată pantofii. 

— Jocul actorilor a fost extraordinar, iar Teresa are dreptate, Dean 
Parr a fost eroul ideal. 

Zâmbi și, aruncându-i o privire prietenei ei, adăugă: 

— A murit cu foarte mult talent și Teresa a plâns în hohote. Să stai 
lângă ea la un film trist, e ca și cum ai sta lângă o familie de balene care 
stropesc. 

Teresa Halliday zâmbi și, fără să-i fie rușine de ce făcuse, adăugă: 

— Chiar și tu aveai lacrimi în ochi, Faith, așa că nu mai face pe dura. 
Cred că a plâns toată lumea. A fost ca o piesă de teatru grecească sau 
ca una dintre tragediile lui Shakespeare. Am văzut chiar și câțiva bărbaţi 
uitându-se pe furiș în jurul lor, în timp ce-și suflau nasul. 

— Exact ceea ce trebuia într-o seară de sâmbătă caldă, de primăvară 
din Whangarei. 

Luce Laurenson era englezoiacă, iar replica ei sună tăios în 
comparaţie cu felul domol de a vorbi al colegelor ei neozeelandeze. 
Avea trăsăturile și caracteristicile specifice englezilor, sau mai bine 
spus, ale nordicilor, părul argintiu, iar ochii de un albastru cenușiu, o 
nuanță ce se întâlnea atât de rar la antipozi. Umbriţi de gene și 
sprâncene întunecate, reprezentau punctul de atracţie al unei feţe care, 
deşi nu era dintre cele mai frumoase, avea totuși ceva irezistibil de 
atrăgător, paloarea feţei era scoasă în evidență de buze perfect 
conturate. În timp ce făcea cafeaua, mișcându-se grațios prin mica 
bucătărioară, surâdea, ascultând discuţia celor două colege de 
apartament. Nu era prima oară când se gândea cât de norocoasă era că 
împărțea apartamentul cu aceste două femei; blânda și practica Faith și 
mult mai vioaia Teresa, care preţuia cu înflăcărare viaţa și avea un simţ 
al umorului foarte dezvoltat. 

— Îmi pare bine că v-aţi distrat, spuse Luce, aducând cănile. Cine a 
scris scenariul? 

— Special m-am uitat, răspunse Faith. A fost tipul care a scris și piesa 
de teatru, Conn Ramsay. 

Luce se încruntă, urmărind o amintire înceţoșată. 

— Conn Ramsay? murmură ea. Îmi. ..numele îmi pare cunoscut. 

Colegele ei evitară s-o privească sau să se uite una la alta. O clipă 
mai târziu, Faith îşi luă cafeaua și continuă: 

— Bineînţeles, e celebru. A scris o piesă de teatru a cărei acţiune se 
desfășura în Evul Mediu, despre niște leproși. Au dat-o și la televizor, 
ți-aduci aminte? 

— Mi-aduc aminte, răspunse Teresa, tremurând ușor. Îti dădea fiori. 

— Foarte dură, adăugă Faith sec. Omul e un cinic, dar la sfârșitul 
pieselor lui întotdeauna se găsește un strop de speranță. Și a scris 

câteva; una mai celebră ca alta. Criticii nu-l compară cu Shakespeare, 
așa cum se grăbeşte s-o facă tânăra noatră prietenă, totuși ai impresia 
că ar face-o dacă William Shakespeare n-ar fi de neatins. 

— Probabil că am citit despre el pe undeva, spuse Luce, 
așezându-se pe un scaun. V-aţi întâlnit cu cineva cunoscut? 

— Jolie Stewart, care era agățată de un bărbat superb, zâmbi Teresa 
maliţios și, deși bătea ostentativ din gene și-și umezea buzele timid, nu 
părea să aibă efectul obișnuit, căci el nu părea deloc cucerit. 

Luce chicoti. 

— Am impresia că n-o prea placi pe Jolie. Ţi-a suflat vreun iubit? 

— Când eram în școala primară, dar nu de asta n-o pot suferi. E o 
snoabă și o înnebunește pe mama ei cu toate prostiile, iar doamna 
Stewart e o drăguță. Teresa luă o gură de cafea, apoi adăugă cu viclenie. 
Mă scoate din sărite; întotdeauna a lăsat impresia că se crede femeia 
fatală a ținuturilor de nord, când de fapt e doar înzestrată cu forme 
ceva mai voluptuoase. 

— Nu te-a prezentat? întrebă Luce, ridicând comic o sprânceană. 

Amândouă au izbucnit în râs. 

— Mă cunoşti prea bine. Dar, serios, Luce, a fost distractiv. Era 
evident că oscila între a se da mare cu el, încercând să facă toate femeile 
invidioase, sau a-l ţine ascuns, în caz că cineva ar fi încercat să i-l fure, 
continuă Teresa ironic. 

— Distractiv era felul în care el o asculta cu un fel de plictiseală 
amuzată, care pe mine m-ar fi scos din sărite, adăugă Faith. 

— Cum era? Vreau să spun, cum arăta? întrebă curioasă Luce. 

Jolie Stewart era o frumuseţe. Mulţi bărbaţi nu trecuseră de 
carapacea perfectă pentru a descoperi că dedesubt nu se afla o 
personalitate prea plăcută. 

— Oh, întunecat, începu Teresa. Părul întunecat, nu chiar negru, 
piele foarte bronzată. Trăsături aspre, o figură inteligentă. Ochi care 

vedeau totul. Totuși, expresia feței nu spunea multe, dar gura...și 
acum am pielea de găină. Apoi, mimând înfiorarea, continuă. Foarte 
senzuală. De fapt, avea aerul unui bărbat irezistibil, cum obișnuia Faith 
să spună, în tinereţe, „magnestism animalic”. 

— Niciodată n-am folosit expresia asta! protestă Faith, zâmbind în 
timp ce punea cana goală de cafea pe măsuţă. Te doare capul, Luce? Ai 
cearcăne. 

— Da, soră, surâse Luce. Totuși, e doar o ușoară durere de cap; nu 
le mai am ca înainte. 

— Atunci, la culcare. Mâine, mulțumesc lui Dumnezeu, ne putem 
relaxa. Ce-aţi spune să mergem pe plajă? Dacă e vreme bună, 
bineînţeles. 

Vremea a fost bună; după un început de zi nu tocmai plăcut, spre 
sfârșitul dimineţii soarele călduț de primăvară a alungat toți norii, și o 
briză ușoară dinspre nord a adus ceva din aerul de la tropice. 

— O zi potrivită pentru a obține un bronz timpuriu, spuse Teresa 
hotărât, în timp ce punea geanta de plajă în portbagajul micutei și 
destul de vechii mașini a lui Faith. Am luat tot? Ok. Hai, să mergem. 

Se hotărâseră să meargă la Waipu Cove, o plajă aflată la sud de 
Whangarei, la câteva mile depărtare de micuțul sat Waipu unde în 
urmă cu sute de ani se stabilise un grup de pionieri curajoși, ajunși 
acolo după o călătorie groaznică, pe care o făcuseră venind cu bărcile 
construite chiar de ei, tocmai din Noua Scoţie. Luce sorbea din priviri 
împrejurimile. Fusese o iarnă umedă și urâtă, iar acum simţea pentru 
prima dată că într-adevăr a venit primăvara. De-a lungul izvoarelor 
copacii începuseră să înflorească, iar în aer plutea dorința de viaţă. 
Noua Zeelandă era încântătoare, se gândi Luce melancolic. Ultimii doi 
ani, pe care îi petrecuse aici, au fost foarte fericiţi. Nu exista cineva mai 
blând și în același timp mai distractiv decât Teresa și Faith și, datorită 
prieteniei lor, avea un cerc larg de cunoștințe. 

Îi plăcea să lucreze în magazinul de antichități. Viața ei era foarte 
plăcută. 

— Ţi-ai luat bikini, Luce? întrebă Teresa. 

Luce zâmbi. 

— Da, de ce întrebi? 

— Oh, pentru că-ţi vin foarte bine. Și eu i-am luat pe ai mei. Sunt 
hotărâtă să mă bronzez până se întoarce Greg. Teresa își privi cu 
naturalete mâna pe care strălucea inelul cu diamante dăruit de 
logodnicul ei. Mi-e atât de dor de el! 

— Încă şase luni, spuse Faith, în timp ce se întorcea spre plajă. Apoi, 
încă un an și-o să fii căsătorită. Totul e pregătit pentru a i se alătura 
tatălui său, nu? 

— Da. Oh, aș vrea să treacă mai repede timpul! 

— Pentru mine trece destul de repede, comentă Faith. La tine, Luce, 
cum trece? 

— Suficient de repede, într-adevăr. Oamenii au început să cumpere 
cadouri pentru Crăciun, pe când eu încă nu mi-am revenit după vara 
de anul trecut, care a trecut atât de repede. Dar nu spuse că pentru ea 
timpul se scurgea în cerc, fără început și fără sfârșit. 

Ziua caldă de primăvară îi scosese pe mulți din casă; erau multe 
grupuri care organizau picnicuri pe plajă. Majoritatea erau cu familia, 
dar erau și cupluri care se bucurau de o plimbare. Datorită tenului 
deschis pe care-l avea, Luce folosi o cremă protectoare înainte de a se 
întinde pe prosop. Teresa i se alătură în timp ce Faith, cu o pălărie 
uriașă pe cap, începu să citească o carte. Peste câteva clipe, Faith le 
întrerupse ora de plajă, murmurând: 

— Nu te uita acum, dar tocmai a apărut Jolie cu tot cu sălbaticul 
frumos. 

— Vai, vai, ne folosim de toate farmecele, oftă Teresa. Oh, Doamne, 
fata asta scoate tot ce e mai rău în mine. O s-o fac să ni-l prezinte. 

— Teresa! 

Dar Luce nu putu decât s-o urmărească pe Teresa sărind în picioare 
ȘI, luând un aer de domnişoară, strigă: 

— Jolie! Jolie Stewart! 

Jolie fu obligată să se întoarcă spre ele. Era vizibil iritată și vorbea 
repede cu bărbatul de lângă ea. De obicei, Jolie se prindea de braţul 
celui care o însoțea, însă de data aceasta părea intimidată de prezența 
partenerului ei pentru a se manifesta la fel. Luce se ridică să-și ia haina 
şi, privindu-l pe cel care o însoțea pe Jolie, făcu ochii mari. Îi 
părea. ..cunoscut! Era aproape sigură că mai văzuse acea nuanţă de 
verde închis a ochilor lui. Și zâmbetul, acea mișcare ironică a 
buzelor. . .cu siguranță o mai văzuse și altă dată, și o rănise. În timp ce 
se apropiau, Luce se acoperi, trecându-și cureaua peste talia subțire. O 
cuprinse un sentiment de nerăbdare pe care încercă să și-l domolească, 
pentru a fi capabilă să se concentreze și să nu piardă acest crâmpei de 
amintire. Jolie îl prezentă, destul de îmbufnată. Deși nu se purtă ca și 
cum ar fi cunoscut-o pe Luce, ea simţi acea privire rece, ostilă, minute 
bune după ce li s-a făcut cunoștință. N-a fost surprinsă să audă că 
numele lui era Conn Ramsay. 

— Dramaturgul? exclamă Teresa. 

Se uită la ea, schiţând un zâmbet ironic. 

— Chiar el. Nu cumva v-am văzut aseară la film? 

— Dacă n-aţi văzut-o, cu siguranță aţi auzit-o, spuse Faith sec, 
privindu-l insistent. A fost una dintre plângăcioase. Cea zgomotoasă. 

El zâmbi și o întrerupse: 

— Sunt întotdeauna mulţumit când munca mea reușește să 
impresioneze pe cineva până la lacrimi. Îţi măgulește orgoliul. 

O privi din nou pe Luce. 

— N-aţi fost acolo, domnişoară Luce? 

— Nu. 

Era stăpână pe sine și, deși ştia că dăduse un răspuns mult prea 
scurt, n-avea de gând să dea vreo altă explicaţie. Se lăsă o tăcere destul 
de stânjenitoare, până când Jolie spuse: 

— Conn, ar fi bine să plecăm. 

— Ne grăbim? 

Asta a fost tot ce a spus, dar a fost suficient ca Jolie să se înroșească, 
iar lui Luce îi fu milă de ea. 

— Nu, bineînţeles că nu, spuse ea, încercând sa pară veselă în timp 
ce-l privea dureros, din spatele ochelarilor foarte mari. 

— lauti loc, îi invită Faith. Luce, ești mai aproape de portbagaj, 
ne-aduci ceva de băut? E foarte cald! 

Aveau o sticlă de vin alb, așezată între pungi pline cu gheaţă. Luce 
turnă cu mare grijă în pahare, apoi le împărți fiecăruia. 

— Foarte bun, murmură Teresa. Spuneti-mi, domnule Ramsay, ce vă 
aduce în Noua Zeelandă? Lucraţi la o altă piesă? 

— Momentan nu, răspunse el. Dar cred că am o nouă idee.Totuși, 
ca să vă răspund, sunt în vizită la sora mea. Ea și soţul ei au o fermă aici. 

— Pe coastă, adăugă Jolie. Apoi, privindu-l, renunță să mai spună 
altceva. În mod evident, era atrasă de el; la fel de evident era și 
respectul pe care i-l purta. 

— Această nouă piesă, va fi pusă în scenă aici? se interesă Faith. 

— O parte din ea, poate. 

Avea o culoare a ochilor foarte ciudată; un căprui auriu în jurul 
irisului, apoi se pierdea într-un verde închis. Deși era englez, nu purta 
ochelari de soare, așa că Luce putea foarte bine să-i examineze ochii 
atunci când o privea. Așa cum făcea acum, de parcă ar fi fost cine știe 
ce specimen. Acel sentiment că-l cunoștea încă o sâcâia, dar se gândi 
că, probabil, îi văzuse poza în vreo revistă sau în vreun ziar. Avea acele 
trăsături care n-ar fi putut fi uitate; prea aspre pentru a se încadra în 
tiparele obișnuite de frumuseţe, dar posedau o putere care influența 


12 SHARON PHILLIPS 


mult mai repede simţurile. Odată văzut, nu se putea uita, se gândi ea 
și pentru că o făcuse cu ironie, zâmbi. Ridicând privirea, observă că o 
urmărea, din nou, cu pleoapele pe jumătate închise. Nu se citea nimic 
pe faţa lui. Părea foarte iscusit în a arăta doar ceea ce voia din gândurile 
pe care le ascundea în spatele măștii senzuale. Luce își impuse să pară 
cât mai neinteresată și întoarse capul în așa fel încât el nu-i vedea decât 
o parte a feţei și bărbia mică, rotundă; nu realiză că în acea postură se 
conturau foarte bine linia elegantă a gâtului și a sânilor. Din fericire nu 
era nevoie de ea pentru a menţine discuţia aprinsă. Teresa și Faith 
făceau acest lucru cu mult succes, amândouă aducându-și propria 
contribuţie în a-l ţine de vorbă. Cel puţin va vedea că nu toti 
neozeelandezii semănau cu Jolie, care stătea acolo îmbufnată, plictisită 
de discuţia despre Clubul de Dramă. 

— Ne gândisem să jucâm " Recolta de Sâmbătă”, spunea Faith, dar 
până la urmă am lăsat-o baltă. 

Nu erau suficiente femei puternice în club, continuă ea zâmbind, 
aşa că am jucat " Mătușa lui Charley" 

El chicoti amuzat. 

— Toate jucaţi în piese de teatru? 

— Eu și Teresa, spuse Faith. Luce vine la premiere, de fiecare dată. 

Luce simţi că este privită. Când i se adresă, o făcu pe un ton atât de 
intim, de parcă celelalte nici n-ar fi existat. 

— Nu sunteţi interesată, domnişoară Laurenson? 

Fu nevoită să se întoarcă și să răspundă: 

— N-am talent, domnule Ramsay. 

Jolie o privi mirată. 

— Dar oricum n-ai avea cum Să-ţi amintești, nu? Vreau să spun, cu 
handicapul tău, ar fi imposibil, continuă ea tulburată. 

Se lăsă o tăcere stânjenitoare, apoi Luce spuse, ridicând din umeri: 

— Pentru majoritatea lucrurilor, am o memorie excelentă. 

— Dar ţi-ai pierdut memoria, insistă Jolie, ignorând-o pe Faith, care 
se încrunta. Cum ţi-ai putea aminti? 

— Nu-mi pot aminti nimic din viața mea de până acum doi ani, dar 
din acel moment, memoria mea fucționează perfect. 

— Ciudat, spuse Jolie, tremurând. Nu ti se pare ciudat, Conn? 

Fără să vrea, Luce se întoarse spre el și-i întâlni privirea rece, 
implacabilă, care o tulbură. 

— Se pare că te-ai obișnuit cu situaţia, continuă el. 

Un zâmbet timid îi flutură pe buze și deveni serioasă. 

— Nu prea poti să faci altceva. Odată pierdută, memoria nu se mai 
întoarce, oricâtă voinţă ai avea. 

— Poate nu o vrei înapoi, continuă el calm, privind-o. 

Pentru o fracțiune de secundă, fiecare mușchi al lui Luce se 
încordă. Realiză că pălise, iar el nu pierduse nimic din această reacţie 
la cele sugerate. 

— Poate, adăugă calm. Dumnezeu știe ce secret întunecat am de 
ascuns. Ţi-aș prezenta câte ceva din experiența mea, domnule Ramsay, 
dar mi-e teamă că ar fi prea plictisitoare, continuă, încercând să 
glumească. 

Dar el nu se lăsă păcălit. 

— O să văd singur dacă e așa sau nu. 

Tonul, care suna ca o provocare, o făcu să ridice capul. Conn 
zâmbea, însă era la fel de atent. Lângă ea, Faith făcu o mișcare bruscă 
şi întrebă foarte entuziasmată: 

— De unde vă vin ideile pentru piesele dumneavoastră, domnule 
Ramsay? 

Era o încercare destul de stângace de a mai detensiona atmosfera, 
dar el o urmă. Mai bine spus, îi permise să schimbe subiectul. Luce 
înghiți în sec, ştiind că acest bărbat controla întotdeauna discuţiile la 
care participa. 

— Spune-mi, Conn, adăugă, privind-o doar pe Luce. Îi cunosc 
suficient de bine pe neozeelandezi ca să știu că folosiți prenumele. Cât 
despre idei, zâmbi și întâlni privirea lui Faith, tocmai ai văzut 
născându-se una. Mulţumesc, Luce. 

Nu trebuia s-o vadă pe Jolie încruntându-se, ca să se convingă că a 
făcut o greșeală. ÎI provocase și nu mai putea da înapoi. Adrenalina îi 
crescu; trebui să-și înfrâneze impulsul de a se ridica și a fugi cât o 
țineau picioarele. Dar știa mai bine ca oricine că n-avea unde să se 
ducă. Fără să-și dea seama, mâinile i se încleștară una de alta, apoi se 
relaxă, spunându-și că n-avea de ce să-i fie teamă de el. N-o putea răni 
nimeni, dacă nu permitea acest lucru. Nu-i va permite să se apropie de 
ea în nici un fel. 

— Mai bine ai vorbi cu Mattie Jameson, îl sfătui Faith pe un ton calm, 
care o ajută și pe Luce să scape de panica ce o cuprinsese. 

Conn ridică întrebător din sprâncene, iar Faith explică: 

— Psihologul spitalului. Ea are grijă de Luce și-i spune, la fiecare șase 
luni, că este perfect sănătoasă. 

— Doar că nu poate să-și amintească nimic în afară de ultimii doi 
ani, interveni Jolie. 

Mesajul trimis de ea era foarte clar: " Stai departe de el. E al meu" 

" Poţi să-l păstrezi". Timp de câteva secunde teribile, Luce crezu că 
vorbise cu voce tare dar, încă o dată, Faith a intervenit și a pornit o 
discuţie despre o producţie a piesei " Romeo și Julieta", care câștigase 
ceva faimă în Londra şi, cum o văzuse și Conn, în următoarele minute 
au analizat-o pe toate părţile. Era deștept, un maestru al înțelesurilor 
contradictorii; de o inteligență caustică, dar fără urmă de râutate în 
comentariile sale. Extrem de sigur pe sine, și de ce n-ar fi fost așa? Un 
astfel de bărbat avea toate motivele să fie. Avea totul: era deștept, avea 
talent, o personalitate care era o adevarată provocare pentru orice 
femeie. 

Deodată, soarele intră în nori şi se răcori mai mult decât puteau 
suporta, așa că se hotărâră să plece acasă. Nu stabiliră nici o altă 
întâlnire. 

— Nu l-ai plăcut, observă Faith pe când mergeau de-a lungul 
câmpiei Ruakaka spre Whangarei. 

— Nu în mod deosebit. 

— Toată masculinitatea aceea e puţin cam mult, nu-i asa? Crezi că 
Jolie are idee în ce se vâră? chicoti Teresa. 

— Jolie e un drac împielițat, spuse Faith destul de tâios, și merită 
s-o-ncaseze. Cu toate astea, îmi pare rău pentru ea. Desigur că nu știe 
asta! Nu vede altceva în afară de acel magnetism animalic de care 
vorbea Teresa. 

— Mi-aş dori sa am jumătate din această atracţie, spuse Teresa 
zâmbind. Dar sunt bucuroasă că Greg nu-i așa de înzestrat. Pacienţii 
s-ar omorî pentru dragostea lui. 

— Nu-i o idee bună, încuviință Faith. Conn Ramsay nu numai că 
posedă aceea atracţie deosebită, dar e mult prea dur și cinic când o 
foloseşte. 

Combină asta cu o minte sclipitoare și o totală lipsă de interes 
pentru sentimentele celorlalți și ai un bărbat periculos. Neplăceri cu 
literă mare. 

— Să-nţeleg că nu l-ai plăcut, spuse Teresa, cu o uşoară uimire. 

Faith zâmbi. 

— Oh, l-am plăcut, dar nu reprezintă o ameninţare pentru mine. 
Îngândurată, aruncă o privire rapidă în oglinda retrovizoare. 

— Dar tu, Luce? 

— E prea arogant. Luce era extenuată, de parcă simpla lui prezență 
o consumase. Jolie are cale liberă. 

— Nu cred că e interesat de ea, spuse Faith calm. Nu-și mai putea 
lua ochii de la tine, Luce. 


16 SHARON PHILLIPS 


— Poate că-i plac blondele, răspunse ea obraznic, mascându-și 
oboseala cu un zâmbet. Sau poate că vrea să afle de la mine câte ceva 
și apoi să obțină un succes dintr-un caz de amnezie. Mă-ntreb dacă 
n-aş putea cere jumătate din profituri? 

Își petrecură restul drumului cheltuind acele câștiguri ipotetice, dar 
mai târziu în acea seară Faith spuse: 

— Mai bine ai lăsa-o pe Mattie Jameson să-ţi facă un control, Luce, 
în cazul în care chiar vrea să-ţi răscolească amintirile. 

— Chiar crezi că vrea asta? 

Lăsând revista, Teresa își privi cu ochi melancolici prietena. 

— Şi eu m-am gândit că ar putea fi o idee de roman. 

— Posibil, dar mi se pare că posedă o nestăpânită dorință de a 
experimenta. Şi ar trebui s-o poată obţine el însuși. Faith își privi 
unghiile proaspăt lăcuite, încruntându-se. Ar putea-o socoti pe Luce 
atrăgătoare, dar pariez că ar seca-o de informaţii în timp ce ar 
conduce-o spre dormitor. 

— Chiar crezi că asta are-n minte? întrebă Luce înroșindu-se. 
Violenţa propriilor reacţii o surprinseră. I se mai făcuseră propuneri și 
înainte și reușise să treacă peste ele, așa că de unde această reacţie la 
amintirea trăsăturilor puternice ale lui Conn Ramsay, care o făceau să 
se-mbujoreze? 

— Bineînţeles că da, râse Teresa, cuprinzându-și genunchii cu 
braţele, urmărind reacţia lui Luce. Așa gândesc toţi, după cum ar fi 
trebuit să știi până acum. Oricum, s-ar putea să fie altfel cu el. Pun pariu 
că multe nu-l refuză. 

— E un început pentru toate, murmură Luce, scoțând un disc din 
coperta sa. Se simţi slăbită; pentru o clipă simţi că va leșina, dar 
senzaţia fu trecătoare. După o clipă porni patefonul și se-ntoarse la 
scaunul ei, iar vocea lui Joan Sutherland umplu atmosfera. 

— Ti-e frig? 

Dădu din cap la întrebarea Teresei, lăsându-se pe spate în scaun în 
timp ce pasiunea din Scena Nebuniei din "Lucia de Lammermoor" 
umplea camera. 

Faith si Teresa erau niște scumpe. Uneori se gândea că dacă n-ar fi 
fost suportul lor de-a lungul ultimilor doi ani, ar fi înnebunit. Se 
îngrijorau pentru ea și interesul brusc al lui Conn Ramsay pentru ea le 
preocupa, mai ales pe Faith. Parcă ar fi avut două surori mai mari, fără 
obișnuitele dispute care credea că apar într-o familie. Totuși, simţea că 
nu avusese nici fraţi, nici surori. Așa că era plăcut să fi câștigat astfel de 
înlocuitori. 

Nu pentru mult timp, oricum, pentru că amândouă plănuiau să se 
căsătorească în viitorul apropiat. Şi-n asta consta și îngrijorarea lor. În 
spatele atitudinii lor stătea speranța, neexprimată, că într-o zi 
memoria-i va reveni. Cu toate astea, chiar și Luce renunţase să mai 
spere. Din primul moment în care se trezise în acel spital, a realizat 
că-și pierduse memoria pentru totdeauna. Nu apăruse nici o rază de 
speranță care să-i lumineze trecutul întunecat, în afară de câte o 
senzaţie de dâjă vu, de a mai fi trăit o dată unele momente, ca atunci 
când l-a întâlnit pe Conn Ramsay, dar nu o ajutau cu nimic, așa că 
învățase să nu le ia în considerare, refuzând acum să se bazeze pe 
aceste fragmente, care se dovediseră atât de amăgitoare. Într-un fel era 
destul de mulțumită. Și Conn Ramsay n-avea să-i strice această 
mulţumire sufletească. Chiar presupunând că el ar fi făcut asta, nu le 
ştia adresa și nici nu încercase s-o afle, deci era mult mai probabil ca 
Faith să se înșele și să nu fie deloc interesat de o ființă slabă și palidă, 
fără trecut, cu siguranţă, total diferită de senzualitatea evidentă care o 
caracteriza pe Jolie. De ce ar fi vrut, când era evident că o avea pe Jolie 
gata să-i îndeplinească orice dorință? Dacă voia o aventură de vacanţă, 
nu trebuia să mai caute. În ceea ce o privea, Faith decise că nu-i plăcea 
acest bărbat cu privirea aspră, mereu atent la ceea ce spune. Din 

nefericire, liniștea ei luă sfârșit odată cu apariţia lui Conn a doua zi, pe 
la douăsprezece, la magazinul unde lucra. A intrat în magazin ca și cum 
ar fi fost stăpânul universului, dar n-ar fi dat doi bani pe proprietatea 
sa. Ochii aceia verzi au privit prin magazin până ce privirea i se opri 
asupra lui Luce, care tocmai îi arăta unei femei un inel. 

— Îmi plac rubinele, exclamă clienta, încercând să-și pună inelul pe 
deget. Bineînţeles, aș putea să-l lărgesc. 

— Bineînţeles, spuse Luce inexpresiv, revoltându-se la acea idee. Era 
un inel elegant încrustat cu rubine și diamante care s-ar fi potrivit pe 
un mână fină și delicată. Probabil că și clienta era de aceeași părere, căci 
se încruntă. 

— Cu toate astea, nu e tocmai ce căutam. E prea mic. Nu-l iau, 
mulțumesc. În tot acest timp fusese conștientă de prezența lui, 
detestând faptul că se-mbujorase toată. Se-ntoarse însă, pregătită să-l 
înfrunte. 

— Ce-ti pot arăta? întrebă ea. El zâmbi, dar ochii îi rămaseră la fel de 
reci. 

— Ce ton formal! N-ai vrea să renunti la el? 

Pe când vorbea, luă inelul și, cu o îndemânare ce o surprinse, i-l 
puse pe deget, nelăsând-o să și-l scoată, strânsoarea lui provocându-i 
durere. 

— Ce faci ? Lasă-mă-n pace, șopti ea şocată, ducându-și o mână la 
tâmplă. 

— Te doare capul? 

— Nu, nu mă doare. N-avea rost să-ncerce să i se impotrivească, așa 
că nu mai opuse nici o rezistență, tremurând de șoc și de teamă cum 
nu i se mai întâmplase până atunci. 

— Lecţia numărul unu, spuse el, zâmbind și totuși vorbind foarte 
serios. Nu mi te impotrivi, Luce. Mi-am făcut un obicei din a câștiga și 
nu intentionez să mă opresc acum. 

În ciuda zâmbetului afișat, se simţea amenintarea, dar îi dădu 
drumul la mână. Ea se-ntoarse scotocind după cheile de la vitrină, 
îngrozită că ar putea veni s-o deschidă singur. Oricum, o aşteptă până 
când puse inelul la locul lui, după care spuse, ca și când micul incident 
nici nu avusese loc: 

— Vreau ceva pentru sora mea. Este ziua ei, săptămâna viitoare. 

— Ce ai dori? expresia obișnuită făcând-o să-și recapete încrederea. 

— Soţul ei îi cumpără bijuterii, dar ea colecționează porțelanuri și 
sticlă. Îi știi gusturile. 

— Le ştiu? întrebă uimită, gata să parieze că nici una dintre clientele 
pe care le avea nu semăna cu barbatul din faţa ei. 

— Da, spuse el. Se numește Sonia McLeod. 

— Oh! 

Fl râse, trăsăturile dure îmblânzindu-i-se. 

— Pari surprinsă. 

Şi avea toate motivele. Sonia McLeod era o femeie micuță, o 
persoana încântătoare, fără urmă de asemănare cu trăsăturile dure ale 
fratelui ei cu excepţia, poate...da, ochii erau aceiași. Aurii în jurul 
irisului, continuând apoi într-un verde închis. Incredibili ochi, dar în 
timp ce-l făceau pe Conn să semene cu o pasăre de pradă, îi dădeau 
surorii lui o privire clară si pătrunzătoare, fără nici o urmă de cruzime. 
Sonia McLeod era încântătoare, dar fratele ei era un pericol, și cu cât 
scăpa mai repede de el, cu atât mai bine. Din fericire avea ceva care 
i-ar fi plăcut. 

— Avem o vază Lalique, spuse ea, ducându-l înapoi la vitrina 
încuiată. Nu e veche, dar e frumoasă. Era de asemenea și foarte 
scumpă, dar nu știa cât era dispus să cheltuiască pentru sora lui. Scoase 
cu grijă vaza. 

— Foarte draguță, observă el sec. O iau. 

Nici nu comentă în privința prețului, care era suficient de mare 
încât o făcuse pe Luce să creadă că acea piesă avea să rămână în 
magazin multă vreme. Și pentru un bărbat care nu părea răbdător, 
aşteptă destul de calm cât timp împachetă cu grijă cadoul, privind-o cât 
era de concentrată. 

— Vrei s-o impachetez ca pe un cadou? 

— Bineînţeles! Sarcasmul din vocea lui îi aduse o urmă de culoare 
în obraji, dar ignoră lucrul ăsta, împachetând cutia într-o hârtie cu 
model colorat. 

— Gata, spuse ea, înmânându-i-o. Sper să-i placă. 

— Sunt sigur c-o să-i placă. 

Cuvinte fără sens, şi atunci de ce evită să-l privescă în ochi de parcă 
ar fi păstrat cine știe ce secret? Se simti ușurată când proprietarul, 
Graeme Hunter, apăru din spatele magazinului, spunând 

— Pauza de masă, nu-i aşa Luce? 

O aşteptă să iasă din vestiar, cu pachetul sub braţ, uitându-se 
încruntat la o sabie spaniolă. Evident că-l speriase pe Graeme, pentru 
că acesta își făcea de lucru rearanjând bijuteriile. Conn merse alături de 
ea fără să spună nimic până ajunseră în stradă, când remarcă: 

— Încrezător, nu ? 

Supărată pe atitudinea lui, Luce îi răspunse: 

— Probabil pari de încredere. Graeme nu-i prost. 

— Tu crezi că sunt de încredere? 

— Nu, spuse ea cu răceală. Cred că ești periculos. 

— Nu te ascunzi în spatele banalităţilor, nu? De ce aș fi periculos? 

— Sunt sigură că nu te interesează părerea mea. 

Ajunseseră la colţul străzii, și ea spuse repede: 

— Trebuie s-o iau pe aici. La revedere, domnule Ramsay. 
Bucuraţi-vă de restul vacantei. 

— Nu te grăbi! 

Incredibil, o prinse de încheietura mâinii, împiedicând-o să plece. 

— Ia prânzul cu mine. Strânsoarea nu era dureroasă, dar sub 
degetele lui pielea o înţepa de parcă atingerea lui era otrăvitoare. 

— Lasă-mă să plec, spuse ea foarte încet, surprinsă și furioasă. 

— Când vei accepta să iei prânzul cu mine. Nu era deloc intimidat 
de furia sau de disprețul din privirea ei. 

— Nu. 

— De ce nu? 

Deja oamenii începuseră să-i privească, unii cu interes ascuns, alții 
cu o curiozitate vădită, şi câțiva cu zâmbete nedisimulate. Probabil că 
arătau ca doi îndrăgostiţi care se certau, se gândi ea, și se albi la față. 

— Nu vreau, îi spuse apăsat. 

— Mă-ntreb cine are o voință mai puternică. Pentru că eu vreau tare 
mult să accepti. 

Ea nu putu rezista privirii lui aspre. Se uită la slaba strânsoare a 
degetelor lui. Probabil că-i văzuse slăbiciunea, pentru că-i ridică mâna 
și i-o sărută, spunând: 

— Te rog, Luce. Promit să mă port frumos. 

Mai târziu, își spuse c-ar fi trebuit să rămână fermă și să-l refuze, dar 
instinctul o avertiză că ar fi găsit altă cale s-o convingă. Căldura buzelor 
pe pielea ei o făcu să se smunceasă de parcă o înfierase. Cu răsuflarea 
întretăiată, îl întrebă: 

— De ce n-o rogi pe Jolie? Aventurile nu-s genul meu. 

— Și sunt ale ei? Îi zâmbi conducând-o peste drum. Câteva fete se 
uitară la el, cu admiraţie evidentă, dar el nu păru să le bage-n seamă. 
Cum ea nu-i răspunse, reluă. N-ai o părere foarte bună despre ea. 

— Abia dacă o cunosc. 

— Dar ce cunoşti nu-ţi place? Mă-ntreb de ce? Pentru că o vezi ca pe 
o amenințare? 

— Pentru numele lui Dumnezeu! 

Se opri, cât pe ce să dea peste o femeie cu o sacoșă de cumpărături 
care se-ncruntă indignată la ea. Nu-i treaba ta ce părere am despre Jolie 
Stewart, sau despre oricine altcineva. Doar pentru că ești dramaturg, 
crezi că ai dreptul de a sonda mintea altor oameni? Nu a mea, domnule 
Ramsay! Este intimitatea mea. 

— Blochezi drumul. 

EI îi zâmbi cu ironie, dar în același timp cu simpatie, pe când ea se 
smulse din strânsoarea lui. Îi trecu prin minte că era un bărbat pe care 
era aproape imposibil să-l pacălești. Continuându-și raționamentul, 
realiză că probabil această înţelegere intuitivă îl făcea să fie atât de cinic 
și totuși, un dramaturg atât de apreciat. Intră într-un restaurant pe care 
ea Îl știa doar din auzite, fiind prea scump pentru buzunarul celor cu 
care ieșea. 

— Nu mi-e foame, spuse ea, privind meniul cu totală lipsă de 
interes. 

— Nu pari a mânca suficient. Ignorându-i protestele, comandă 
pentru amândoi, întrebând apoi calm: 

— Câţi ani ai, Luce? 

— Douăzeci. Genele-i dese și foarte negre, se lăsară-n jos. 

— Deci aveai optsprezece ani când ţi-ai pierdut memoria. 

— Evident. 

— Te deranjează să vorbim despre asta? 

— Nu, nu chiar. Așteptă să plece chelnerul ce le adusese vinul și 
continuă. E ca un vis, acum. Se pare că am căzut pe scări. Citeam, ceea 
ce a fost un lucru prostesc, și m-am lovit la cap. Când m-am 
trezit.. întuneric. 

— Ţi-ai adus aminte de numele tău? 

Ea gustă din vin, bucurându-se de savoarea lui. 

— Nu, dar când mi l-au spus ei, mi-a părut familar. 

— Ce altceva ţi-ai mai amintit? 

— Despre mine, nimic. Îi era ușor să-i vorbească. Nu putea fi din 
cauza vinului, pentru că abia îl gustase. Fără să-și dea seama, se relaxă. 
Dar îmi amintesc toate cunoștințele dobândite în școală. Știu intrigile 
cărţilor pe care le-am citit, ştiu muzică, îmi amintesc filme. 

— Dar nu-ți aminteşti evenimentele din viaţa ta. 

Luce dădu din cap. 

— Doar asta. 

— Este posibil să-ţi recapeţi memoria? 

Un fior o străbătu. 

— Nu. Dacă ar fi fost să-mi recapăt memoria, s-ar fi întâmplat până 
acuma. Medicul meu n-a spus niciodată asta, dar pot vedea că n-are 
prea mari speranţe. 

— Nu pare să te deranjeze, observă el cu privirea aţintită asupra ei. 

— Nu. Sunt fericită, spuse Luce, radicând din umeri. 

— Vrei să spui că înainte nu erai? 

— Nu știu, murmură ea, ridicându-și ochii plini de suferință pentru 
a-i întâlni privirea pătrunzătoare. După o clipă, el spuse aproape blând: 

— E ciudat că nimeni nu te-a căutat. Desigur, poliţia a făcut public 
cazul tău. 

— Nu ştiu. 

Stăpânindu-și emoţiile, îi vâzu privirea zăbovindu-i pe gât și simți 
cum o furnică pielea. O privea cu admiraţie, dar în același timp 
provocator. 

Sosirea chelnerului detensionă atmosfera. Mâncarea a fost 
excelentă. Spre surprinderea ei descoperi că-i era foame, așa că se 
bucură de prânz, ajutată și de faptul că pe tot parcursul mesei au vorbit 
despre lucruri neutre. 

— Mai bun decât un pahar de iaurt și un măr, nu ? 

Ea zâmbi. 

— O portocală, de fapt. Și ca să fiu mai exactă, un "tangelo”. 

Pe sora ta n-o deranjează c-o lași singură toată ziua? 

— Sonia mă cunoaște prea bine pentru a mai fi surprinsă de ceea ce 
fac, spuse el sec, amestecând în cafea. Ridică privirea, sigur pe sine și 
zâmbi. 

— E o femeie extrem de ocupată cu o casă, o fermă și un soţ, pe 
lângă doi copii pe care trebuie să-i supravegheze în permanență. Și 
oricum, știe că sunt plecat să cumpăr un cadou pentru ziua ei. 

— Pare ciudat să mă gândesc la tine că ai avea o soră, spuse ea încet. 

Pentru o clipă, se lăsă tăcerea, înainte ca el să riposteze. 

— Care-i diferenţa între un bărbat cu o soră și ceilalți? 

— Nu știu, spuse ea, uimită de remarca ei si de causticitatea replicii 
lui. A fost o prostie ce-am spus. Pari...probabil pentru că pari atât de 
mulțumit de tine. 

— Educaţia mea a fost suficientă pentru a produce un exces de 
mulțumire de sine. Părinţii mei credeau că internatele erau răspunsul 
pentru orice indisciplină...și ca să fiu sincer, erau destule. Am fost un 
copil obraznic. 

Așa că am fost trimis de acasă la o vârstă destul de fragedă chiar și 
pentru Anglia, și de atunci nu ne-am mai văzut decât în vacanțe, ceea 
ce nu ajută la strângerea legăturilor de familie. 

Ironia din vocea lui o avertiză în privința altor întrebări viitoare. 

— Presupun că nu, spuse ea, fiindu-i milă de el. Sora ta a plecat și 
ea la școală? 

— Sigur că da. Părinţii mei au urmat același model. Aproape au dat 
faliment pentru a ne da o educaţie bună. Sonia era de așteptat să se 
căsătoreasă bine, dar din păcate i-a dezamăgit atunci când s-a 
îndrăgostit de un colonist lipsit de orice experiență. El îi văzu expresia 
și zâmbetul ironic. Da, chiar au gândit în felul ăsta. Și dezamăgirile au 
continuat. Eu n-aveam nici o intenţie de a deveni bancher sau agent de 
bursă. N-au fost niciodată de acord cu alegerea mea de a scrie. Când 

am părăsit școala și am început să-mi pierd timpul, s-au dezis complet 
de mine. 

— Pari necăjit. 

El dădu din cap. 

— Am fost, multă vreme. Apoi, după vreo zece ani, m-am întors. 

Şi... 

— Şi am găsit doi bătrâni, obosiţi, prinși în jocul convenienţelor. Nu 
fără sentimente, doar lipsiţi de imaginaţie. A fost o lecţie binevenită. 
Înainte de asta, credeam că sunt două variante pentru fiecare întrebare; 
după asta, am știut că e adevărat. 

Ciudat, asta o făcu pe Luce să-și ridice privirea uimită. Pentru o 
clipă, îl privi de parcă îl vedea pentru prima oară. 

— Deci, totu-i bine când se termină cu bine, spuse ea. Trebuie să 
plec...e timpul să mă întorc. 

Conn se uită la ea cu acea privire intensă care nu-i plăcea deloc, dar 
nu încercă s-o oprească. Când ajunseră înapoi la magazine, nu păru 
deloc surprins de graba ei de a scăpa de el. Fu chiar nepoliticosă în 
felul în care-și luă rămas-bun. Un zâmbet ironic apăru pe buzele Conn. 

— Ne mai vedem, spuse el încet. 

Îndoiala îi întunecă privirea, dar nu-i acordă atenţie, şi-i mulțumi 
pentru prânz înainte de a intra grăbită înăuntru. 


Capitolul 2 


Mattie Jameson o supraveghease pe Luce de când fusese adusă în 
stare de inconștientă la spital. Avea în jur de treizeci de ani, subțirică, 
și ca toţi ceilalți din profesia ei, era greu s-o faci să spună ceva precis 
despre ceva, dar era îngrijorată în mod special de Luce. Se uita cu 
simpatie la fata care stătea în faţa ei. 

— Ştii că nu pot răspunde la asta, Luce. Nu ştiu dacă memoria îţi 
poate reveni sau nu. Avem de-a face cu mintea umană și sunt multe 
lucruri pe care nu le cunoaștem. De unde interesul acesta brusc? 

— Ceva ce a spus cineva, spuse Luce. 

Instinctul îi spunea să evite numele lui Conn Ramsay și, totuși, îi 
spuse despre cine era vorba, adăugând cu tristeţe: 

— Crede că aș fi un subiect bun pentru studiu. Faith a insistat să 
vorbesc întâi cu tine. 

— Ştia? Amnezia e o formă de isterie, un mecanism de apărare, dacă 
vrei. În mod normal, dispare după câteva zile sau săptămâni. Uneori, 
cum e în cazul tău, persistă. Dar întotdeauna există posibilitatea ca 
memoria să-ţi revină. De obicei e nevoie de stimuli, un impuls în direcția 
cea bună. De aceea, am încercat să-ţi descoperim trecutul și să aflăm de 
unde vii. Dacă-ţi amintești, n-ai fost prea încântată, spuse Mattie. 

— Da, îmi amintesc. Era ciudat, dar mă simţeam atât de obosită, 
nu-mi doream decât să dorm. 

— Ai făcut ceva în sensul acesta de atunci? 

— Nu, răspunse Luce, părând surprinsă. Eu... .ei bine, când poliția a 
spus că n-a putut să găsească nimic despre mine, am lăsat-o așa. 

— Nu te-ai gândit niciodată că o astfel de reacţie este neobișnuită? 

Luce își umezi buzele. Mirosul plăcut de garoafe se simţi deodată 
mai greu în aer. 

— Presupun că da, spuse ea grăbit. Dar n-am fost dată niciodată ca 
dispărută, nu-i așa? Probabil că eram singură pe lume, dacă nu m-a 
căutat nimeni. 

— Nimeni n-a părut să fie interesat, fu de acord Mattie. Păreai a fi 
englezoaică, dar nimeni cu numele tău nu intrase în ţară în ultimele 
luni dinaintea accidentului, așa ne-am gândit că ești de ceva vreme aici. 
N-am găsit nimic pe nicăieri pe unde am întrebat. Ca și când ti-ai fi 
acoperit urmele. 

— Ca un criminal! 

Mattie zâmbi. 

— Stai liniștită, poliția n-a găsit nimic din care să reiasă că ai fi fost 
implicată în ceva ilegal. Dar întotdeauna am simţit că, dintr-un motiv 
anume, nu vrei ca cineva să te găsească. Și acesta-i motivul pentru care 
memoria ta nu vrea să-și amintescă acea parte din viață. Răspunsul se 
găseşte în trecutul tău. 

— Şi memoria nu-mi permite să ajung acolo din cauza a ceea ce aş 
putea afla. 

— Exact, şi Mattie adăugă cu precauție: cel puţin, așa cred. 

Se lăsă tăcerea și Luce se încruntă, gândindu-se la toate implicaţiile. 

— Crezi că ar fi bine să vorbesc cu domnul Ramsay? întrebă ea 
nervoasă. 

— Luce, nu-ți pot da sfaturi. 

Cred că ești suficient de puternică acum pentru a afla orice ar fi, fără 
să clachezi. S-ar putea să nu fie plăcut, dar ai putere și curaj. Poate că 
ai nevoie de acele amintiri. Dacă vrei să-ţi amintești, trebuie să-ţi 
convingi subconștientul că orice ai afla nu-ţi mai poate face rău. 

— Crezi că ar trebui să încerc? 

— Nu, decizia trebuie s-o iei singură, spuse Mattie, dând din cap. 
Până acum, ai mers în virtutea inerției; acum, bărbatul acesta te-a făcut 
să te gândești serios, și asta-i bine. Cum este el? 

— Puternic, îi spuse Luce confuz. Ştii tu, genul de barbat despre care 
citeşti dar în care nu crezi. Dur, dar deștept, prea deștept. 

— Pari să fi aflat multe despre el, într-un timp atât de scurt. 

Luce era foarte liniștită. 

— Da, ciudat, nu-i așa? Dar el. ..oh, se face simțit. 

— Așa sunt unii oameni, murmură Mattie. Caracter, carismă... mă 
rog. E un domeniu interesant. 

— Oh, e o persoană impresionantă. Luce trebui să facă un efort 
pentru a-și păstra vocea calmă, fără să trădeze vreo emoție. Are trăsături 
dure. Până și bărbia o are pătrată, și ochii verzi, ca jadul; nu-i poţi privi 
pentru a afla ce gândește. Un fior o străbătu, amintindu-și figura lui și 
încheie, zâmbind: nu e genul obișnuit de bărbat pe care să-l placi! Arată 
de parcă ar cunoaște iadul ca pe propriul lui buzunar. 

Era un lucru ciudat să spună asta. Mattie nu arăta niciodată 
surprinsă, dar la această remarcă întrebă, mai degrabă nerăbdătoare: 

— Se pare că nu-l prea placi, draga mea. 

— Nu cred că e cineva care nu-l place. Mai degrabă e genul pe 
care-l urăști. 

— Sau pe care-l iubești. 

— Nu. Nu-i adevărat că nu se poate vorbi despre dragoste, dacă 
nu-i reciprocă? Conn Ramsay n-a iubit în viața lui, sunt sigură. Are aceea 
putere de a fascina, dar nu de a inspira dragoste, spuse Luce. 

— Un bărbat senzual. 

— Oh, într-adevăr. 

Dar Luce era obosită de subiectul discuţiei, sau poate că-i era teamă 
să mai exprime agitația pe care i-o provoca amintirea lui Conn. 
Zâmbind, se uită peste birou la figura plină de compasiune a lui Mattie. 

— Cine știe, poate că experiența mea va rămâne imortalizată în vreo 
piesă de-a lui Ramsay. Ameţitoare gânduri pentru un nimeni! 

— Draga mea, niciodată nu vei fi un nimeni, chiar dacă memoria 
nu-ți revine. Dar eu m-aș fi gândit mai bine înainte de a-l încuraja. 
lartă-mă, dar nu-mi pari prea experimentată și, dacă-mi aduc bine 
aminte niște bârfe, Conn Ramsay nu e genul de bărbat cu care aș vrea 
s-o văd pe fiica mea. 

— Oh, dar n-am să mă îndrăgostesc de el, spuse Luce pe un ton 
calm, dar cu multă determinare în glas. Cred că încă îmi amintesc 
faptul că sunt o supraviețuitoare. Toţi cei care au o relaţie cu el sunt 
niște fraieri! Și-apoi, adăugă ea calm, e posibil să se răzgândească. 

Oricum, nu rămase deloc surprinsă când, peste câteva zile, într-o 
după-amiază, după ce-și termină programul la magazin, descoperi că o 
aștepta. Stătea rezemat de mașină, îmbrăcat într-o pereche de blugi și 
un pulovăr fin ce-i scotea în evidență umerii puternici; era.. înalt și 
tulburător. Cînd o văzu, se-ndreptă spre ea cu un zâmbet misterios. 

— Bună, spuse ea, simțindu-se nesigură. 

— Bună, spuse el încetișor. lei cina cu mine? 

— N-ai putea să mă anunti din timp? 

— Da sau nu, hotărăşte-te. 

Tonul pe care-l folosise o enervă. Cine se credea de o trata ca și 
când ar fi trebuit să-i fie recunoscătoare că s-a gândit s-o invite? 

— Nu, mulţumesc. 

— Aha, spuse el ironic. Deci, poți fi şi răutăcioasă. Urcă, te conduc 
acasă. 

Luce ezită, însă doar o clipă. În ciuda atitudinii lui, era păcat să-l 
refuze. 

Dar ar fi trebuit să se gândească de două ori înainte de a accepta, 
realizând că n-avea nici o intenţie s-o ducă acasă. 

— Mă răpești? întrebă ea cu răceală. 

El zâmbi. 

— Da. E ziua Soniei, te-a invitat la masă. 

— De ce nu mi-ai spus? Serios, ești cel mai enervant bărbat pe care 
l-am cunoscut! Nu pot merge îmbrăcată cu hainele cu care am fost la 
serviciu. 

— Te-aș fi dus acasă pentru a te schimba. 

— Du-mă acum. 

— Nu. 

— Oh, mă scoţi din sărite! 

— Lecţia a doua, răspunse el batjocoritor. Nu prea am principii când 
vreau să se facă aşa cum vreau eu. 

— De ce să nu spunem direct că ești total lipsit de scrupule, spuse 
ea sarcastic. 

Conn râse la remarca ei, părându-i-se amuzantă, deși era destul de 
greu să-ţi dai seama dacă era cu adevărat sau nu amuzat. Fără nici o 
avertizare îi luă mâna și i-o sărută. Senzualitatea sărutului îi produse 
senzanții mult mai puternice decât se așteptase. 

Trăgându-și mâna, își întoarse capul pentru ca el să nu vadă efectul 
atingerii lui. După câteva momente, se relaxă suficient pentru a-și da 
seama că ieșiseră de pe drumul principal și că mergeau spre est, spre 
coastă. Priveliștea era minunată, copacii luminau peisajul cu noile 
veștminte de primăvară, iarba era verde și deasă sub soarele călduț. 
Pășunile erau minunate. 

— Cumnatul meu e fermier, o informă Conn. Crește oi și vite. 

— Cum a cunoscut-o pe sora ta? 

— Ea era într-o călătorie de afaceri. N-am întrebat niciodată, însă din 
ceea ce mi-a spus Sonia am înțeles că nu s-au plăcut la-nceput și el i-a 
făcut o curte asiduă care s-a încheiat, spre surprinderea tuturor, 
inclusiv a Soniei, cu o nuntă. 

— Sora ta nu pare deloc impulsivă! 

— Aparenţele pot fi înșelătoare. Poate părea liniștită, dar e ca 
furtuna, când vrea. Are nevoie de o mână fermă, și Ryan e unul dintre 
puţinii oameni hotărâți. 

— Pare un pic amenințător. 

— Să spunem că dacă aș avea nevoie de ajutor vreodată, n-aş apela 
la altcineva decât la el. 

Însă era evident că nu-și putea imagina o astfel de situaţie. Și nici 
Luce, de altfel. Îi plăcea prea mult să conducă pentru a avea nevoie de 
ajutor vreodată. 

Ryan McLeod era la fel de solid ca și cumnatul său. Într-adevăr, în 
unele privințe semănau uimitor de mult, amândoi având acea 
mulțumire de sine ce venea din conștientizarea propriilor calităţi și 
defecte. 

"Două personalităţi copleșitoare", se gândi Luce, în timp ce dădea 
mâna cu el. Era plăcut, dar ochii negri erau reci, încălzindu-se doar 
când își privea soția. 

Sonia zâmbi. 

— Sunt impresionanţi, nu? spuse Sonia, cu înțelegere plină de 
amuzament. Vino în salon. Am aprins un pic focul, chiar dacă e o seară 
caldă. 

Sporovăind cu ușurință, o conduse într-o cameră imensă, superb 
mobilată, anticul și modernul îmbinându-se perfect. Se potrivea perfect 
cu stăpânii casei, așa că n-o surpinse când află că familia lui Ryan 
locuise aici de generaţii. "Sonia s-a căsătorit cu cineva din mica 
nobilime", gândi Luce. 

Fu o seară plăcută. Sonia n-ar fi putut fi mai încântătoare, dar soțul 
ei, în ciuda manierelor, n-a fost atât de expansiv, pătrându-și părerile 
pentru el. Luce a fost neliniștită, contribuind la asta și felul în care o 
privea Conn, chiar și când vorbea cu sora lui sau cu Ryan. Îi dădu fiori 
care ar fi speriat și pe cel mai curajos om dacă ar fi fost spionat sau 
urmărit. Dar nu cedă. Pentru cineva străin ar fi putut părea o seară 
reușită, datorită râsetelor și conversatiei sclipitoare. Luce se simţi bine, 
în ciuda stării de neliniște provocate de Conn. Familia McLeod a fost 
atât de amabilă, încât nu știa dacă nu cumva au fost preveniţi în 
legătură cu amnezia ei. Asta până când Sonia spuse oftând: 

— Nu mă voi obişnui niciodată cu primăvara de aici. Îmi place ca 
primăvara să vină cu surle și trâmbiţe, cu cer senin și păpădii, după 
toate neplăcerile iernii. Aici, avem narcise înainte ca iarna să fi dispărut 
complet și miei în iulie, doar stejarii își dezvăluie frunzele proaspete în 
primăvară. Nu preferi iarna din Anglia,Luce? 

— Nu-mi aduc aminte, răspunse ea încet, zâmbind, pentru că 
deseori amnezia ei îi făcea pe oameni să se simtă prost. Dar primăvara 
de aici e minunată. Zilele par să se mărească dintr-o dată și arborii de 
ceai înfloresc de-a lungul drumurilor ca o zăpadă târzie, iar aerul e atât 
de curat. . .îmi place. 

— Pe Luce n-o deranjează lipsa memoriei, observă liniștit Conn, cu 
o expresie enigmatică. 

— Eu nu cred c-aș fi putut fi atât de calmă, spuse Sonia 
cutremurându-se. Dar tu, Ryan? 

— Depinde de amintiri. 

Asta duse la o discuţie aprinsă despre o poveste a lui Dickens, exact 
cu acest subiect, și de aici ajunseră mai departe la literatură. Luce știa 
că-i surprinsese cu faptul că-i erau cunoscute lucrările aduse în 
discuţie; era o reacţie normală, dar după un timp se obișnuiră. 

Se bucură, totuși, când se sfârși seara. Fusese obositoare. 

Pentru prima dată, își dădu seama că se-nconjurase doar de oameni 
care aveau legătură cu spitalul sau care îi acceptaseră situaţia fără nici 
un comentariu. Îi făcuseră viata mai uşoară. 

-Trebuie să ne mai vizitezi, îi spuse Sonia la plecare. 

— Multumesc. 

Dar Luce nu se angajă. O plăcuse foarte mult pe Sonia; de cei doi 
bărbaţi din viața acesteia se temea. Și, ca și când ar fi gândit cu voce 
tare, Conn adăugă încet: 

— Ryan te place. Așa că rămân doar eu. 

— Nu ştiu ce vrei să spui. 

— Nu? Îti place de Sonia, e evident. Și Ryan nu reprezintă nici o 
amenințare pentru tine, așa că doar în mine n-ai încredere. De aceea 
n-ai luat în considerare invitaţia ei, nu-i așa? 

— Atât de evident a fost? 

— Eşti îngrijorată? 

— Nu-mi place să fiu nepoliticoasă. . . și ea a fost atât de drăguță, oftă 
Luce, așezându-se pe locul ei. 

— Are un suflet bun, fu el de acord. Unul dintre puţinii oameni buni 
pe care-i cunosc. Nu, n-o să se supere. 

O intrigi, ca şi pe mine de altfel. 

Luce se-ncruntă, dar reuşi să dea o notă de amuzament atunci cînd 
spuse: 

— Profesianal, sper. 

— De ce, te-nspăimânt? 

— Poate că sufăr de amnezie, dar încă am instincte, spuse ea sec, și 
fiecare instinct îmi spune că ești periculos. 

— Mi-ai mai spus, zise el chicotind. Lămurește-mă. 

— Ştii foarte bine ce vreau să spun! Nu trebuie să mai repet. Ești ca 
un bici, șfichiuitor. Rănești oamenii. 

— Nu pot să fiu de acord cu această metaforă ingrozitoare. 

Probabil că ai acumulat multă experiență în fosta ta viaţă, pentru a 
mă categorisi atât de repede. 

Sarcasmul din vocea lui o răni. Dar asta și intenţionase. S-o facă 
să-și piardă încrederea în ea, în așa fel încât să-nceapă să se întrebe cum 
de l-ar fi putut crede suficient de interesat pentru a reprezenta o 
ameninţare. 

Înghiţi în sec, simțindu-se ca o proastă. O cuprinse neliniștea, 
simțind că mai trăise o dată această situaţie; cu mult timp în urmă, acest 
bărbat mai folosise acest ton când i se adresase. Fără să-şi dea seama 
suspină, iar el o întrebă tâios: 

— Care-i problema? Nu te simţi bine? 

Opri mașina. Aprinse lumina și-i observă slăbiciunea; avea ochii 
mari şi speriaţi. 

— Luce? întrebă încet, apoi o atinse pe frunte și se-ncruntă simțind 
broboanele de sudoare, dar o ţintui în continuare cu privirea. Ce s-a 
întâmplat? 

Deși starea de slăbiciune aproape trecuse, îl întrebă cu o voce 
răgușită: 

— Te cunosc? 

Nici un mușchi de pe faţa lui nu tresări, totuși îl simţi că bate în 
retragere și închise ochii cu durere. 

— Nu, spuse Conn. Nu, nu știi nimic despre mine, Luce. Absolut 
nimic. De ce ? 

Cu ochii încă închiși, încercă să se calmeze, respirând profund. 
Încet, teama şi durerea dispărură, luând cu ele totodată și acea vagă 
amintire. După câteva minute, adăugă: 

— Îmi cer scuze pentru ce s-a întâmplat. Întotdeauna mă sperie 
când se întâmplă. 

— De ce? întrebă el, pornind mașina. Ar trebui să te bucure gândul 
că începi să-ţi recapeţi memoria. 

— Nu, doar că în cazul în care aș îndrăzni să-mi amintesc, m-aș regăsi 
într-un iad din care n-aș mai avea scăpare. Făcu o pauză. E ca și cum aș 
trăi pe marginea prăpastiei. Aici, totuși, mă Simt în siguranță, 
înconjurată de oameni amabili. Dacă aș face un pas greșit, m-aș prăbuși 
în abis. 

— Eşti sigură că ceea ce ascunde subconștientul tău e aşa de 
neplăcut? E posibil să fi avut o viaţă perfect normală, alături de familie, 
prieteni și iubiţi, iar amnezia să fie doar rezultatul căzăturii. 

Luna răsărise în timpul cinei și acum se ridicase sus pe cer, 
luminând totul în jur. Sub razele ei, ţinutul se dezvăluia ca un tărâm de 
poveste. În lumina farurilor se reflectară ochii verzi ai unui mic animal; 
câteva secunde mai târziu, Conn trase de volan pentru a feri un arici. 

— Probabil că ai dreptate. Totuși, nici familiei, nici prietenilor sau 
iubiţilor nu le-a păsat suficient de mult pentru a încerca să afle unde 
sunt. 

— Și asta te doare. 

— Deşi e ciudat, da. 

— Asta înseamnă că trebuie să existe cineva, undeva, accentuă 
Conn; cineva pe care-l aștepți, va veni după tine. 

Fu din nou surprinsă cât îi era de ușor să-i vorbească și cât de 
perspicace era. Nu era un sentiment plăcut. Dezvăluindu-i atât de 
multe lucruri, simţi că se expune unui pericol pe care nu-l putea, încă, 
discerne. 

— E posibil, spuse ea rece. Dar se pare că mi-am acoperit urmele 
atât de bine încât nici poliţia n-a aflat nimic așa că, probabil nu prea 
aveam încredere în acest cineva. 

— Așa cum n-ai nici în mine, adăugă el zâmbind în întuneric. N-ai 
încredere în mine și, totuși, vorbești cu mine. De ce? 

— Probabil. . .și făcu o pauză, punându-și ordine în gânduri, înainte 
de a le exprima: probabil pentru că nu mă tratezi cu milă. Nu mă tratezi 

ca pe o ciudățenie sau ca pe o persoană bolnavă. Mă obligi să gândesc. 
Și n-ai nici un interes. 

Conn râse și opri mașina sub un stejar uriaș. Înainte ca Luce să-și 
dea seama ce se-ntâmplă, el își desfăcu centura de siguranță. Apoi 
se-ntoarse și, ținând-o de mâini, îi desfăcu și ei centura de siguranță. 

— Cât de naivă ești, draga mea, o tachină el domol când o luă în 
braţe. Sau credeai că am nevoie de încurajări? 

Volanul o rănea la umăr, dar nu se compara cu durerea pe care o 
avea în suflet. Instinctele despre care discutaseră mai devreme, se 
treziră la viaţă; instinctul de supravieţuire o îndemna să se îndepărteze 
de el, în timp ce un altul, mult mai profound, n-o lăsa să se miște din 
brațele lui Conn. Tăcerea lui o avertiza că se aștepta să i se 
împotrivească. Simţea cât de tensionat era și știa că i-ar fi făcut plăcere 
să-i înfrângă orice împotrivire. Figura lui semăna cu cea a unui 
cuceritor. 

— Asta crezi că am făcut? întrebă ea încet. Crezi că te-am provocat? 
Mă supraestimezi. Nici măcar nu te plac. 

— Ah, dar știm că asta n-are nimic de-a face cu plăcutul, adăugă 
Conn, privindu-i buzele. 

Nu are nimic de-a face cu a plăcea sau a iubi. Și dacă nu știai asta, 
Luce, ar fi timpul să înveți. 

Mângâind-o pe gât îi simţi pulsul, lucru care păru că-l fascinează și 
sărutând-o,zâmbi, văzând că acesta o trâdează din nou. Răsuflarea lui 
caldă pe pielea ei era incredibil de senzuală. Un foc se aprinse în 
interiorul ei și rămase nemișcată sub atingerea sărutărilor lui, care-i 
răvăşeau simţurile. 

— Nu pot să fac asta, suspină Luce, întorcând capul. 

— Devine mai ușor cu trecerea timpului, adăugă el fără să se 
oprească din săruturile calde. 

— Conn, te rog, șopti ea. 

Fusese sărutată și altădată și în general îi plăcuse, dar nimic nu se 
putea compara cu acest sentiment de abandon pe care îl trăia la 
atingerea buzelor lui. Trăiri pe care nu le mai cunoscuse până atunci o 
făceau să nu-și dorească decât să-i fie cât mai aproape. ÎL dorea! 
Doamne, cât îl dorea! Se pierdu în acest val de senzaţii. Ochii rămaseră 
închiși, ca o ultimă barieră în faţa a ceea ce se întâmpla și de care nu 
era pe deplin conștientă. Când Conn încercă să se ridice, îl trase din 
nou spre ea. 

— Nu aici, Luce, murmură el. O maşină nu e exact locul meu 
preferat pentru a face dragoste. 

Încet, ea deschise ochii. O privea cu o senzualitate reţinută, o 
expresie mult prea bine controlată pentru a putea fi naturală, după o 
asemena explozie a simţurilor. 

— Ce s-a întâmplat? bâigui Luce. 

— Nimic. 

O ridică, şi odată așezată pe locul ei, o întrebă ironic: 

— Asta este reacţia ta obișnuită la un sărut? 

Parcă ar fi fost aruncată în apă rece. 

— Nu, răspunse fără să mintă. Așa săruţi o femeie la o primă 
întâlnire? 

— Depinde de femeie. 

Era o urmă de sarcasm în tonul vocii lui, în timp ce-i punea centura 
de siguranţă: 

— Ca să fiu sincer, fizic ne potrivim perfect. 

În ciuda tulburării, Luce afișă un zâmbet timid. 

— Vreun comentariu din partea Mona Lisei? 

— Nu știu ce-aș putea spune. 

— Atunci, O să te duc acasă. 

Abia când ajunse aproape de casă Luce realiză că uitase să le anunţe 
pe fete unde era. Când se afla în prezenţa lui Conn, personalitatea lui 

o acapara complet. A condus-o până la ușă, dar n-a încercat s-o atingă. 
Fu îngrozită să descopere că singurul sentiment pe care-l simţea era cel 
de dezamăgire, ceea ce o făcu să revină la atitudinea înțepată pe care o 
avusese înainte. 

— E prea târziu pentru a mă îndepărta. Știu prea multe despre tine, 
acum. 

Nu-i văzu bine faţa, dar în voce i se simţea clar sarcasmul. O făcu să 
se cutremure. 

— Intră, ţi-e frig. 

— Nu, şopti ea. 

Încercă să-i deslușească trăsăturile fără să-și dea seama că propria ei 
figură trăda așteptarea. 

— N-o să te mai sărut, o tachină. A fost suficient pentru seara asta. 
Noapte bună, Luce. 

Probabil că a spus ceva potrivit, pentru că el râse ușor și o îndemnă 
să intre-n casă. Destul de ciudat însă, adormi imediat ce puse capul pe 
pernă. Avu un somn profund și Teresei îi fu greu în dimineața 
următoare s-o trezească. 

— Hai, ridică-te! strigă, dezvelind-o. E o zi minunată și ești cu zece 
minute în întârziere, dacă înţelegi ce vreau să spun. 

— Oh, Doamne! Cât e ceasul? întrebă morocănoasă. 

— Şapte și zece. Cafeaua e gata și baia e liberă. Și unde ai fost plecată 
azi-noapte? 

Luce făcu un efort să zâmbească. Rămase, însă, cu spatele la Teresa 
în timp ce-i povesti. 

— Serios? Teresa era tare curioasă. Ţi-am spus eu că-l interesezi. 
Grăbește-te și ne poţi spune mai multe la micul dejun. 

Ceea ce se şi întâmplă. Faith fusese de serviciu după-amiază, așa că 
nu se afla acasă când Luce nu apăruse, iar Teresa fusese doar puţin 
îngrijorată. 

— Nu că n-aş fi fost, spuse Teresa, pentru că nimeni nu-și poate 
ascunde urma mai bine decât o faci tu. 

Amintindu-și momentele petrecute în brațele lui Conn, Luce 
se-mbujoră puţin. Dacă ar fi știut Teresa ironia afirmațiilor ei, probabil 
că s-ar fi îngrozit. 

— L-am văzut ieri, comentă Faith. 

— Unde? întrebă Luce, neputându-și stăpâni nerăbdarea. 

— La spital. Se-nvârtea pe acolo de parcă era stăpânul locului. 

Făcu o pauză, după care adăugă: 

— Puțin mai târziu l-am văzut ieșind din Blocul șapte. Teresa vru să 
spună ceva, dar, gândindu-se mai bine, se opri. 

— Acolo se află biroul lui Mattie Jameson, spuse Luce, simțind un 
gol în stomac. 

Mă-ntreb dacă n-a-ncercat să afle ceva de la ea. Ce tupeu! 

— Oh, ai dreptate în privinţa asta, încuviință Faith. Dar nimic n-ar 
putea-o face pe doctorita Jameson să spună ceva dacă n-ar vrea. Și asta 
dacă ne gândim c-a fost s-o vadă pe ea. Poate să fie foarte evazivă când 
vrea. 

— Așa că nu fi supărată pe el, sugeră Teresa, așezând cănile de cafea 
pe masă. Știi, dacă te-a dus să-i cunoști sora, poate că-i într-adevăr 
serios. 

— Nu prea. O cunosc pentru că vine pe la magazin, spuse Luce 
clătinând din cap. 

— Te mişti prin cercuri înalte. Dar Faith fu doar pe jumătate ironică. 
Familia McLeod este de foarte mult timp stabilită aici. Ryan era unul 
dintre cei mai râvniţi burlaci din zonă, până să apară Sonia lui. Cum ti 
s-au părut? 

— Foarte plăcuţi. Ea e o dulce, iar pe el nu-l poti cunoaște la o primă 
întâlnire. Totuși, cred că ea e obișnuită cu personalitățile complexe; 
nimeni nu poate spune nici despre Conn că ar fi ușor de înţeles. 

Vocea veselă a crainicului de la radio care anunţa ora, le trezi la 
realitate. Dar în timp ce mergea sprintenă spre magazine, Luce nu-și 
putu săpâni sentimentul neplăcut pe care i-l provocase afirmaţia lui 
Faith. Faptul că era un sentiment de teamă și nu supărare, așa cum 
presupusese Teresa, o uimi. După câteva sute de metri se hotări să nu 
se mai gândească la Conn și, după un efort de voință, concentrându-se 
asupra grădinilor înflorite, chiar reuși. Tot restul zile a fost atât de 
ocupată, încât se gândi foarte puţin la el. Asta până când Jolie Stewart 
intră, îmbrăcată într-un costum cu dungi albe și negre care făcea 
minuni pentru părul roșcat și ochii ei mari, căprui. Prea multe dungi, 
totuși, gândi Luce; peste zece ani probabil c-o să ţină diete permanent, 
dar pentru moment arăta ca fantezia oricărui barbat. 

Uimitor însă, îi adresă lui Luce un zâmbet care aproape o făcu să 
creadă că Jolie suferise o modificare de personalitate. 

— Aș vrea să vâd niște bijuterii, spuse aceasta, pe un ton plăcut. În 
special cerceii aceia cu smaralde. 

— Se potrivesc perfect cu tenul tău, spuse Luce. 

— Se potrivesc, nu? E ziua mea în curând. Împlinesc douăzeci și unu 
de ani. Știu că nu prea mai înseamnă mare lucru în zilele noastre, dar 
părinții mei sunt de modă veche și vor s-o transforme într-un 
eveniment social, așa că va fi o mare petrecere. 

Luce nu făcu nici un comentariu, gândindu-se că probabil familia 
Stewart era foarte bogată dacă-și permitea să-i cumpere cerceii și să-i 
organizeze și petrecerea. 

Din nou, Jolie zâmbi. 

— Conn mi-a spus că aţi luat cina aseară cu familia McLeod. Îmi pare 
bine că ai putut merge; mi-a părut rău să-l las baltă în ultima clipă, dar 
mama nu se simțea deloc bine și n-am putut să ajung. Tata nu s-ar fi 
descurcat de unul singur. 

— Îmi pare rău să aud asta. Se simte mai bine acum? 

Probabil că Jolie se așteptase la o altă reactie din partea ei, pentru 
că sub dezinvoltura din vocea ei se simți supărarea când spuse: 

— Oh da, a fost doar o criză generată de schimbarea vremii. Sper că 
te-ai simţit bine! 

Curiozitatea avidă din ochii Joliei o îngreţoșă pe Luce. 

— M-am simţit foarte bine, mulțumesc! spuse Luce punând cerceii 
la loc în vitrină. 

— Familia McLeod este extraordinară, nu-i așa? Sonia e o dulceaţă și 
Ryan-Jolie își dădu ochii peste cap-ei bine... încă-mi dă emoții când 
zâmbește. Făcu o pauză așteptând un răspuns, dar neprimind nici unul 
continuă. O tachinez pe Sonia spunându-i că cei doi bărbaţi din viața 
ei sunt cei mai captivanţi din Noua Zeelandă. Cred că reputaţia lui Ryan 
în ceea ce privește femeile era îngrozitoare și, după cum spun ziariștii, 
nici a lui Conn nu-i mai bună. Bineînţeles, e altceva când oamenii sunt 
prieteni.Vreau să spun, doar o anumită categorie de fete ar... înţelegi 
ce vreau să spun. 

Luce înțelesese perfect și știa ce intenţionase să sugereze. Și decise 
că dacă o mai aude o singură dată pe Jolie spunând "Desigur" pe acel 
ton ironic, îi va face o deosebită plăcere să-i tragă o palmă. 

Oricum, doar zâmbi, conștientă de faptul că era privită insistent, și 
încuie vitrina. 

— Ei bine, trebuie să plec, spuse Jolie. Era complet dezamăgită. 
Sperase să obțină o reacție mai puternică. Ne mai vedem. 

"Nu și dacă-mi stă în putere să nu se mai întâmple" gândi Luce. Și 
pentru o clipă, crezu că o făcuse cu voce tare; avea o mână la gură și o 
privire bătăioasă când o surprinse Graeme Hunter venind dinspre 
depozitul din spatele magazinului. 

— Probleme? întrebă el, ghidându-se după atitudinea ei. 

— Doar răutăţi prostești. 

— Şi nu le faci faţă? 

— Nu, dar îmi doresc să nu fi fost o clientă. 

Graeme avea în jur de treizeci de ani, foarte abil în afaceri, cu o 
soţie sofisticată și doi copii minunati. Îi oferise lui Luce de lucru înainte 
de accident și o păstrase şi după ce s-a întâmplat. Între ei era o 
prietenie clădită în timp. Acum, spuse serios: 

— Ei bine, nu te lăsa doborâtă. Și dacă degenerează în abuz, 
anunță-mă. Nu trebuie să suporti așa ceva. 

— Știu, dar mă-ndoiesc că Jolie poate provoca ceva cu care să nu mă 
descurc. 

Dar dacă era așa, de ce se supărase atât de tare din cauza celor ce-i 
spusese? 


Capitolul 3 


Când plecă după-amiză de acolo, se aștepta ca mașina să fie parcată 
în fața magazinului, cu greu se stăpâni să nu se uite de-a lungul 
drumului. Doar gândul că el ar fi putut fi în zonă, s-o vadă și să tragă 
propriile-i concluzii, o făcu să meargă drept înainte. Dezamăgirea 
absenței lui o făcu să se simtă umilită, ceea ce-nsemna că atracţia fizică 
pe care o simţise cu o seară în urmă era mai puternică decât crezuse. 
"A sărutat-o și pe Jolie la fel". Gândindu-se la asta, degetele i 
se-ncleștară pe mânerul genţii. "Bineînţeles" gândi ea cu dispreț. 
N-avea să refuze ce-i oferea Jolie. Era mult prea experimentat pentru a 
nu-și da seama că ea ezita în faţa unei aventuri. Luce se surprinse 
sperând, aproape cu răutate, că amândoi știau ce făceau și jură să nu 
mai aibă de-a face cu Ramsay, care se folosea fără scrupule sau milă de 
oameni. Dacă va mai încerca s-o răpească, va face o scenă, va tipa, va 
fugi... va face orice numai să nu-l mai lase s-o manipuleze în felul acela. 
Când ajunse acasă, capul o durea îngrozitor, luă două pastile și se duse 
direct la culcare. Când se trezi, era întuneric afară. Din salon se auzea 
muzică și vocea Teresei, așa că probabil Faith era și ea acasă. Spre 
surprinderea ei, descoperi că îi este foame. Îmbrăcă un halat de bumbac 
și ieși desculță din cameră, oprindu-se brusc când îl văzu pe Conn. 

— Ah, te-ai trezit, zise Teresa veselă, ridicându-se pentru a opri 
radioul. Vrei să mănânci ceva? 

— Nu. Luce simţi că dă înapoi din cauza amuzamentului ce se citea 
în privirea lui ironica. Mă duc să mă imbrac. 

— Sper că nu pentru mine, spuse el calm. Arăţi ca un copil 
încântător. 

Teresa zâmbi. 

— Luce este tare modestă; noi credem că n-are nici fraţi, nici surori. 

Ceea ce pentru Teresa era foarte bine, gândi Luce în timp ce 
se-ntoarse în dormitor. Poate pentru că cele două colege ale ei 
proveneau din familii mari, nici uneia nu i se părea ciudat să circule 
mai dezbrăcate prin case. Dar ea nu putea; instinctele ei se revoltau la 
această idee. Își puse repede o pereche de pantaloni și un tricou, nici 
unul nu era nou, dar n-avea să facă nici un efort pentru Conn. Totuși, 
se bucură că prima bluză pe care puse mâna era neagră, pentru că-i 
venea foarte bine această culoare. Când reapăru, el vorbea cu Teresa, 
cucerind-o fără efort cu șarmul lui atât de evident. 

— Trebuie să mănânci ceva, îi spuse Teresa, instinctele materne 
preluând iniţiativa în faţa celor afectate în prezenta lui Conn. Îți fac o 
omletă, vrei? 

— O fac eu! se oferi Luce. 

— Nu, rămâi cu musafirul nostru. E rândul meu săptămâna asta să 
pregătesc cina. Conn, vrei o cafea? 

— Da, mi-ar plăcea. Zâmbi leneș, prinzând-o pe Luce de mână când 
trecu pe lângă el și o trase pe canapea. Am cunoscut pe cineva căreia îi 
plăcea omleta. 

Fără suflare, pentru că încă o ţinea de mână, comentă: 

— Multora le place. 

— E adevărat. Îi plăcea de asemenea și "ratatouille". 

— Şi mie îmi place. 


ABISUL 45 


Conn purta o bluză de bumbac fin, iar pe sub materialul subțire se 
reliefau mușchii, reamintindu-i de forta cu care o ţinuse în braţe cu o 
seară înainte. 

— Te deranjează prezența mea? 

Surprinsă, își ridică privirea şi întâlnind-o pe cea pătrunzătoare a 
lui, clipi, întorcândcapul. 

— Da, spuse ea. Te miști prea repede. Nu-mi place! 

— Aseară ţi-a plăcut. 

Își trase umărul, dar degetele lui rămaseră încleștate, rănind-o. 
Răspunse printre dinți: 

— A fost o prostie. Lasă-mă în pace! 

— Când o să fiu pregătit. Spune "te rog". 

— Conn... 

— Spune "te rog", surâzând. 

Un alt sentiment luă locul supărării. Îi slăbi voința în timp ce ochii 
ei îl rugau să-i dea drumul. Ştia că în spatele figurii enigmatice îi era 
analizată fiecare reacţie. Și ştiu că lui îi face plăcere s-o facă să se simtă 
neajutorată. O îngrozea. Dar reuși să scape din strânsoarea lui. Sărind 
în picioare, se-ndepărtă cât putu de mult de el. Când Teresa intră in 
salon, ducând o tavă, ea era ocupată, căutând printre discuri. 

— Mănâncă! o îndemnă Teresa. Pari puţin slăbită. 

În ciuda emotiei, Luce zâmbi. 

— O să fii o mamă minunată! o tachină ea. 

— Cum, nu ești dedicată carierei? întrebă Conn. 

— Îmi place munca mea, întotdeauna mi-a plăcut să fiu asistentă 
medicală, dar mă voi bucura din plin de statutul de soţie și de mamă. 
Și cum Greg este medic, nu va fi o viață ușoară. 

— Recompensele vor fi pe măsură. 

Teresa nu remarcase, cinismul afirmațiilor lui, pentru că răspunse 
fericită: 

— Nu m-aș căsători cu el dacă nu l-aș iubi. 

— Dar tu, Luce? întrebă el. 

— Vreau să fiu doar eu însămi, răspunse rece Luce. 

După o clipă, el răspunse: 

— Eşti sigură că tu, dintre toţi oamenii, vrei doar asta? N-ai un trecut 
care să te bântuie sau amintiri care să nu te lase să dormi noaptea. Știu 
oameni care ar da totul pentru un strop de amnezie! Făcu o pauză, 
după care adăugă: 

— Nu pari prea întristată de lipsa trecutului. 

— Vreau doar să fiu lăsată-n pace! răspunse Luce. 

— Ca să-ți plângi de milă? 

— Eşti. ..eşti o brută arogantă! strigă ea uimită de comentariile lui 
Conn. Şi aproape adăugă: "Întotdeauna ai fost", lucru care o surprinse 
şi mai mult. 

El zâmbi, dar refuză să renunte la subiect. 

— Mă-ntreb de ce oare femeile au astfel de reacţii când li se spune 
adevărul. Recunoaște, Luce, preferi să nu-ți cunoşti trecutul. Îti dă un 
aer misterios, ceea ce e nemaipomenit. 

— Ce Dumnezeu te face să spui asta? izbucni Teresa, aproape 
strigând la el. 

Lumina lămpii îi lumina trăsăturile dure. Stătea liniștit pe 
canapeaua lor și domina încăperea, fără să facă nici un efort; de altfel, 
domina orice încăpere în care se afla. Nu puteai citi nimic în expresia 
ochilor lui, dar gura senzuală se strânse într-un zâmbet enigmatic și 
spuse calm: 

— Faptul că n-a făcut nimic pentru a descoperi cine este. 

— Poliţia n-a reușit să afle nimic. Ce te face să crezi că Luce ar fi aflat 
ceva? întrebă Teresa războinic. 

— Mă-ndoiesc că au depus vreun efort serios. De ce ar fi făcut-o? 
continuă el sceptic. Odată ce-au decis că nu e vreun criminal căutat pe 

plan internaţional, îmi imaginez că au închis dosarul, presupunând că 
memoria îi va reveni curând. 

— Aș prefera să nu mai vorbiti ca și când n-aș fi prezentă, spuse Luce 
supărată. Şi pentru informarea ta, Conn Ramsay, nu-mi fac un obicei 
din a-mi plânge de milă. Eram fericită cu viața mea până ai apărut tu și 
ai început s-o tulburi. 

— Faptul că te deranjează că încerc să aflu ce s-a întâmplat 
dovedește că am dreptate, răspunse el cu insolență, coborându-și 
privirea, un timp prea îndelungat, pe conturul sânilor ei ce se mișcau 
în ritmul respirației. 

— Pe tine nu te-ar deranja dacă m-aș amesteca în problemele tale 
personale? întrebă Luce, adăugând cu dispreţ: și nu-mi spune că viața 
ta e o carte deschisă! 

— Nu prea, spuse el sec, zâmbind cu ironie. Dar eu îmi cunosc 
trecutul. 

— Oh! Du-te naibii! Nu vreau să te mai văd! strigă ea furioasă, din 
cauză că tot revenea la subiectul amneziei ei. Se-ndreptă spre ușa 
camerei, dar el ajunse înaintea și o opri prinzând-o de umeri. La 
atingerea lui, ceva din interiorul ei se trezi la viață; rămase cu capul 
aplecat, respirând cu greutate, în timp ce degetele lui o strângeau cu 
putere. 

Îşi ridică privirea. El se uita la Teresa cu o expresie intimidantă. Nu 
fu surprinsă când aceasta, dezaprobând situaţia, spuse: 

— Eu plec. Dacă ai nevoie de ajutor, strigă-mă, Luce. 

Nici unul nu se mișcă până nu ieși din cameră, după care Conn 
întrebă : 

— Ce s-a-ntâmplat cu manierele tale? Ar trebui să știi că nu trebuie 
să te dai în spectacol. 

— O cunosc mai bine ca tine pe Teresa, răspunse ea apăsat. 
Consideră că-i din cauza amneziei. 

— Nu. 

Se-ntoarse, ţinându-i mâinile la piept: 

— Mă fascinezi, spuse el rece. Sunt hotărât să aflu ce se află în 
spatele măștii, chiar de-ar trebui să te rănesc pentru asta. 

— Îmi închipui că te-ar încânta. 

Amărăciunea din vocea ei o îngrozi. ÎI făcu să ridice întrebător din 
sprânceană, dar răspunse calm: 

— Nu neapărat. Aș prefera să fac dragoste cu tine decât să te rănesc, 
dar dacă e necesar... 

— De ce? 

— Pentru că sunt curios. 

— Doar pentru a-ţi satisface curiozitatea te joci cu mintea mea? 

— Nimeni nu ti-ar putea face nimic dacă nu le permiti. Tot ce pot 
face e să-ncerc să te fac să ieși din coconul în care te-ai ascuns. Cine știe, 
poate că-ţi va plăcea ce vei descoperi. 

Un moment, rămaseră uitându-se unul la celălalt, apoi Conn zâmbi 
și-și apropie capul de ea. O dorință mistuitoare o cuprinse, slăbindu-i 
rezistenţa. 

— Mă-nspăimânți, șopti Luce. Arăţi de parcă m-ai uri. 

— Să te urăsc? spuse el și-i mângâie buzele, privirea devenindu-i mai 
intensă când începură să-i tremure. Nu te urăsc, spuse el încet. Nu poti 
face diferenţa între a uri și a dori? 

— Amândouă mă-nspăimântă. 

— Mă-ntreb de ce oare? 

— Poate că am fost violată, spuse ea. 

O trase spre el, strângând-o la piept. 

— Asta crezi? 

Îi simțea mâna pe spate, și corpul puternic aproape de al ei. Nu-și 
putu opri impulsul de a se sprijini de el și de a-l lăsa s-o ţină ca pe un 
copil care are nevoie de protecţie. 

— Nu, ştiu că nu s-a întâmplat așa ceva. Când am început să 
mă-ntreb ce fel de persoană am fost, doctorii mi-au spus tot ce știau 
despre mine. Și unul din aceste lucruri era că ... sunt încă virgină, 
spuse ea șovăind. 

— Şi de-atunci? 

— Nu, n-am ... 

— Paznicii nu te-au scăpat din ochi, nu-i așa? 

— Nu fi obraznic, spuse, încercând să-l îndepărteze. Cum îţi permiti? 
continuă, privindu-l disprețuitor. Teresa și Faith sunt niște scumpe. 

— Foarte protectoare, fu el de acord, nedând atenţie încercării ei de 
a se elibera din strânsoarea lui. Deci, dacă n-a fost influenţa lor, atunci 
probabil că îţi este teamă. Sau poate că e vorba de convingerea 
înrădăcinată că nu e permis. Hai să aflăm despre ce-i vorba, vrei? 

Dacă ar fi înţeles ce-i propune, Luce probabil c-ar fi strigat-o pe 
Teresa sau ar fi încercat să scape de el. Dar se pare că avea un efect 
hipnotic asupra ei, reacţia fiindu-i mult întârziată. Reuși doar capul 
să-l întoarcă. La-nceput, crezu că va reuși să-i evite buzele cercetătoare, 
având liberă doar o mână, cu cealaltă strângând-o la piept. El râse 
şi-ncepu s-o mângâie pe frunte. Era evident că nu era pentru prima 
dată când trebuia să cucerească o femeie. 

— Stai liniștită și n-o să păţești nimic, spuse el . 

Se așteptase ca sărutul să fie brutal, dar fu din nou surprinsă. 
Buzele lui îi atinseră colțul gurii încet, cald, parcă tachinând-o. 

— Eşti frumoasă, spuse el, punctând fiecare cuvânt cu un sărut, ca o 
fecioară de gheaţă, o valkyrie. 

— Se spune că erau femei crunte. Vocea ei era, oare atât de 
profundă și de răgușită? 

— Ah, dar puteau fi îmblânzite de dragoste. O ridică, luând-o prin 
surprindere și o așeză pe canapea. Zâmbi, și vrăjită de senzualitatea pe 
care o degaja, Luce, îi zâmbi și ea. 

— Încă îţi e teamă de mine? 

— Ştii prea multe. 

— Ce vrea să-nsemne asta? 

— Nu știu. 

Pentru câteva clipe, ochii lui îi căutară pe ai ei. 

— Faci multe comentarii ciudate, dar voi continua să-ţi acord 
prezumția de nevinovăție, așa că poți să-ncetezi să mai arăţi de parcă o 
să te sugrum. Când te voi omori, voi avea grijă ca nimeni să nu te mai 
recunoască. 

— Îţi place să mă-nspăimânţi. 

Mâna lui cobori de pe gât spre curba delicată a sânilor și continuă 
explorarea. 

— Răspunzi perfect, ca și când ai fi făcută pentru mine, murmură el. 

— Sovinistule! 

— Ce s-a întâmplat? 

— Nimic. 

Avea totuși o senzaţie ciudată. 

— Te deranjează ceva? întrebă el încet. Ce este? 

— D6jă-vu. Parcă ai mai spus și altădată aceleași cuvinte și am dat 
aceeași replică. 

— Nu-i ceva neobișnuit, spuse el zâmbind. Poate n-ai mai simţit așa 
ceva, dar e un lucru normal; americanii îl numesc dezmierdare. E 
foarte posibil ca un bărbat îndrăgostit să te fi simțit la fel de dulce și 
supusă și să se fi gândit că i-ai fost hărăzită. Și multe tinere femei 
consideră că e de datoria lor să folosească acest cuvânt, "șovinist”, în 
cât mai multe discuții. 

Luce începu să tremure. Îmbrătișarea lui era atât de erotică, încât se 
cutremură și se smulse din brațele lui. Conn nu încercă s-o oprească. 

— Sunt de acord. Nu cred că prietena ta ascultă pe la uși, dar sunt 
sigur că-i la ea în cameră, cu urechile ciulite, gata să-ţi sară în ajutor. 

Și nu cumva trebuie să sosească și celălalt paznic? 

— Da. Şi nu le mai spune așa! continuă ea furioasă, după câteva 
secunde de pauză. Au fost foarte bune cu mine. 

— Un comentariu copilăresc, dar așa te și tratează, nu? 

— Cel puţin mi-au vrut binele întotdeauna. 

— Și eu nu? 

— Înţeleg. Mai devreme sau mai târziu, va trebui să creşti, Luce. De 
ce să nu fie mai devreme? 

— Prin asta se înţelege că ar trebui să te las să mă seduci, nu? 

— Luce, dacă vroiam să te seduc, aș fi ales un loc mai puţin public. 
Am făcut doar un experiment. 

— Un ...un experiment? întrebă ea uimită și rușinată. 

— Exact, draga mea. Vrei să-ţi spun rezultatele? Poate că nu te-ai 
culcat cu nici un bărbat, dar știi ce-nsemnă să faci dragoste. Sub masca 
rece pe care o afișezi, se găsește o mică doamnă extrem de senzuală și, 
spre binele tău, ai face bine să crezi asta! Pentru că altfel, într-o bună zi 
te vei trezi într-o situaţie pe care n-o vei putea controla, și sunt sigur că 
nu mai trebuie să-ţi spun ce urmează. 

— De unde știi că ţi-am răspuns doar tie în acest fel? 

— Mă provoci? 

— Nu, răspunse ea, dar nu-ndrăzni să-l privească. Dar nu văd cum 
îţi poti da seama. E ca și când ai ști dacă o femeie este sau nu virgină; 
doctorii mi-au spus că nici un bărbat nu-și poate da seama. În ziua de 
azi sunt atât de multe femei care practică sporturi, n-au făcut dragoste, 
totuși, din punct de vedere tehnic nu mai sunt virgine. Deci, cum ai 
putea şti? 

— Asta-i o discuţie extrem de provocatoare. Sigur vrei să continuu? 

— Tu ai început-o. Nu cred că știi, probabil vorbește îngâmfarea din 
tine. 

Ar fi vrut să-l ironizeze, să-i rănească orgoliul cu acest comentariu, 
așa că o luă pe nepregătite când, drept răspuns, râse și adăugă: 

— Exersează cu altcineva, Luce. Părerile tale nu mă impresionează. 
Te tentează o plimbare cu avionul în weekend? 

Schimbarea subiectului o zăpăci, așa cum și intenționase. Fără să 
vrea, se întoarse spre el și, văzându-l cât de relaxat stătea, 
observându-i rânjetul de mulțumire, ceva se clătină în ea. 

— Eu... să zbor? întrebă cu răsuflarea întretăiată. 

Conn părea plictisit. 

— Un zbor. Deasupra zonei. Nici Sonia, nici Ryan nu pot veni, și aş 
vrea să mă-nsoţească cineva. 

— Ce zici de Jolie Stewart? 

— Ce-i cu ea? se miră Conn. 

— Ea cunoaște zona mai bine decât mine. Sau este din nou ocupată, 
cum a fost și de ziua surorii tale? 

— Asta ţi-a spus? întrebă, privind-o fix. 

— Da, răspunse, regretând că-i dezvăluise afirmaţiile supărătoare ale 
lui Jolie. 

Ceva mai târziu, regretă și mai mult acest lucru, căci figura lui se 
întunecă atât de mult încât o-nspăimântă. 

— Măi, măi, murmură el. 

Privindu-l, Luce realiză că trecerea anilor n-ar lăsa nici o urmă pe 
trăsăturile lui. După un timp, Conn întrebă: 

— Ei bine? 

— Eu....ezită, apoi adăugă, nevăzând altă scăpare. Da, o să vin. 

— Ai mai zburat? 

— Presupun că am ajuns aici cu avionul, nu sunt neozeelandeză, 
răspunse surâzând. De ce? 

— Zborul cu un avion mic e puţin diferit, continuă, urmărindu-i 
reacţiile. 

— Mi-ar plăcea să văd nordul ţării de sus, adăugă fără a ţine cont de 
presimţirile rele pe care le avea. 

Își înăbuși un căscat, iar el o ridică zâmbind. 

— Obosită? 

Era evident că n-o credea, dar situaţia îi convenea, pentru că își luă 
haina şi se indreptă spre ușă. Se aștepta s-o sărute și inima începu să-i 
bată, dar el se mulţumi să-i surâdă ironic. 

— Noapte bună, Luce. 

— Noapte bună, Conn, îi răspunse cu voce răgușită. Ai grijă cum 
conduci, o să-nceapă să plouă. 

— Ce grijulie ești. 

Câteva secunde rămaseră uitându-se unul la altul, până când Luce 
cedă privirii lui intense. Când Faith se întoarse, o găsi așezată 
comfortabil în fotoliu, având o expresie împietrită și ascultând o casetă. 

— A început să plouă? întrebă fără să se miște. 

— Stă să plouă. Te simţi bine? Pari absentă. 

În mod normal, grija din vocea lui Faith ar fi făcut-o să se simtă 
bine. ÎL învinuia pe Conn pentru starea pe care o avea. 

— O durere de cap și prezenţa dezagreabilă a lui Conn Ramsay, 
răspunse, încercând să zâmbească. Pentru nu știu ce motiv, crede că e 
de datoria lui să mă ajute să-mi recapăt memoria și crede că poate face 
asta enervându-mă la maximum. 

— Toate celelalte încercări au dat greș, așa că...cine știe, poate 
reușește, spuse Faith încruntată. În ce fel te afectează, Luce? Nu pari 
să-l placi, dar nu poți nici să-l descurajezi. 

Luce surâse. 

— Chiar crezi că aș putea să-l influenţez în vreun fel? 

— În unele lucruri, da. Eşti o femeie frumoasă, iar el cu siguranță e 
conștient de asta. Totuşi, sunt de acord că nu e cel mai accesibil bărbat. 
Are vreun motiv pentru care să fie atât de îngrijorat? Ai vreo idee? 

— Nu cred că este îngrijorat deloc. E doar curios; asta mi-a și spus. 
Poate că-i place să se joace de-a Dumnezeu. 

Faith se încruntă și asta o făcu să pară mai în vârstă, totuși nu 
respinse imediat ideea. Câteva clipe cântări cele spuse de Luce, apoi 
adăugă: 

— Poate, deși nu l-aș fi bănuit de răutăţi. Mie mi se pare un om 
care-și preţuiește prea mult propria independenţă pentru a încerca să 
intervină în viața altcuiva. 

— Deocamdată, exact asta face. 

— Da. Ochii negri ai lui Faith erau gânditori. Poate într-adevăr vrea 
să se folosească de experienţa ta. Sau poate... ezită, lucru ce nu-i stătea 
în fire. După câteva momente, rezumă. Cred că lui Conn i-ar fi foarte 
dificil să refuze o provocare. 

— Şi eu sunt o provocare? întrebă surprinsă Luce. 

— Oh, da. Eşti rece și reținută. Unii bărbaţi găsesec asta foarte 
provocator. Nu credeam ca el să fie unul dintre ei, dar nu se știe 
niciodată. 

Luce simţi un fior și spuse: 

— Vrea să zbor cu el peste port. 

— Şi te duci? 

— Da, răspunse ea, suspinând. 

— Eşti sigură că știi ce faci? 

— Nu. 

Luce ar fi vrut să se încreadă în Faith, dar bunul-simţ al prietenei 
sale mai vârstnice nu se putea opune atracției pe care o simtea faţă de 
Conn. 

— Nici măcar nu-l plac. 

— O să suferi, spuse Faith cu îngrijorare. Cum rămâne cu Jolie? 

— Ce-i cu ea? 

— Păi, se pare că l-a revendicat. 

Luce râse, amuzată. 

— Nimeni nu-l poate revendica pe Conn. Iar el nici nu vrea asta. Este 
mulțumit cu sine însuși. Jolie poate că e amanta lui, dar dacă va încerca 
să-l facă gelos, îi va întoarce, zâmbind, spatele. 

Tremura și avea mâinile încleștate pe genunchi. 

— De unde știi? Luce, de unde știi? repetă Faith, văzând că nu-i 
răspunde. L-ai mai întâlnit și înainte. . .îl cunoști? Luce, ţi-ai amintit? 

O dureau ochii, totuși nu putea plânge. 

— Nu, răspunse Luce aspru. Ne-am mai întâlnit o dată și mi-a spus 
că nu-l cunosc. 

— Atunci, de ce-ţi faci probleme? 

Faith se apropie de ea și o mângâie ușor pe umăr, iar pe faţă i se 
citea îngrijorarea. 

— Nu-mi fac, spuse Luce. Probabil că am cunoscut pe cineva care-i 
seamănă. N-are nici un motiv să mă mintă... 

— Nu, bineînţeles că nu. Totuşi, dacă ar fi nevoie, ar minţi fără să 
clipească. Dacă ar fi cu adevărat interesat să te ajute să-ți recapeți 
memoria și te-ar cunoaște, cu siguranţă ti-ar spune. Sunt sigură. Să 
vorbiti despre trecut te-ar ajuta mult. 

Luce încuviință. 

— De ce spui că-l crezi capabil să mintă? 

— Draga mea, sunt puţine lucruri pe care nu este capabil să le facă 
și printre ele se numără crima. Ştii și tu asta, chiar dacă nu-ţi place. 
Violenţa și nechibzuința sunt bine controlate, dar sunt acolo. Faith 
căscă, apoi zâmbi. Asta îl face atât de atrăgător. De aceea e Jolie atât de 
înnebunită după el. Și tot de aceea cred că ar trebui să te ferești de el. 

— Probabil. Luce puse mâna la gură în timp ce se ridică, 
clătinându-se ușor. O să zbor cu el și apoi o să-i explic foarte clar că nu 
vreau să-l mai văd. 

— Așa să faci, Luce. Dacă e tipul de bărbat de care spui, o să-ţi 
întoarcă spatele, nu? 

Ziua de sâmbătă se dovedi a fi o zi perfectă pentru a zbura. Cerul 
era senin, iar vântul abia adia. Luce fu destul de gânditoare în timpul 
micului dejun și se întreba de ce are acea senzaţie neplăcută. 

— Încă o cafea? întrebă Teresa, şi-i umplu încă o cană. Ţi-a pierit 
curajul? 

— Cam așa ceva. 

Cele două prietene se priviră, dar nici una nu mai spuse nimic, iar 
Luce fu recunoscătoare pentru asta. Erau îngrijorate pentru ce avea să 
se întâmple între ea și Conn. Ea însăși nu era prea încântată, dar nu le 
putea explica de ce nu-i spunea pur și simplu s-o lase în pace. Nu putea 
face asta pentru că nici ea nu-și explica puterea pe care o avea acest 
bărbat asupra ei. Era ceva căruia îi putea rezista, dar pe care nu-l putea 
înlătura. " Atracţie fizică”, își spuse. Într-adevăr, inima-i bătea mai tare 
și sângele parcă-i lua foc de fiecare dată când îl întâlnea; totuși, era mai 
mult decât o simplă atracţie fizică. O atrăgea cu un fel de magnetism 
căruia îi era greu să i se impotrivească și de aceea îi era teamă de el. 
Dacă ar fi fost o pasiune reciprocă, i-ar fi fost ușor să și-o satisfacă. Nu 
ar fi refuzat-o dacă și-ar fi dezvăluit sentimentele, pentru că și el o 
dorea. Dar lui Luce îi era teamă că, în cazul în care i-ar fi aflat 

impulsurile pe care el le dispreţuia, ar fi dorit să se descotorisească de 
ea. 

Conn sosi înainte ca ele să termine masa de dimineaţă, îmbrăcat 
într-un tricou care-i scotea foarte bine în evidenţă trăsăturile. 

— Eşti gata, Luce? 

— Să-mi termin cafeaua. Vrei și tu? spuse Luce, încercând o mică 
diversiune. 

— Nu, spuse și se opri, dar Luce se ridică să-și ia haina, 
supunându-se ordinului său nerostit. 

Odată ajunși în mașină, o privi și-i spuse: 

— Arăţi foarte bine, deși hainele tale au un aer mai mult marinăresc. 
Să-nţeleg că prietenele tale nu sunt de acord cu ieșirea asta? 

— Eşti isteţ. La ce te așteptai? 

Conn zâmbi. 

— Cred că am planuri în ceea ce te privește? 

— Ai? 

— Câteva, îi răspunse calm. Dar cred că îmi pot stăpâni dorința cât 
timp suntem în aer. 

Îi apăru o gropiţă când își înăbuși un chicot, dar Conn n-o rată. 

— Îmi place gropița. Probabil că ai fost o școlăriță încântătoare. 

— Mă-ndoiesc, spuse Luce, suspinând. Mai degrabă una obișnuită, 
cu un râs enervant și părul prins în coadă de cal. 

El râse la descrierea ei, dezvăluind un alt Conn, mult mai uşor de 
abordat. Până ajunseră la aeroport, o făcu la rândul lui să râdă. 

Vântul părea să se întețească pe când urcau dealul spre Onerahi, iar 
Luce avu din nou acel sentiment ce nu prevestea nimic bun. 

— N-ai mai spus nimic, spuse el, în timp ce întorcea spre aeroport. 

— Încep să mă-ntreb dacă nu cumva îmi este frică să zbor. 

Conn nu spuse nimic, dar odată mașina parcată, cobori şi întrebă: 

— Şi, crezi că-ți este? 

— E doar un singur mod de a afla. 

Pentru o clipă, se citi o urmă de respect în privirea verde ce o 
țintuia, dar până să se gândească mai bine la asta, expresia dispăru și 
Conn adăugă: 

— Atunci, să mergem. 

N-ar fi trebuit să fie surprinsă că va pilota de unul singur micul 
Cessna, pentru că părea capabil să facă orice, totuși, fu uimită. 

— Sunt calificat să zbor, spuse el ironic. 

— Te cred. 

Simti un nod în stomac. În timp ce făceau pregătirile dinaintea 
decolării, ca să se calmeze, respiră adânc și teama începu să-i dispară. 
Când decolară, își puse ochelarii pentru a ascunde orice urmă de 
emoție și se uită pe geam, uimită de frumuseţea peisajului. Orașul se 
dezvoltase în ciuda vegetației luxuriante, străjuit de Dealurile Vestice și 
de vulcanul Parahaki cu obeliscul său. Lângă complexul rafinăriei era și 
centrala electrică ce domina micul oraș Ruakaka. În partea cealaltă a 
portului se vedeau piscurile vârfului Whangarei. 

— Trebuie să le fi fost greu să treacă peste aceste înălțimi. 

— Erau bărbaţi duri în vremurile acelea. 

"Si mai duri în zilele noastre", gândi ea. 

Restul zborului a fost ocupată cu evidenţierea punctelor de reper, 
uneori fiindu-i destul de greu să-și dea seama unde sunt, având în 
vedere că din aer topografia locurilor era putin diferită. În dreapta lor 
se întindea, de-a lungul coastei, Oceanul Pacific, porturile și estuarele 
Pataua, Ngunguru, Tutukaka, dragostea lui Luce pentru partea aceasta 
de nord a peninsulei fiind evidentă. 

— Vara este plin de oameni, spuse ea. Vin pentru a face surf și 
pentru pescuit; unii merg pentru scufundări pe insula Cavalerilor, în 
dreapta noastră. Zona e plină de pești tropicali aduși de un curent cald. 
Se spune că e minunat. 

Probabil că tonul pe care-l folosise fusese plin de nostalgie, pentru 
că el o întrebă: 

— N-ai făcut niciodată scufundări? 

— Nu, e mult prea scump. Tu ai făcut? 

— Da. O să te duc și pe tine într-o zi. 

— Cât vrei să mai rămâi? întrebă ea zâmbind. 

— Cât va fi nevoie, răspunse el ambiguu. Apoi adăugă: ai învăţat să 
iubești țara asta. 

— E singura pe care o cunosc. Apoi continuă cu o veselie pe care 
n-o simţea: e frumoasă, sălbatică și liberă și romantică. Are peisaje 
variate. Nu te plictisești niciodată de plimbat prin împrejurimi pentru 
că nu știi ce se va întâmpla la următorul pas. 

— ÎnţelegMerg la Bay of Islands mâine. Vrei să vii cu mine? 

Acum era momentul să-i spună că nu vrea să mai aibă nimic de-a 
face cu el. 

— Sunt foarte ocupată mâine, răspunse ea, încercând să pară fermă. 

— Serios? răspunse Conn, fără să pară supărat.Atunci, poate, 
altădată. 

"Vezi? A fost uşor. Încă vreo câteva refuzuri și o să scap de el 
definitiv” își spuse Luce. Era sigură că niciodată Conn nu va lupta 
pentru ea. ..sau pentru orice femeie. Pentru moment, poate că o găsea 
interesantă, dar nu "persoana" Luce Laurenson era cea care-i capta 
atenţia, ci situaţia în care se afla. ..amnezia de care suferea. "Și ai face 
bine să nu uiţi asta” își spuse Luce. Nici unul dintre ei nu mai vorbi 
până când nu aterizară. Dintr-o dată, o cuprinse o stare ciudată și leșină 
pentru câteva clipe. Vocea lui Conn fu primul lucru pe care-l auzi în 
timp ce-și revenea. Conn înjura pe-nfundate în timp ce-ncerca să-i 
desfacă centura de siguranță. 

— F-n regulă. Îmi pare rău, spuse ea. 

— Cred şi eu! Ce naiba s-a-ntâmplat? 

— Nu ştiu. Pur și simplu mi-am pierdut cunoștința. 

— Te simţi bine acum? 

— Da, mă simt bine. 

— Te ajut să cobori. 

Se simţea puţin slăbită. 

— Crezi că poţi ajunge la mașină? 

— Da, sigur. 

— Uite cheile. Așteaptă-mă înăuntru. 

O briză răcoroasă adia ușor și mergând spre mașină Luce se gândi 
că încă de când îl întâlnise pe Conn, pe plaja din Waipu, simţise că va 
fi o persoană importantă în viaţa ei. Se-ntreba, însă, cât de importantă. 

— Ti-am spus să mergi la mașină! 

Apropierea lui neașteptată o sperie puţin. 

— Îmi place locul ăsta, spuse fără să-nceteze să privească peisajul. 

— Într-adevăr, o zi plăcută de primăvară e o binecuvântare, fu el de 
acord. Mă surprinzi. 

— De ce? 

— Pentru că arăţi ca o perfectă operă de artă, spuse încet și fără 
emoție. Ai o delicateţe care nu se potrivește cu locurile astea aproape 
primitive. Eşti rezultatul unei societăţi extrem de civilizate; aparti 
orașului. Ce te-a adus în orășelul ăsta mic? 

— Cine știe? Aici mă aflam când mi-am revenit după accident. Și aici 
am rămas. Nu e complet lipsit de viaţă culturală, să știi. 

— Așa mi-a spus și Sonia. Povestește-mi, zise Conn, privind-o de 
parcă ar fi vrut sa-i afle toate secretele. 

— Despre ce? 

— Unde te aflai când ti-ai revenit. Cum te-ai simtit. Erai de ceva 
vreme în Whangarei, nu-i așa? 

— De câteva săptămâni. De suficient timp pentru o obţine slujba de 
la magazin, dar nu de suficient timp pentru a-mi găsi o locuinţă. 

Locuiam într-un mic hotel. 

— Spune-mi exact ce s-a-ntâmplat. 

— Se pare că venisem de la serviciu şi-mi cumpărasem o revistă. 
Citeam în timp ce urcam scările. M-am împiedicat și am căzut, 
pierzându-mi cunoștința. Nu mi-am revenit imediat, așa că m-au dus la 
spital. Când mi-am revenit, nu-mi puteam aduce aminte cine eram. Și 
asta a fost tot. 

— A fost verificată revista pentru a vedea dacă nu ar fi putut conține 
ceva care să-ţi fi provocat un șoc? 

— Da. De fapt, cred că mai am încă revista, dar e o revistă obișnuită 
cu articole despre modă, mondenităţi, nimic neobișnuit. Ca să fiu 
sinceră m-am cam săturat de toate astea. Vreau doar să fiu lăsată în 
pace, să-mi trăiesc viaţa în liniște, fără să fiu considerată ciudată. Ai fi 
surprins cât de mulți oameni consideră amnezia fie un handicap, fie 
nebunie sau chiar ambele. 

Furia îi lumină privirea, dându-i o expresie de neînfricare. Pentru o 
clipă, se uită la Conn de parcă ar fi vrut să-l lovească, dar se liniști 
imediat, realizând că prin ieşirea pe care o avusese arătase cât de mult 
o deranja amnezia de care suferea. 

— Te asigur că eu nu gândesc așa, spuse el calm. Contează ce crede 
lumea? 

— Contează, atunci când gândurile lor devin fapte. 

Și, izbucnind în râs, adăugă: 

— La scurt timp după ce am ieșit din spital, am fost la o petrecere 
cu Teresa și gazda mi-a spus, pe un ton conspirativ, nu numai 
denumirea fiecărei piese de pe masă, dar și ce tacâm să folosesc! 

— Cum te-ai descurcat? 

— La-nceput m-am enervat, dar după câteva ore simțul umorului a 
învins și a trebuit să-mi înăbuș râsul. Până am ajuns acasă, Teresa și cu 
mine , eram în pragul isteriei. 

Oamenii cred cele mai ciudate lucruri, dar în general au fost foarte 
înțelegători, adăugă ea, chicotind. 

— Neozeelandezii au tendința de a fi copleșitori, fu el de acord. 
Oferă acel tip de generozitate fără pretenţii. Din fericire, Sonia preia 
toate telefoanele pe care le primesc și-i asigură pe toţi de faptul că sunt 
foarte ocupat cu piesa cea nouă. 

— Și eşti? 

— Bineînţeles că da. Sonia nu minte. 

— Îmi închipuiam, totuși, că atunci când scrii te retragi în carapacea 
ta. Ştii... geniul nebun care nu trebuie deranjat când lucrează. 

— Cu paznici ce merg în vârful picioarelor în timp ce eu dorm, 
refăcându-mi forțele înainte de a-i sfâșia în furia mea de maniac? 

Ea râse, şi expresia feţei i se lumină. Se simţi plină de viaţă și 
înțelese că ceea ce simțea era mai mult decât o simplă atracţie fizică. 

— Eşti frumoasă, spuse Conn și, când ridică privirea spre el fără a fi 
uimită, el începu să-i mângâie sânii. 

— Cum. . .nu-mi ceri să mă opresc? 

Luce își mușcă buza pentru a nu-i arăta cât de mult îl dorește. 

— Ar fi inutil, nu? 

— Deci, dacă aș încerca să te posed n-ai opune nici o rezistență? 
adăugă el cu o privire pătrunzătoare. 

— Ah , asta-i altceva, răspunse ea imbujorându-se, dar rămânând pe 
poziţie. Instincul de conservare m-ar împiedica de la un gest așa de 
nechibzuit. 

— Dacă ai fi avut un instinct de conservare, ar fi trebuit să părăsești 
orașul în clipa când m-ai cunoscut, spuse el râzând. 

Apoi adăugă brusc, aproape speriind-o: 

— Urcă, trebuie să plecăm. 

Fu bucuroasă că nu discutară deloc. Nepăsarea cu care o manevrase 
o enerva. Nu intenţiona să fie la cheremul lui oricând dorea. Dacă 

dorea o vacanţă romantică, n-avea decât s-o seducă pe Jolie Stewart, se 
gândi Luce. Când ajunseră la apartament, refuză oferta ei de a bea o 
cafea, dar când ea se întoarse supărată, adăugă: 

— Ar trebui să-nveţi să-ți ascunzi trăirile, Luce, spuse el sever și o luă 
în brațe, sărutând-o. Sărută-mă! De ce mi te împotrivești? Mi-ai aruncat 
o privire și ai și luat hotărârea că dacă n-ai să mă mai vezi vreodată, tot 
ar fi prea curând. De ce, Luce? 

— Nu ştiu. 

— Ba ştii, şi când vei admite asta, viața va fi mult mai simplă pentru 
amândoi. La revedere. 

Teresa se relaxa pe un prosop pe peluza din spate, purtând un slip 
atât de mic că abia putea fi numit decent. 

— Prostii, răspunse ea când Luce îi spuse asta. Oricum, nu-i nimeni 
care să mă vadă. Toată lumea a plecat la plajă. Te-ai simţit bine? 

— Da. 

— Pari surprinsă. Nu-l prea placi, nu? întrebă Teresa privindu-i 
expresia. 

— Oh , îl plac. Doar că n-am încredere în el. 

— Dar Luce, nici cel mai de treabă bărbat nu e de încredere. Toţi 
încearcă să te ducă în pat...e normal. 

— Ai făcut cea mai cinică observaţie cu o așa inocenţă. . ., spuse Luce 
râzând în timp ce-și scotea eșarfa cu care avusese părul prins. Iubitul 
tău a-ncercat? 

— Bineînţeles, răspunse Teresa, cuprinsă brusc de timiditate. Cum 
am spus, toti încearcă. De ce întrebi, a devenit insistent? 

— Nu. Nu încă. Cred că încearcă să mă dezechilibreze. 

— După cum se pare, reușește. 

— Mă tem că da. E atrăgător, dar e ceva mai mult decât atât... 

— Ce vrei să spui? 

— Nu ştiu exact, răspunse Luce, încercând să-și pună în ordine 
suspiciunile și temerile. Pentru început, nu cred că mă place. Știu că nu 
e un tip obișnuit, dar chiar și așa e cam neobișnuit să-ncerci să convingi 
pe cineva pe care-l dispreţuiești. Spune că-l interesează amnezia, dar ar 
fi putut afla mai multe despre asta din cărți sau de la un psihiatru. 

— Da, dar nu e posibil să fie interesat de reacţiile tale faţă de această 
situaţie? 

— E posibil, dar eu nu reacţionez în nici un fel. Vreau să spun că 
accept situaţia așa cum este. Nu izbucnesc în lacrimi, nu sufăr și nici nu 
fac remarce misterioase, n-am nici căderi nervoase. 

Luce își duse mâna la frunte, nereușind să exprime clar temerile pe 
care i le provocase Conn Ramsay. 

— Pur și simplu trăiesc o viață obișnuită, normală. Și provoc pe 
oricine, oricât de talentat sau deștept ar fi, să găsească prea multă 
inspiraţie în asta! 

— Asta-i o prostie, și tu o știi, spuse Teresa pe un ton aspru. Uită-te 
la "Moartea unui vânzător" sau "Strada principală" și alte sute de piese, 
toate despre oameni obișnuiți. Și astea sunt doar piese. Nu, eu cred că 
adună material. Dar, evident, este interesat și de tine. Serios, Luce, ești 
o femeie foarte frumoasă. Am văzut cum se uită la tine, și o face cu o 
apreciere specific masculină. 

Ezitând, adăugă încet: 

— În noaptea aceea când mi-a cerut să vă las singuri... 

— Da... 

— S-a-ntâmplat ceva? 

— Vrei să spui dacă am făcut dragoste? M-a sărutat, apoi mi-a spus 
că a fost un experiment și că, evident, am ceva experienţă. 

— Serios? spuse Teresa privind-o cu îndoială. Ce dobitoc! Măcar 
te-ai simţit bine? 

— Oh, da. În fine. .îl găsesc incredibil de atrăgător. 

Inima mi-o ia razna și mă furnică tot corpul. Dar tot n-am încredere 
în el. 

— Crezi că ai același efect asupra lui? 

— Oh da, cred că da, răspunse Luce înroșindu-se. 

— Atunci, cred că ai probleme, spuse Teresa, ridicându-se. Pentru că 
am impresia că e tipul de bărbat care obţine tot ce-și propune. 

— Să sperăm că nu-i stă în fire să seducă amnezice, spuse Luce cu 
frivolitate intenționată, dar spre surprinderea ei, Teresa o luă în serios, 
dând din cap. 

— Cred că apelezi la instinctele lui de apărare. 

— Dacă are aşa ceva. 

— Oh, de obicei bărbaţii puternici sunt protectori chiar dacă n-o 
arată. Protectori sau posesivi. ÎL suspectez pe minunatul Conn și 
protector şi posesiv. Doamne, mor de sete! 

— Fac o cafea, spuse Luce ridicându-se. 

— Minunat. Apropo, a venit poștașul. E ceva pentru tine...o 
invitaţie din câte mi-am dat seama. 

Era o invitaţie. Luce o citi uimită, apoi i-o întinse prietenei ei. 

— Doamne Dumnezeule! Teresa o mai citi încă o dată. Jolie Stewart 
te invită la sărbătorirea zilei ei de naștere! De ce ar face-o? Nici nu te 
prea cunoaște. 

— Trebuie să aibă legătură cu Ramsay, spuse Luce sec, în timp ce 
pregătea cafeaua. 

— De ce? 

— Nu ştiu. 

— Te duci? 

Luce zâmbi. 

— Nu prea cred. Cum ai spus și tu, abia dacă o cunosc, și să fiu a 
naibii dacă o să mă duc ca să mă ia peste picior. Nu mă-ndoiesc de 
succesul petrecerii și fără prezenţa mea. 

— Mmm, înțeleg ce spui, dar e păcat. Ai vedea cum trăiește cealaltă 
jumătate a lumii. Jolie se-nvârte în cercuri înalte. Sau cel puţin părinții 
ei... Jolie a noastră își face, mai degrabă, un nume de femeie mult prea 
permisivă. Mă-ntreb de ce te-a invitat, totuși. Crezi că i-a cerut-o Conn? 

— Nu cred. N-ar fi avut nici un motiv. Nici măcar nu știu dacă el 
merge. 

— Oh, poţi să fii sigură de asta. Familiile McLeod și Stewart s-au 
stabilit aici cam în aceeași perioadă, așa că sora lui va merge. 

Luce rămase sceptică și se-ntrebă dacă Sonia și enigmaticul Ryan 
l-ar putea convinge pe Conn să facă ceva ce n-ar vrea. Dar de ce-ar 
crede că n-ar vrea să meargă la petrecerea lui Jolie Stewart? "Probabil 
că s-ar simţi minunat, ameţind fiecare femeie din preajma lui cu acea 
putere de atracţie ce-i este specifică.", gândi ea cu maliţiozitate. 

Când ajunse acasă și Faith, Teresa o informă imediat despre 
invitaţie, dar aceasta comentă prea puţin, neîndemnând-o nici să 
accepte, cum o făcea Teresa, nici să refuze. 

Ziua de luni o găsi la magazin, hotărâtă să refuze, dar trebuia să 
transmită răspunsul în scris. Ca și când era o conspirație, Sonia McLeod 
intră în magazin, agasată de o fetiță destul de agresivă pe care o ţinea 
de mână. 

— Nu, dragă, nu mergi la film, spuse ea și din tonul ce-l folosise 
fetița înţelese că nu mai trebuie să insiste, devenind dintr-o data sfioasă. 

— Cum ai reușit? întrebă Luce, uimită. 

Un zâmbet poznaș și puţin încrezut o făcu pe Sonia McLeod, 
dintr-o dată, mai tânără. 

— Abilitate naturală și ...am ameninţat-o c-o spun tatălui ei. Dar 
Melissa e rezonabilă, chiar dacă are voinţa de fier a lui Ryan. Amândoi 
copii l-au moștenit. Acum, am venit să-ţi mulțumesc pentru cadoul pe 
care i l-ai sugerat lui Conn să mi-l cumpere. Mi-a plăcut. 

— Mă bucur. 

Nu puteai decât să fii amabil cu Sonia. Avea o personalitate 
încântătoare. Luce putea înțelege de ce Ryan McLeod, rece, dur și 
mulțumit de sine, o iubea. Căldura ei sufletească și compasiunea |, 
bunătatea și generozitatea spirituală îl atrăgeau. Împreună, formau un 
întreg. 

— Ciudat, dar am primit o invitaţie de la Jolie Stewart pentru 
petrecerea de ziua ei. Nu-mi dau seama de ce m-a invitat? adăugă Luce 
pe un ton impulsiv, cum nu-i stătea în fire. 

Se citi surprinderea în ochii Soniei. 

— Ei bine, lui Jolie nu-i prea place să aibă competiţie, nu? chicoti ea. 
Mergi? 

— Nu. N-o cunosc...nu-i cunosc nici familia. Chiar nu știu de ce 
mi-a trimis invitaţia. 

— Oh, de ce nu mergi? Familia Stewart este încântătoare și 
petrecerea va fi reușită. Figura Soniei se lumină de entuziasm. Știu, 
rămâi la noi și mergem împreună! 

Luce își dădu seama prea târziu că n-ar fi trebuit să-i menţioneze 
Soniei de invitaţie. 

— Oh, nu...ești foarte amabilă, dar n-aș putea deranja...m-am 
hotărât să refuz invitaţia. 

— Păcat, dar nu-ncercă s-o facă să se răzgândeasă, însă continuă. 
Dacă te răzgândești, m-aș supăra să nu mergi cu noi. E mult mai plăcut 
să mergi cu cineva cunoscut, iar Ryan nu s-ar împotrivi să ne însoțească 
o femeie frumoasă. 

Luce se-mbujoră, dar adăugă ușor: 

— O femeie frumoasă? Ar fi vorba de două, cu siguranţă. 

— Eşti drăguță, scumpo, dar tot ce poţi spune despre mine e că am 
un Oarecare şarm Și atracţie. 

— Soţul tău te consideră frumoasă. 

— Da, știu, spuse Sonia, zâmbind. 

Luce descoperi că invidia era dureroasă. Cu cât o vedea mai puţin 
pe Sonia McLeod, cu atât mai bine, hotărî Luce în drum spre casă, după 
terminarea programului. Tonul Soniei când vorbea despre soţul ei o 
făcuse pe Luce să-și amintească, mult prea bine, că pentru ea nu era 
nici un iubit, nici un bărbat care să vadă mai departe de frumuseţea 
exterioară. Se-ndoia că va deveni vreodată așa de vulnerabilă, atât de 
deschisă durerii pentru a iubi o persoană cu atâta ardoare cum 
mărturisiseră pentru o clipă ochii Soniei. Pentru că subiectul o făcea 
melancolică, se hotări să nu se mai gândească la asta, dar îi întări 
convingerea de a nu se duce la petrecere; seara se decise să pună 
refuzul pe hârtie pentru a-l trimite prin poștă a doua zi. 

— Eu cred că ar trebui să te duci, spuse Teresa când îl văzu. 

— M-aş fi dus dacă aveam cu cine. 

— Destul de cinstit. Ai putea, bineînțeles, să-l rogi pe Conn să te 
însoțească, adăugă Teresa, chicotind cu maliţiozitate. 

— Nu. Nu cred că-l voi mai vedea prea mult de acum înainte. 

— Ei bine, tocmai a parcat mașina, așa că azi îl vei vedea. 

Teresa se pregătea să plece. 

— Te descurci? Dacă ai nevoie, aș putea să rămân. 

— Prostii! spuse Luce cu o convingere pe care, însă, n-o simţea. 
Mergi liniștită. Doar n-o să mă bată sau violeze. 

— N-ai tu norocul ăsta! 

Ceea ce arăta că Teresa nu-l credea capabil de astfel de violenţe. 
Luce nu era la fel de sigură. Poate că nu-și pierdea controlul atât de 
ușor, dar dacă s-ar fi întâmplat vreodată, n-ar fi vrut să-i fie prin 
preajmă. 

Conn se întâlni cu Teresa la ușă pentru că le auzi vocile și-apoi, 
după câteva momente de liniște, intră în cameră. 

— Bună, spuse ea, cu inima bubuind. 

— Bună. 

Era îmbrăcat în blugi și tricou negru și avea o expresie enigmatică 
și atentă atunci când se uită la ea, ghemuită pe canapea. 

— Eşti fermecătoare, spuse el așezându-se lângă ea. Ai grădinărit? 
întrebă, descoperind o mică zgârietură pe coapsă. 

— Am aranjat puţin glicina, spuse și se ridică, încercând să se 
distanţeze. 

Bineînțeles, Conn observă. Fără să-și schimbe expresia feţei, o 
prinse de încheietura mâinii, oprind-o. O cuprinse un val de senzaţii, 
când el se aplecă si o sărută pe mica zgârietură. 

— Nu te mai apropia de ea. Nu-mi place ca proprietăţile mele să fie 
atinse de altcineva decât de mine, spuse, zâmbind. 

— Sunt proprietatea ta? întrebă Luce aspru. 

— Oh, cred că da. 

Era foarte sigur pe sine, dur, cinic și experimentat, iar când ea nu 
spuse nimic, îi zâmbi și o trase spre el, ţinând-o până când ea încetă a 
se mai zbate. După care spuse calm: 

— Poate că nu încă, dar nu mai durează mult. Nu ești proastă; știi că 
te doresc. 

— Nu contează și ce vreau eu? 

— Să lupt pentru o cauză pierdută? Niciodată n-am înţeles pasiunea 
englezilor pentru astfel de cauze. Dacă nu există posibilitatea de a 
câștiga, prefer să nu mă amestec. Amândoi am știut, chiar de când 
ne-am văzut, spre ce ne-ndreptăm. Și dacă aș fi avut îndoieli, reacțiile 
tale le-ar fi risipit. Te trezești la viaţă când te ating, Luce. Nu-ncerca să 
mă minţi. 

— Bineînţeles că știi totul, ai o vastă experiență, izbucni ea sărind în 
picioare, luându-l prin surprindere. 

— Poate că n-ai tot atâta experiență, dar nu ești nici inocenta pe care 
o cred oamenii, spuse el după un moment, aproape plictisit. Așa că, de 
ce atâta panică? 

Dacă i-ar fi spus că ar putea s-o distrugă ar fi râs de ea, și într-adevăr, 
era prea dramatic pentru a fi sensibilă. Dar știa că era ceva mai mult în 
legătură cu el și instinctul îi spunea să se ferească. El voia o aventură, 
dar Jolie era prea evidentă pentru el, așa că se hotărâse asupra ei, iar 
dacă ar face dragoste cu el s-ar pierde în abisul de care se simţea 
ameninţată. 

— Nu mă atrag aventurile, spuse ea încet. Nu vreau să sufăr. 

— De ce ești așa sigură că o să suferi? Ne potrivim; experiența care 
crezi Că te va distruge te asigur că va fi extrem de plăcută. 

— Nu m-am referit la acel tip de durere, și o știi. 

Avusese un ton amărât, conștientă de faptul că n-au puncte 
comune. EI era sofisticat, un bărbat monden, cu o părere mult prea 
cinică despre relaţia dintre o femeie și un bărbat. Orice încercare de 
a-l face să-i înțeleagă temerile și îndoielile era sortită eșecului. 

— Câte femei ai iubit? 

— Nu sunt un atlet sexual, spuse el cu un zâmbet rece și speculativ 
pe buze. Nu-mi fac notițe pe marginea patului. Dar dacă te referi la 
dragostea despre care vorbesc poeții, trebuie să-ţi spun că am renunțat 
s-o mai aştept acum zece ani. Conceptul de iubire romantică este direct 
responsabil pentru mai multă nefericire astăzi decât orice altă idee, și 
n-am nici cea mai mică intenţie de a mă sacrifica pe altarul ei. 

— De ce nu scrii o piesă despre asta? întrebă ea, oboseala 
îndulcindu-i vocea. Nu-i dădu însă timp să răspundă și continuă. Oh, 
Conn, te rog crede-mă când îţi spun că nu vreau să mă implic într-o 
relaţie cu nimeni. 

Privirea lui Conn era ironică, însă când îi spuse aceste ultime 
cuvinte, se încruntă. 

— De ce? De ce, Luce? De ce îţi e așa de frică de angajamente, de a 
te atașa de cineva? Prietenele tale îmi spun că ai ieșit cu destui bărbaţi, 
dar în momentul în care devin prea serioși te retragi de parcă ti-ar fi 

teamă de un angajament emotional, oricât de mic. De ce îi tii pe bărbaţi 
la distantă? Nu-ti e teamă de toate sentimentele;te-ai ataşat foarte mult 
de Teresa și de Faith. De ce te-nspăimântă gândul de a-i permite unui 
bărbat să se apropie de tine? 

Acuzaţia directă o enervă. 

— Presupun că toti dramaturgii se consideră și psihologi, izbucni ea, 
întorcându-se cu spatele pentru ca el să nu-i observe paloarea. De ce 
nu-mi spui tu, dacă tot știi atât de multe despre mine? 

— Oh, am câteva teorii! spuse Conn apropiindu-se de ea. Dar 
deocamdată nu le voi face publice. Ai acceptat invitaţia lui Jolie? 

— Nu-i treaba ta! 

— Tocmai am făcut-o să fie a mea. Sunt sigur că ai refuzat, 
scriindu-i un răspuns formal. 

— Şi ce dacă? 

— Îmi întăreşte convingerea că eşti o lașă, adăugă Conn, 
îndreptându-se spre măsuţa pe care se afla plicul. 

Când Luce realiză intenţia lui se repezi spre el, dar Conn o opri. 

— Lasă-mă! Era furioasă pe aroganța lui. Oh...să nu-ndrăznești! Își 
dădu seama că degeaba se zbate pentru a scăpa de strânsoarea lui. 

— Te oprești? întrebă el. Tocmai când devenea interesant... 

— Șarpe! 

Fără să-l deranjeze apelativul ce i-l adresase, citi refuzul ei scris cu 
atenţie înainte de a-l mototoli și a-l lăsa să cadă pe jos. 

— De ce ai făcut asta? întrebă Luce, gândindu-se că i-ar fi făcut 
plăcere să-și încerce unghiile pe faţa lui. Conn, nu vreau să merg la 
petrecerea ei! Nici nu știu de ce m-a invitat. Și... 

— Te-a invitat pentru că am lăsat să se înțeleagă că nu vin, dacă nu 
vei fi și tu acolo. i-ai să vii, draga mea, fie de bunăvoie, fie voi veni eu 
să te iau. 

— Nu fi tâmpit! Nu poti să mă obligi... 

— Nu? Zâmbetul îi dispăru de pe figură. Oh, cred că pot, spuse el 
încet. 

Luce se gândea că, sub nici o formă, n-are cum s-o facă să meargă, 
dar se cutremură când îi văzu expresia feţei și încercă să facă un pas 
înapoi. Imediat, o prinse. Era liniște. Luce încercă să nu-l mai privească, 
hotărâtă să nu-l lase s-o intimideze pentru a ceda, dar el refuză să-i dea 
drumul pînă când, în sfârșit, Luce închise ochii. 

— Aș putea, nu-i așa, Luce? spuse el. 

— Nu, şopti ea, încercând să facă abstracție de apropierea fizică 
dintre ei, știind că și pe el îl afecta. 

— Luce? Răsuflarea lui era fierinte pe tâmpla ei, iar tonul vocii i se 
înmuie. Arăţi ca o fecioară de gheaţă, dar gura și ochii te trădează. O să 
accepti invitaţia? 

Obiceiul de a schimba brusc subiectul o surprinse încă o dată. Era 
furioasă pe el pentru că se folosise de cel mai vechi truc de convingere 
și pe ea pentru că nu se împotrivise atingerii lui, magiei vocii lui. 

— Nu, spuse ferm. 

— Bine, spuse el râzând. Mă voi distra convingându-te că e cel mai 
înțelept lucru pe care-l poți face. 


Capitolul 5 


Luce încercă să scape de strânsoarea lui, dar nu reuși, obligând-o să 
rămână lipită de el. 

— O putem face pe calea ușoară sau putem juca mai dur, îi spuse el 
șoptit. Așa îți place? fti place să suferi, Luce? 

— O să mă rănești dacă spun da? șuieră Luce. 

Râsul lui o înspăimântă. 

— Da. Întotdeauna sunt deschis pentru experienţe noi. 

— Noi? 

Cuvântul își atinsese ţinta. Luce se gândi că dacă renunță acum, 
Conn avea să preia controlul întregii ei vieți. 

— Crezi sau nu, adăugă el, dar niciodată n-a fost nevoie să recurg la 
violență pentru a obține ce-am vrut. Totuși, dacă e nevoie... 

O sărută cu o duritate ce o umplu de revoltă. Încercă să se lupte cu 
el, dar își pierdu echilibrul și căzu pe covor. Privindu-l, realiză că 
acţiunea lui fusese intenționată, pentru ca în felul acesta s-o umilească; 
pentru prima dată, teama lua locul celorlalte emoţii ce-o copleșeau. 

— Conn, te rog! 

Rugămintea ei fu oprită de un sărut forțat ce-i dezvăluia dorința de 
a o răni. O podidiră lacrimile; se lupta împotriva lui, încercând să-l ţină 

la distanţă. Conn râse grosolan și nu găsi multe piedici în a-i rupe bluza 
subțire de bumbac. 

— Opreşte-te, murmură ea, în timp ce, cu ultimele forțe, încerca 
să-l îndepărteze. Conn, te rog! 

— "Conn, te rog!" se maimuţări el, imitând-o. E suficient de dur 
pentru tine, Luce, sau mai vrei? 

Și, fără a-i mai aștepta răspunsul, îi prinse mâinile, aplecându-se 
peste ea, mimând posedarea. Luce simţi că se sufocă. 

Și asta a fost greșeala lui. Pentru că până atunci știuse exact ce face. 
Luce îl simţi cum își pierde controlul și încercă să scape de el, mai 
înspăimântată decât fusese vreodată. 

— Nu, gemu el. Dumnezeule, mă înnebunești! O mai sărută o dată, 
un sărut tandru, senzual. Luce își dădu seama că de această dată îi 
răspunde, tandreţea lui convingând-o mai mult decât orice altceva. 

— Te-a putea avea chiar acum, spuse el cu voce joasă. Dar n-am 
s-o fac. Sunt prea bătrân. ..îmi place confortul. 

Autoironia o făcu pe Luce să zâmbească. 

— Câţi ani ai? 

— Treizeci, spuse, uitându-se la ea. Eşti atât de frumoasă. Cuvintele 
erau spuse cu tandrete, aproape cu evlavie. Și eu te-am rănit. 

— Da. Nu contează. 

— Ba da. Se ridică și o ajută și pe ea să se ridice. Vino la petrecerea 
lui Jolie, Luce. Te rog. 

— De ce? 

— Pentru că vreau să vii, spuse el. Și nu mă-ntreba de ce; cred că am 
petrece o seară plăcută împreună. 

— Terminând într-o plăcută activitate în pat? 

— Posibil. Dar numai dacă vrei. Nu-ţi place să ți se impună, nu? Îi 
mângâie pielea catifelată, reținând fiorul ce o străbătu cu ochi de 
cunoscător. 

— Nu, şi de data aceasta tremurul fu datorat amintirii momentelor 
când crezuse că intenţiona s-o violeze. 

O luă în braţe sărutând-o pe frunte, rămânând pentru câteva 
momente în poziţia asta, Luce simțindu-se confortabil în brațele lui. 

— Ştii ce faci? Nu ești o amatoare când vine vorba să provoci, Luce; 
este ceva înnăscut, probabil. Ai fost o seducătoare înainte? 

— Nu...dar se opri, conștientă de faptul că dacă i-ar fi spus că e 
singurul pe care-și exercită farmecele feminine ar însemna să-i 
dezvăluie prea multe. Avea dreptate, totuși. Simţea nevoia să-și încerce 
forțele pe el, să-ncerce să obţină reacţii din partea lui, cum, de altfel, se 
și întâmplase cu puţin timp în urmă. Când era impreună cu el, în ciuda 
rezistenței ce-o opunea, simțea că se completau, satisfăcându-i 
dorințele primare. Era atrăgător, avea carismă, lucru ce acţiona ca o 
vrajă; detesta lucrul acesta, și până acum refuzase să accepte că atracţia 
lui pentru ea era mai profundă. Cum stătea prinsă în îmbrăţișarea lui 
caldă, trebui să admită că e pe cale să se îndrăgostească de el. Dar era 
nevoie de timp pentru ca dragostea să se dezvolte. Avea nevoie de 
rădăcini, de timp pentru a învăța unul despre celălalt, pentru a evolua 
împreună. 

— Eşti sigur că nu ne cunoaștem? întrebă dintr-o dată, încercând 
să-și dea seama dacă o minte. 

Ceva parcă se schimbă în privirea lui, dar dispăru la fel de repede. 

— De ce întrebi? 

— Parcă te-aș cunoaște, spuse ea fără speranță, acceptând că știe să 
se controleze mult prea bine pentru a-l putea citi. 

— Poate că ne-am întâlnit într-o altă viaţă. 

— Am destule probleme cu viața prezentă, pentru a-mi face griji și 
pentru cele precedente. Oricum, te văd ca pe un pirat. Poate ca pe un 
personaj din vremea elizabetană, gata să distrugă, să cucerească și să 
seducă. 

Fl se încordă, spunând impacientat: 

— Ai fi putut opri atacul de mai devreme, dar ai vrut să provoci, așa 
Că a trebuit să suporţi consecințele. Acum, scrie un bilet de acceptare a 
invitaţie. 

Înainte de asta se schimbă într-o rochie, alegând una care să-i 
acopere mâinile şi gâtul. Nu dorea să-și asume nici un risc; când voia 
Conn să fie plăcut era greu să-i reziști. Ridică întrebător sprânceana 
când o văzu, dar nu spuse nimic. Înainte de a se așeza pentru a scrie 
biletul, întrebă încet: 

— Eşti sigur că vrei să merg? 

— Credeam că m-am făcut înţeles. 

— Da, dar... Ei bine, nu mă-ndoiesc că Jolie...la naiba, știi ce vreau 
să spun. Dacă vrei o aventură, Jolie e pe jumătate îndrăgostită de tine 
și știe regulile, eu nu. Și nici nu vreau o aventură, spuse ea 
îmbujorându-se. 

— Ştiu asta, spuse el zâmbind și sigur pe sine. Draga mea, mi-ai 
spus-o de atâtea ori, și chiar dacă nu mi-ai fi spus-o, aș fi ştiut. Eşti ca o 
carte deschisă, în ciuda măștii de răceală ce-o afișezi. Oricum, nu știi 
prea multe despre bărbați. Nu mă interesează deloc Jolie Stewart. Oh, 
cu vreo câţiva ani în urmă aș fi acceptat ceea ce-mi oferă, dar am învățat 
să disting, de atunci. Scrie biletul ca o fată cuminte, și te invit la cină. 

— Mită? 

— Nu, o recompensă pentru că ai acceptat inevitabilul cu grație. 

Așa că scrise biletul, iar Conn sună la unul din restaurantele din 
zonă pentru o rezervare, și după ce le lăsară o notă lui Faith și Teresei, 
plecară. După ce Luce puse plicul la poștă, Conn îi arătă cât de plăcută 
și stimulantă poate fi compania lui, făcând-o să uite de amintirea celor 
întâmplate. 

"Deştept bărbat", își spuse Luce în timp ce se dezbrăca, seara, după 
ce o adusese acasă. "Și ai grijă să nu uiţi asta, Luce Laurenson. Fetiţele 

ca tine nu reprezintă nici o ameninţare pentru el. Și nu are scrupule 
atunci când vine vorba de atingerea propriului scop." A doua zi, seara, 
Sonia sună să-şi reînnoiască invitaţia de a rămâne la ei și a merge 
împreună la petrecere. Luce acceptă. 

— Te-ai decis să mergi, până la urmă? 

— Da, răspunse cu un zâmbet slab. 

— Conn te-a convins? spuse Teresa amuzată, dar privind-o cu atenţie 
pe Luce. 

— Poţi spune și așa, adăugă Luce sec. 

— Ei, nu te rușina. Puţine fete i-ar fi putut tine piept dacă ar fi vrut 
să obtină ceva. 

-Teresa, ce-ai fi făcut dacă erai în locul meu ? întrebă deodată Luce. 

— Dumnezeule, nici nu vrei mult! Se încruntă puţin, înainte să 
răspundă. Dacă nu vrei să ai o aventură cu el, îţi sugerez să părăsești 
imediat orașul, fără să lași nici o adresă. Dacă te atrage, atunci așteaptă 
şi vezi cum evoluează lucrurile. Dacă l-am judecat bine, nu mai ai mult 
de așteptat. 

Deja se vede în privirea lui că te vrea, ceea ce înseamnă că te vede 
în patul lui într-un viitor deloc îndepărtat. 

— Nu vreau o aventură, spuse Luce, părând că dacă o va spune de 
mai multe ori se va şi adeveri. 

— Ce vrei? 

— Nu știu. Pur și simplu nu ştiu. Am sentimentul ciudat că dacă fac 
dragoste cu el, va însemna sfârșitul meu. 

— A arătat clar ce doreşte? 

— Oh da, a arătat foarte clar ce vrea. Jolie e prea evidentă; eu cred 
că-l intrig. 

— Ai acel aer de "privește, dar nu atinge", spuse Teresa înţelept. Dar 
mă-ndoiesc că s-ar gândi la căsătorie, dacă la asta te referi. Mă-ndoiesc 
atât de mult, încât ţi-aș sugera să ti-l scoţi din minte. 

Luce o privi contrariată, de parcă ar fi exprimat cine știe ce 
monstruozitate. 

— Ştii... spuse după un moment, niciodată nu m-am gândit la asta. 
N-am asociat niciodată ideea de căsătorie cu persoana lui Conn. Sau cu 
oricine altcineva. Nu mă văd căsătorită. 

— Mă-ntreb de ce. Eu întotdeauna m-am gândit ca fiind pasul logic 
și natural de urmat. Nu că i-aș fi tratat pe fiecare dintre bărbaţii cu care 
m-am întâlnit ca pe un viitor soţ, dar cu siguranță e normal să gândești 
în felul acesta despre cei pe care-i placi mai mult. Nu te-ai gândit 
niciodată așa, Luce? 

— Nu. Niciodată. Nu m-am gândit că mă voi căsători. Deci, vezi tu, 
nu văd în Conn un posibil soț. De fapt, oricine care ar gândi în felul 
ăsta ar fi nebun. Vreau să spun... .ţi-l imaginezi pe Conn căsătorit? 

— Ei bine, n-ar fi un soţ obișnuit, cu siguranță, dar ar fi unul extrem 
de provocator, spuse Teresa zâmbind. Toată acea aroganță și pasiune 
și un strop de violență ascunsă. . .tulburător! 

— Descrii un amant, îi spuse Luce calm. 

— Ce zici de siguranţa de sine? Și aerul de competență? Necesare 
unui soț. E genul de persoană care, în cazul în care ai naufragia pe o 
insulă părăsită, fără de nici unele, te-ar îmbrăca, ti-ar oferi un acoperiș 
deasupra capului și ar avea și o barcă în proiect, alături de o trupă de 
delfini îmblânziți și dresati să-i aducă în plasă peștii. 

Luce râse la imaginaţia bogată a prietenei sale. 

— Şi ar mai fi capabil şi să profite de avantajele lunii tropicale, nu? 
adăugă Luce, tachinând-o. 

— Oh, cu siguranță! E atrăgător, o știe, și sunt sigură că se și bucură 
de asta. E și deștept și probabil că asta nu-l încântă prea mult. Nu-i ușor 
pentru cei care au un talent, și cu atât mai mult dacă sunt niște genii, 
ca-n cazul lui. Dar cel mai bine l-aș descrie spunând că posedă acea 
integritate care poate fi cam dură, dar pe care te poți baza. 

Luce acceptă comentariile și timp de câteva minute nu mai spuseră 
nimic. Într-adevăr, Conn poate că nu era ușor de înțeles, dar n-ar minţi. 
Un bărbat complex. Și onest, amintindu-și modul deschis în care-și 
exprimase intenţiile în ceea ce o privește. Atunci, de ce nu-l putea 
accepta așa cum era, fără toate aceste îndoieli ce-o chinuiau? Pentru 
prima data, de multă vreme, își dori să-și poată aminti. Undeva, printre 
amintirile pierdute, era sigură, se găsea și motivul pentru care se temea 
să ajungă la discreția lui. 

— E o problemă de principiu? întrebă Teresa intuitiv. 

— Presupun că da. Poate că mama mea, oricine ar fi fost, mă săruta 
de noapte bună cu îndemnul de a nu mă culca înainte de căsătorie cu 
un bărbat. Nu, nu e numai asta. Sună aiurea, dar e ca și când mi s-ar fi 
sugerat prin hipnoză ceva. Oricum, îl găsesec extrem de atrăgător. 

— Asta a fost evident de la început. Au fost scântei între voi de când 
v-aţi văzut prima oară. De asta era Jolie așa de furioasă. 

— Ei bine, asta e. Dar gândul de a fi dependentă de el pentru a fi 
fericită. . .şi așa ar fi dacă am deveni amanți, mă-ngrozește. Mă face să 
cred că aș deveni un zero, o persoană fără voință și gândire proprie. Și 
ce e mai rău, am sentimentul că mă îndrăgostesc de el. 

— Biata Luce, şopti Teresa. Draga mea, pare că ceva răzbate prin 
bariera minţii tale, și încearcă să te prevină. Crezi că el face parte din 
trecutul tău? 

— Fl spune că nu, și după cum ai spus, e greu să ţi-l imaginezi 
minţind. 

— Nu, n-am spus asta. Am spus că are integritate. Cred că ar minţi 
fără să clipească dacă ar crede că asta ar servi unui adevăr mai 
important. Luce, dacă nu-l cunoști, cum de ai sentimente așa de 
puternice în ceea ce-l privește? 

— Poate că sunt doar paranoică. Poate că e prima dată când 
mă-ndrăgostesc și sunt copleșită, sau ceva de genul acesta. 

— Poate c-ar fi bine să treci pe la Mattie. 

— Prostii! Are lucruri mai bune de făcut decât să asculte 
smiorcăielile mele. 

Teresa nu încercă s-o convingă; în zilele următoare, lui Luce i se 
făcu ruşine de ieşirea ei, mai ales că nici Conn nu se mai arătase. Vara 
se apropia. Luce se înscrise la un club de tenis, profitând din plin de 
faptul că se întuneca din ce în ce mai târziu. Primii fluturi Monarch 
apărură în grădină, frumuseți cu negru și portocaliu. Unul se așeză pe 
degetul întins a lui Luce, bătu ușor din aripi ca și când ar fi vrut să se 
răcorească în aerul încălzit. 

— Minunat, spuse Conn din spatele ei. Cu siguranță, iepurii zburdă 
în jurul tău și păsările îţi ciripesc vesele la ureche. 

Luce se sperie. Nici măcar nota ironică din vocea lui n-o împiedică 
să-i acorde un zâmbet luminos. 

— Mm, trebuie să stau departe mai mult timp, dacă ăsta-i răspunsul 
pe care-l primesc când mă-ntorc, spuse el sărutând-o. 

— Zâmbeam fluturelui, spuse ea, apropierea lui fiind provocatoare. 

— Fiica naturii, spuse Conn luând-o de mână; fluturele zbură pe o 
floare de iris. 

— De ce ai făcut asta? 

— Pentru că se potrivește stilului meu, zise el sărutând-o din nou. 
Vino azi cu mine la plajă. 

— Dă-mi zece minute. 

Merseră pe o plajă pe care Luce nu mai fusese, ieșind din drumul 
principal. Ajunseră la un golfuleţ. Într-o parte se afla o casă joasă, cu 
ferestre mari, lucind în bătaia soarelui. Conn conduse mașina în 
spatele casei, intră în garaj și opri motorul. 

— Bine ai venit , spuse el. 

— Ai spus că mergem la plajă. 

— Draga mea, poţi petrece întreaga zi pe plajă , dacă vrei. 

— Locuieşti aici? 

— Da. Îmi place singurătatea atunci când lucrez. Ferma era mult 
prea gălăgioasă, așa că am ales asta. 

— Ți-am cunoscut nepoata zilele trecute, îi spuse Luce. 

— Melissa? O zgâtie, nu? Are voinţa tatălui ei și bunătatea Soniei. 
Scoase geanta lui Luce din mașină și-i întinse mâna. Băiatul e Ryan în 
persoană. N-are urmă de bunătate. 

— Este importantă bunătatea? 

— Se spune că ne atrag calitățile pe care nu le avem. Tu ești bună, 
Luce? Eu nu cred că sunt. 

— Nu. Nu eşti bun. 

— Atunci, ce te atrage pe tine? întrebă el. Cruzimea? Am fost acuzat 
de asta. 

— Nu, spuse ea încetișor. Cruzimea nu mă atrage. Mă-nspăimântă. 
Ştii asta. 

— Urmează să-mi spui că tandreţea te atrage, dar ai minţi, Luce. 
Partial, cel puţin. Ai nevoie de un stăpân, cineva care să obțină de la 
tine răspunsurile pe care refuzi să le dai de bunăvoie. Îi atinse umerii, 
plimbându-și mâna pe pielea catifelată. Un tremur o străbătu, dar își 
mușcă buzele pentru a nu-i arăta cât de mult o afecta atingerea lui. 

— Vezi, mi te împotrivești, spuse el. 

— Sunt probabil comună. Nu mă cunoști foarte bine totuși, m-ai 
catalogat și etichetat deja. 

— Nu. Cred mai degrabă că ești unică, spuse el zâmbind, fără să lase 
să se vadă ce gândește cu adevărat. 

— Înseamnă că e vorba de experiența de care vorbesc jurnaliștii, cea 
care te face să clasifici cu atâta acuratețe. 

Luce nu intenţionase să pară atât de amărâtă și-și mușcă buza când 
el râse și o împinse putin. 

— Bârfa jurnaliștilor e plină de imaginaţie. 

Ce nu știu, inventează. Ce-i cu atitudinea de înaltă moralitate? Sau 
persoana mea, în mod special, te face să fii atât de disprețuitoare? 

Se aplecă și o sărută, tachinând-o, provocându-i senzaţii ce-o făcură 
să fie și mai confuză. Descoperi că-și dorea s-o sărute cu adevărat, 
înlănţuiţi într-o îmbrățișare pătimașă. 

— Când îți dorești să facem dragoste, privirea ta devine mai 
profundă și ţi se schimbă culoarea ochilor, comentă el. 

— Dar tu? spuse ea prostește, prea şocată de imaginaţia ce i-o 
provoca. 

Fl râse, își puse mâinile pe şoldurile ei, ţinând-o aproape de el. 

— Nu te teme, nu intenţionez să te seduc astăzi. Cel puţin, dacă 
nu-ți dorești și tu cât îmi doresc eu. Și să nu regreti după aceea. 

— Probabil că-ți par o proastă! spuse Luce întorcându-se pentru a 
despacheta. 

— Nu, de ce crezi asta? Cred doar că ești foarte tânără și lipsită de 
experienţă și, deși nu-ți poți aminti nimic din trecut, orice ţi s-ar fi 
întâmplat are efect și în prezent și te face să să fii foarte precaută. Și 
cum eu nu sunt interesat doar să aduc femeile în pat, contrar părerii 
tale evidente, sunt mai mult decât încântat să petrec o zi plăcută cu tine 
având cele mai mici șanse de a face dragoste. Ok? 

— Ok, fu ea de acord, fără să-l creadă în totalitate, dar ușurată de 
francheţea cu care-i vorbise. 

— Pentru-nceput... să facem o baie să ne stimulăm apetitul pentru 
masa de prânz. 

— Ok. 

Recunoscându-și dorința, Luce îl privi când își scotea tricoul și-i 
scăpă un țipăt. 

— Ce naiba. ..? se întoarse uimit spre ea. Care-i problema? 

— Umărul tău! Luce atinse cicatricea destul de mare pe care o 
văzuse. Cum. . .unde ai căpătat-o? 

Conn rămase liniștit și-și ascunse privirea. Luce simţi o teamă fără 
limite pipăind cicatricea; era o prostie, o reacţie exagerată; începu s-o 
doară capul din cauza intensității emoţiilor. Fără să se gândească prea 
mult, sărută cicatricea, încercând să-și stăpânească lacrimile. Conn o 
îmbrăţișă, iar Luce putu să-i simtă încordarea mușchilor. 

— Cum ai căpătat-o? întrebă ea din nou. 

— Într-un accident de mașină. 

— Îmi pare rău, cred că o iau razna. 

— Nu e priveliște prea plăcută. Stai liniștită, Luce. Nu-i nimic. S-a 
întâmplat acum doi ani și am trecut peste asta. 

Poate că aștepta un răspuns, dar ea nu putea spune nimic, dar după 
câteva clipe dădu din cap, relaxându-se și spijinindu-se de el. Abia după 
o jumătate de oră îi trecu durerea de cap, după care avu parte de o zi 
minunată sub cerul albastru, imens, iar nisipul care strălucea și 
mângâierea senzuală a marii, completau peisajul. Au înotat, au stat la 
soare și au luat prânzul la umbra copacilor de pohutukawa. După o 
masă copioasă şi o jumătate de sticlă de vin, Luce adormi. Se trezi cu 
sentimentul de siguranță și protecţie, încât rămase o perioadă cu ochii 
închiși, fără a analiza cauza acestui sentiment. Treptat își dădu seama 
că era din cauză că se afla în brațele lui Conn. Îi simțea respirația 
liniștită și în acel moment știu că-l iubește, total, irevocabil, fără început 
și sfârșit. Și pentru asta nu-i putea permite să-i devină amant, pentru că 
dacă ar fi făcut-o, în momentul în care ar fi plecat ar fi luat cu sine nu 
doar inima ei, dar ar fi lăsat-o pustiită. Ar fi trebuit să simtă disperarea, 
însă în loc de asta avea sufletul plin de fericire și un zâmbet îi lumină 
fata. 

Deasupra mării, țipătul unui pescăruș sfâșie tăcerea. Conn se mișcă 
şi o strânse mai tare în braţe. Oftă. Cel puţin avea aceste câteva clipe 
alături de el, fără confuzia dorinţei. Curând, Conn se mișcă din nou, 
murmură ceva, apoi spuse destul de clar: "Draga... Se trezi 

instantaneu, ca un animal când se simte ameninţat, și pentru o clipă 
îngheță. Apoi îi atinse inima și o întrebă vesel: 

— De când te-ai trezit? 

— Nu de mult, răspunse, hotărâtă să menţină lucrurile cât mai 
simple. 

— E plăcut să se trezească cineva lângă tine, spuse Conn, surâzând 
şi mușcând-o ușor de ureche. 

— Și lângă tine. Conn, Jolie spunea adevărul când mi-a zis că ai 
invitat-o la masă, la sora ta, și nu a putut veni? 

Era nemișcat, apoi o trase zâmbind aproape de el și răspunse 
amuzat: 

— Nu, micuta mea curioasă. În primul rând, Sonia te-a invitat. Poate 
că am momente când mă plictisesc, dar nu invit străini în casa Soniei, 
fără să mă asigur că e de acord. Și cu toate că Sonia e o scumpă, își 
iubește soțul cu devotament și e atentă la plăcerile lui. Ryan n-o place 
pe Jolie. 

Pe părinţii ei, da, dar nu și pe fiica lor. Așa că Sonia ar trebui s-o ia 
razna pentru a o invita pe Jolie. Şi-n plus, lui Jolie îi este teamă de Ryan, 
adăugă el râzând. 

— Oh, și mie îmi este teamă de el, spuse Luce repede. 

— Serios? Este un caracter puternic, dar cum Sonia te place, n-o să 
te mănânce. Și oricum, mă ai pe mine să te apăr. 

— Şi de tine îmi este teamă. Voi doi sunteți la fel. 

Conn râse cu poftă. 

— Așa te manifești de obicei când îţi este teamă? Te simţi ca acasă în 
braţele mele, Luce, ca și când aici ti-ar fi locul. Nu ti-ar plăcea să fie așa? 

— Pentru cât timp? 

— Contează? 

După ce stătuse la soare, Luce își pusese bluza, dar Conn rămăsese 
doar în pantaloni scurți. Acum, parcă era prea mult; pielea bronzată și 

parfumul lui vag. ..era prea mult. Inima lui Luce se opri, apoi începu 
să bată nebunește. 

— Ai spus că nu, începu ea. Conn, te rog! 

— Contează pentru cât timp rămân iubitul tău? 

Era suficientă insistență în vocea lui, pentru a o face să se ridice. 

— Da, spuse cu hotărâre. 

— De ce? 

Se îmbujoră, dar îi susținu privirea. 

— Ştii de ce. Ti-am spus că nu sunt genul care să aibă o aventură 
obișnuită. 

— Ce vrei să spui prin " obișnuită”? 

— Doar asta. Încercă să se îndepărteze, dar Conn nu-i dădea 
drumul. Conn, nu fi sălbatic! De ce nu mă crezi când îţi spun că nu 
vreau să-ți fiu amantă? 

— Pentru că atunci când minţi, pulsul ţi-o ia razna. Buzele tale mă 
refuză, dar limbajul trupului e diferit, și orice spui, oricât ai încerca să 
mă convingi de altceva, ti-ar plăcea să trec peste obiecțiile tale și să te 
am, fără să-ți dau șansa să alegi. 

Rușinea o făcu să se înroșească toată și se uită în altă parte, pentru 
a nu se observa cât de adevărate erau presupunerile lui. 

— Eşti îngrozitor! bombăni furioasă. 

Conn chicoti. 

— Ştiu. Dar n-o să te seduc, Luce. Când vei veni la mine, va fi pentru 
CĂ așa vei vrea, pentru că te vei fi convins că n-are de ce să-ţi fie teamă 
de mine. Apoi. ..vocea îi râguși în timp ce o întinse pe spate. Apoi, îti 
voi arăta ce-nseamnă să-ţi pierzi complet minţile. Te voi face să uiţi că 
ești altceva decât un cumul de senzaţii şi dorinţe ce te vor devora dacă 
nu le satisfaci. 

Pasiunea din vocea lui îi provocă un val de dorinţe. Încercă să se 
controleze și închise ochii, dar fu mai rău, pentru că începu s-o sărute. 

La început mai ușor, apoi, pe măsură ce ea îi primea sărutările, mai 
profund, până când fu copleșită de dorinţa de a-l simţi în ea. 

— Şi-ai face bine să mă crezi, spuse Conn, cu o urmă de amuzament 
în voce. 

Luce se forță să-și recapete controlul, relaxându-și mușchii și 
respirând încet și regulat, până se simți suficient de calmă pentru a 
deschide ochii. 

— Am auzit și citit că prima dată nu-i prea plăcut pentru femei. Și că 
e nevoie de un bărbat foarte tandru și grijuliu ca s-o ajute să se simtă 
bine. 

— Vrei să spui că nu-s tandru sau grijuliu? Ei bine, doamna mea, va 
trebui să aștepți ca să te convingi. 

Și tot restul după-amiezii fu foarte prietenos, tratând-o ca pe o 
companie plăcută și inteligentă, dar care nu Lar fi atras din punct de 
vedere fizic. Întâi, Luce, fu surprinsă, apoi furioasă mai ales pe ea însăși, 
pentru că era atât de ușor de manipulat. Faptul că el știa foarte bine ce 
făcea, reieși în momentul când o sărută la ușa apartamentului, un sărut 
cast, pe obraz, după care-i șopti: 

— Voi aștepta până când vei fi pregătită. 

O ușoară furie o cuprinse când realiză că reușise cumva să-i devină 
necesar precum aerul. 


Capitolul 6 


Jolie avea noroc, deoarece vremea era perfectă pentru petrecerea 
de ziua ei. 

— Cred că locuinţa familiei Stewart seamănă cu cele din revista 
"Case și grădini", spuse Faith în timp ce împăturea rochia din şifon 
negru, pe care avea s-o poarte Luce în seara aceea. 

— Prefer atunci casa familiei Mcleod, bombăni Luce. E foarte 
frumoasă, dar seamănă cu o casă. 

Era atât de nervoasă, încât trebui să se așeze pe pat pentru a-și trage 
răsuflarea. 

— Liniștește-te, spuse Faith, în timp ce punea rochia în valiza 
micuță, împrumutată de la Teresa. Conn îți dă bătăi de cap? 

— Nicidecum. 

Mohorâtă, Luce se gândi că i-ar fi fost mai ușor să se descurce cu 
cineva care ar fi încercat s-o ducă în cel mai apropiat pat. Dar Conn nu 
făcuse nici o mișcare în sensul acesta; în ultimele săptămâni fusese 
neobișnuit de circumspect. Ca un animal de pradă care avea tot timpul 
din lume pentru a o urmări, ţinându-și sub control dorințele, în 
speranţa că ea va ceda. Fusese destul de clar când lăsase să se-nțeleagă 
că pasul către o relaţie mai apropiată trebuia făcut de ea; tensiunea de 

a-şi tine sub control dorinţa ce-o simtea pentru el îi consuma nervii. Se 
mișcă pentru a evita privirea vicleană a prietenei ei. 

— Nu, a fost foarte...degajat, spuse Luce, în timp ce punea 
sandalele într-o pungă de plastic. 

— Fără să-și piardă interesul, totuși. Faith se așeză pe un scaun. 
Vânează. Pun pariu că s-a născut știind toate trucurile, adăugă ea, apoi 
ezită înainte să continue. Te-ai întrebat vreodată dacă nu cumva e 
căsătorit, Luce? 

— Nu. După câteva clipe, Luce repetă. Nu, nu m-am întrebat. 
Totuși. ..am fi știut... vreau să spun bârfa ziariştilor, nu? 

Vorbea de dragul de a vorbi, trăgea de timp pentru a-i veni o idee. 

— Poate că da, dar sunt lucruri care puteau fi trecute ușor cu 
vederea. Probabil ca mă-nșel, dar nu cred că-n cercurile pe unde 
se-nvârte ar conta prea mult. Vreau spun că fac schimb de soții cu o 
ncântătoare ușurință, o dată la câţiva ani, nu-i așa? 

— Nu știu de ce, dar nu mi-l inchipui pe Conn atât de deschis, 
remarcă Luce sec. E genul posesiv. Mai degrabă mă gândesc că, 
indiferent de cea care-i e soţie, ar trebui să-i stea aproape sau să afle 
motivul pentru care nu mai dorește să-i fie aproape. 

— Cred că ai dreptate. ÎI cunoşti bine, nu ? 

— Atât cât a arătat da, cred că da. Dar nu-i cel mai uşor om de-nţeles. 

— Nu, și totuși, se pare că vă potriviti. Faith râse. Știu exact ce vreau 
să spun, dar e mai greu de exprimat. Vă purtaţi ca doi oameni care au 
fost căsătoriţi ani de zile. Vă completaţi. Spui că este posesiv, dar e ca 
și când sunteţi legati într-un fel ciudat. Ceea ce e ridicol, pentru că vă 
cunoaşteţi doar de două luni, dar așa a fost de la prima întâlnire. 

— Atracţie fizică. 

— Și asta, dar e mai mult decât atât. Dacă aș fi de modă veche, aş 
spune că sunteţi suflete pereche. Îmi imaginez ce-ar spune Conn la o 
astfel de descriere, adăugă Faith zâmbind. 

— Şi eu. Luce începu să strângă restul lucrurilor, bucuroasă că nu 
trebuie să-și privească prietena. Î placi, nu-i așa? 

— Da, îmi place. E fascinant! Îmi amintește de un tigru de la zoo, 
frumos, leneș și simpatic când se întinde. Însă, cu toate astea, știi că sub 
figura adormită se ascunde o minte lucidă și o ferocitate abia ascunsă. 
Dacă n-ai fi așa de echilibrată, aș fi îngrijorată pentru tine. 

Luce râse, prefăcându-se c-o crede, dar știa că atât Teresa cât și Faith 
erau îngrijorate de relaţia ei. Buzele i se strânseră nervos la amintirea 
comentariilor acide făcute de Conn la adresa fetelor și a atitudinii lor 
faţă de ea. Lui îi era ușor, dar ea nu le-ar fi putut mulțumi suficient 
pentru înțelegerea și afecțiunea ce i-o acordaseră în ultimii doi ani. 
Curând după aceea sosi Conn pentru a o duce la casa familiei McLeod. 
Fu, ca întotdeauna, amabil cu fetele, dar când porni mașina, întrebă: 

— Ce-am mai făcut, acum? 

— Nimic, spuse ea înţepată, furioasă din cauza perspicacității lui. 

— Atunci, relaxează-te. O luă de mână. Sonia abia așteaptă să te 
vadă. 

— Dar Ryan? 

Conn chicoti. 

— Ryan vrea ca Sonia să aibă tot ce-și dorește, așa că și el te așteaptă. 

— Dacă asta trebuia să mă liniștească, atunci poate mi-a scăpat ceva, 
bombăni ea. 

Râsul lui Conn umplu mașina. Luce își retrase mâna. Privea furioasă 
pe geam, iar asta o făcu să-și recapete buna dispoziție. Văzu doi copii 
care se jucau și le zâmbi, apoi îl privi ușor iritată pe Conn în timp ce 
acesta admira una dintre frumuseţile locale, în bikini, și râse când el o 
privi poznaș. 

— Așa-i mai bine. Pentru o secundă am crezut c-o să reacționezi altfel. 

— Nu-mi pasă dacă te uiţi după fete în bikini, spuse pe jumătate 
amuzată, pe jumătate furioasă. 

— Nu? Mi-e teamă că eu nu sunt la fel de înțelegător. Ţine minte că 
în seara asta ești partenera mea. 

— Gelozie? 

— Să fii sigură de asta. 

Cuvintele erau spuse cu blândeţe, dar nu era nici un dubiu asupra 
avertismentului ce-l conţineau. Luce privi figura dură a bărbatului de 
lângă ea și simţi un amestec de teamă și de dorință, în același timp. 

— Așa că ţine minte, ești a mea, repetă el calm. 

— Partenera ta, adăugă repede. 

— Dacă te face să te simţi mai bine... 

N-o făcea, dar Luce nu mai continuă. ÎL simțea tensionat, abia 
stăpânindu-se să nu-și piardă controlul. Începu să-i povestească ceva ce 
se întâmplase la magazin, maimuțărindu-se pentru a-l face să râdă și 
să-l detensioneze. 

— Încerci să schimbi subiectul și să fii feminină? 

Când Luce confirmă, îi luă mâna și i-o sărută. 

— Isteaţă mișcare! 

Deodată, spuse ceva ciudat: 

— Îmi doresc. ..îmi doresc uneori ca viaţa să poată fi luată de la 
capăt. 

— Ar fi un subiect foarte bun pentru o piesă. 

— Sunt sigur că s-a scris deja, cel puţin în literatura 
ştiințifico-fantastică. Am citit o carte despre un bărbat ce este trimis 
înapoi pentru a-și schimba viaţa, după ce i se spusese că va repeta 
fiecare greșeală pe care regretase că o făcuse în viaţa trecută. Are o 
memorie foarte bună, dar observă că e forțat de situaţii să facă aceleași 
greșeli. 

— N-aș vrea să cred că e adevărat, spuse Luce, înfiorându-se. 

— Cred că e adevărat. Liberul arbitru e doar o iluzie. Tu nu vrei cu 
adevărat să fii aici, cu mine, nu-i așa, pentru a petrece un weekend cu 

niște oameni pe care nu-i prea cunoşti, sau să mergi la ziua de naștere 
a unei fete pe care chiar n-o placi, nu? 

Cinismul din tonul lui o făcu să tresară. 

— Nu, nu vreau. De fapt, nici nu știu ce caut aici. 

— Eşti aici pentru că te-am convins eu să vii folosind o metodă nu 
tocmai ortodoxă. Și pentru că între noi există o anumită legătură de 
care nu te poţi elibera. 

Șocată de afirmaţia lui, care apărea ca un ecou a ceea ce spusese și 
Faith, întrebă: 

— Dar tu? Ce ai prefera să faci? 

— Draga mea, mai trebuie să întrebi? răspunse, privindu-i 
stânjeneala. Aș vrea să fiu cu tine într-un pat mare dintr-o casă mică, 
aflată la câteva sute de kilometri de cea mai apropiată persoană, în fața 
câtorva luni de singurătate. 

El continua să vorbească, dar Luce își acoperi urechile pentru a 
nu-l mai auzi, până când Conn râse și zise tare: 

— Pudico! Dacă nu mai vrei să te rușinezi, nu mai pune întrebări 
provocatoare. 

Luce deschise radioul, fără a fi capabilă să facă altceva decât să-și 
privească mâinile. Într-o bună zi, va trebui să-nveţe să-și țină gura! Din 
fericire, el nu mai spuse nimic, concentrându-se asupra șofatului, iar 
când ajunseră nu avură timp de discuţii, pentru că Luce o întâlni din 
nou pe redutabila Melissa și-l cunoscu și pe fratele ei, un copil mult mai 
liniștit, care păstra privirea directă a tatălui său. Ryan era la lucru; sosi 
acasă pe când luau ceaiul, după-amiază, pe terasa ce dădea spre 
piscină. Era încântător, iar Sonia era la fel de drăguță ca întotdeauna și 
chiar și Conn părea mai relaxat decât de obicei. Astfel, Luce se relaxă la 
rândul ei, și până seara chiar putea spune că aștepta să ajungă la 
petrecere. Bineînţeles, când se privi în oglindă hotărî că arăta bine. 
Culoarea rochiei îi scotea în evidență bronzul pe care-l căpătase stând 

la soare. La această rochie purta doar o pereche de cercei cu "piatra 
lunii”. Folosi parfumul "Chloe", cu aromă de tuberoze. Se privi încă o 
dată în oglindă și-și văzu ochii strălucind misterios, iar singura pată de 
culoare erau buzele. Când se întâlniră, Luce observă pentru o clipă, în 
ochii lui Conn, mai întâi dorință și apoi o durere imensă. Era de parcă 
frumuseţea ei privea în străfundurile fiinţei lui, dar nu aducea decât 
disperare. 

— "La Belle dame sans merci" spuse el încet, doar pentru ea. 

— Așa sunt eu? Personificarea dorinţei fără dragoste? 

EI zâmbi, din nou stăpân pe sine. 

— Despre asta e poemul? Hai să bei ceva înainte să plecăm. 

Merseră separat către reședința familiei Stewart, aflată la câteva mile 
distanţă. Luce simţi din nou acea stare de disconfort și neliniște, care, 
se gândi ea, probabil nu dispăruse niciodată. Era o seară plăcută, 
suficient de răcoroasă încât să poţi dansa, dar suficent de caldă încât 
activităţile de afară să se poată desfășura la fel de bine. Totul se 
combina pentru o seară minunată. Luce era conștientă de faptul că 
arăta superb și aruncă o privire către însoțitorul ei, care o urmărea cu 
o privire posesivă. În seara aceasta avea să fie invidiată de fiecare 
femeie, căsătorită sau nu. Și totuși, o senzaţie că avea să se întâmple 
ceva rău, o făcu să se teamă. 

— Conn... 

— Ce este? 

— Nu vreau să merg. 

El se încruntă. 

— Am mai trecut prin asta. Mergi. Bineînţeles. . .asta dacă nu cumva 
vrei să ne întoarcem la mine. 

Luce își mușcă buzele. 

— Nu, mulţumesc, spuse ea cu răceală. 

— Asta este singura alternativeă pe care o ai. 


ABISUL 93 


— Eşti o brută! Câteodată am impresia că mă urăști. 

— Nu te urăsc. Mă dispreţuiesc pentru că te doresc, iar pe tine te 
detest, dar nu te urăsc. Ar fi fost diferit dacă te-ai fi hotărât să mă 
cucerești, dar n-ai făcut-o, nu-i așa? 

— Nu. 

Nu era surprinsă de francheţea lui și nici nu fu rănită. Sentimentele 
lui semănau cu ale ei; detesta puterea atractiei fizice care-i lega, fără a 
se putea elibera de ea. 

— De ce se-ntâmplă așa? 

— Cine știe? Dorinţa este cea mai nestăpânită carte. Singurul mod 
de a scăpa de ea este să-i cedezi și să te lași cuprins de ea până la 
saturație, dar tu nu vei face asta. 

— Mai bine aş muri, spuse Luce repede, cutremurându-se la 
imaginile pe care amărăciunea din vocea lui le provocase. 

— E reacţia obișnuită a unei fecioare confruntată cu unele dintre 
lucrurile mai puţin plăcute ale vieţii? Sau chiar crezi că, devenind iubita 
mea, acest lucru ar echivala cu moartea? 

— Ți-am spus odată că da, răspunse încet, privind pe geam. Ar fi ca 
şi cînd aș intra într-un cuptor. 

— Oricum, o vei face. Apoi adăugă cu emfază. Nu vreau implicare 
emoţională; nu-mi pasă nici dacă mă urăști. Tot ce vreau e să te simt în 
braţele mele și să ascult când vei descoperi cât de plăcută poate fi 
dragostea fizică. 

Imaginaţia i-o luă razna și simţi un nod în stomac. Luce strânse 
pumnii până când unghiile îi provocară atâta durere încât o readuseră 
cu picioarele pe pământ. 

— Nu mă-ndoiesc de faptul că e minunat să faci dragoste, spuse 
când își reveni. Ce mă îngrijorează, e ce se întâmplă după. 

Conn întoarse mașina pe o alee ce ducea spre casă și adăugă: 

— Vom continua această discuţie fascinantă mai târziu. 

— De ce nu te întorci acasă și să mă lași în pace? 

— Pentru că ești ca o boală. Trebuie să-ţi urmezi cursul până să mă 
eliberez de tine. Și până acum... .nu faci altceva decât să-mi înfierbânţi 
sângele. Opri mașina și continuă. Voi trece cu tine prin toate fazele, 
până la convalescență și-n final la recuperare totală. În ciuda temerilor 
tale... 

Hotărârea din vocea lui o făcu să se cutremure, dar răspunse calm: 

— Mulţumesc pentru avertisment. Voi avea grijă să nu se mai 
întâmple să rămân singură cu tine niciodată! 

Conn zâmbi, opri mașina și-și plimbă degetele pe pielea ei fină. 

— Nu, Conn... 

— Eşti foarte frumoasă, murmură el, sărutând-o pe frunte. Şi-mi 
aduci aminte de Elena din Troia. Ideea e să nu uiţi cu cine ai venit. 

— Preferi clasicii în seara asta, văd. Mai întâi am fost "La Belle dame 
sans merci" acum Elena din Troia. 

Conn zâmbi din nou. 

— Ah, dar erau una și aceeaşi femeie, nu-i așa? 

— Şi atunci, ce spui de asta? Încerca din greu să gândească, 
avându-l pe el atât de aproape, dar reuși să-și amintească versurile din 
sonetul CXXIX al lui Shakespeare. La început vocea îi tremura, dar îl 
duse până la capăt. 

Urmă o tăcere tensionată. 

— Nu la asta te referi? spuse ea încet. 

— Shakespeare a fost un dramaturg extraordinar. Sonetele lui sunt 
un exercițiu îndestulător, un mod de a te confrunta cu propriile 
sentimente. N-a rezistat tentatiei de a dramatiza totul. 

Vorbea cu răceală, cuvintele spuse atât de aproape de faţa ei, încât 
uită complet orice reţinere și-i răspunse cu o mișcare involuntară a 
corpului care o aduse mai aproape de el. 

— Ca și tine, spuse Conn, aplecându-se să deschidă portiera. 

Luce ar fi strigat de frustrare. El îi știa slăbiciunea și o folosise în 
propriul avantaj, trecând de armura pe care ea și-o construise cu atâta 
grijă și forțând-o să se lupte cu cu el, cu slabele ei arme. Absolut 
întotdeauna el era cel care decidea regulile, când s-o sărute, când să se 
oprească, când să tachineze și când să fie serios. Dacă l-ar fi putut vedea 
măcar o dată în dezavantaj, ar putea muri fericită. 

Jolie arăta superb, îmbrăcată într-o rochie verde, ce-i scotea în 
evidenţă silueta minunată. O întâmpină pe Luce cu o falsă exuberanță, 
îl privi lung și poate prea mult timp pe Conn, apoi îi conduse într-o sală 
deja plină cu invitaţi. Era prima mare petrecere la care participa Luce 
de când își pierduse memoria, totuși urma un model mult prea 
familiar, încât o făcu să creadă că mai participase des la așa ceva. Lucru 
destul de ciudat, după cum i se păru. Cu siguranță, majoritatea fetelor 
de optsprezece ani nu aveau o asemenea viață socială! Toată lumea era 
foarte prietenoasă. Bineînţeles, Conn era în centrul atenţiei, dar chiar 
dacă n-ar fi fost o figură celebră, tot ar fi atras asupra lui privirile celor 
din jur. Avea acel magnetism animalic doar dintr-un punct de vedere. 
Pe scurt, Conn era un supravieţuitor, genul de bărbat în care aveai 
încredere într-o situaţie de viaţă și de moarte. Unul care-i semăna era 
Ryan, și încă vreo doi bărbaţi din cameră aveau această aură, dar nici 
unul nu avea carisma sau înfățișarea care-l făceau pe Conn să iasă în 
evidenţă chiar și într-o asemenea reuniune a bogătașilor Noii Zeelande. 
Unii dintre ei încercaseră să-i vorbească de sus dramaturgului englez, 
dar o singură privire fusese de-ajuns pentru a-i face să-nţeleagă că ar fi 
eșuat. Câştigă instantaneu respectul celor prezenţi, pentru faptul că era 
așa cum era. Dacă bărbaţii îl găseau interesant, partenerele lor erau 
fascinate de farmecul întunecat pe care-l exercita. El răspundea, 
bineînţeles, dar nu era nici un dubiu al cui partener era. Pe de-o parte 
Luce aprecia această totală posesie a lui, dar pe de altă o și irita. Când 
fu invitată de un tânăr să danseze, era gata să accepte. Însă Conn o 

cuprinse cu braţul de mijloc și spuse "Nu", iar privirea lui spunea fără 
echivoc "E a mea și dacă vrei să-ți fie bine, o să dispari imediat”, ceea 
ce tânărul și făcu, graba lui, demonstrând puternica impresie pe care 
i-o lăsase Conn. Luce era furioasă, dar presiunea de pe mijlocul ei o 
avertiză să nu comenteze, așa că se mulțumi să-i arunce o privire 
sugestivă. Conn reluă discuţia pe care o purta și, după câteva minute, 
se relaxă și ea suficient cât să ia parte la aceasta. Apoi Conn îi luă 
paharul din mână și o conduse pe ringul de dans. 

— Încă ești supărată? 

Luce își mușcă buzele, conștientă de senzualitatea apropierii lui. 

— Un pic. Chiar trebuia să fii atât de brutal? 

— Da, răspunse și o trase mai aproape. Tânărul vâna, și știa asta. 

— Și dorinţele mele nu contează deloc? 

— Voiai să dansezi cu el? 

— Oh, du-te naibii! Arogant incorigibil! explodă ea. 

Conn râdea. Deodată, o cuprinse o stare de neliniște și de teamă; îl 
privi lung, devenind palidă. 

— Ce e? Ce s-a întâmplat? 

— Nu...nu ştiu. Se uita împrejur cu o privire bântuită de vedenii. 
Conn, vreau să merg acasă. 

— Nu. 

Când gemu, el o conduse prin ușile larg deschise pe terasă și 
rămase cu spatele la lumină, pentru a o feri de orice privire curioasă. 

— Oh, Conn... 

Aproape îl implora, cu vocea tremurândă. O cuprinse greata, și o 
agonie pe care și-o amintea, o făcea aproape să se sufoce. 

— Liniștește-te, îi ordonă. Nu-ncerca să-ţi amintești, relaxează-te. O 
să-ți amintești când va fi timpul. 

Luce începu să tremure, palidă ca varul. Greaţa începu să-i treacă, 
lăsând-o slăbită. Descoperi că o susţinea. 


ABISUL 97 


Conn o tinu în braţe un timp, până se linişti și culoarea îi reveni în 
obraji. 

— Mă-ntreb dacă m-ar crede alcoolic dacă le-aş cere un coniac 
simplu, îi spuse la ureche. Va trebui să risc. Cu putin noroc, vor crede 
că e o excentricitate a geniului. 

Luce zâmbi, așa cum fusese de altfel și intenţia lui, și se așeză pe un 
scaun din apropiere. Câtă vreme s-a aflat în raza ei vizuală, Luce îl 
urmări cu privirea, apoi se uită cu destulă indiferență la scena din fața 
ei. Era o încântare. Între cele două aripi ale casei, era construită o 
piscină, luminată din interior, câţiva tineri înotau. În jurul piscinei era 
o zonă cu nisip, mărginită de tufe cu miros îmbietor. Împărțiți în 
grupuri, invitaţii vorbeau și râdeau sub luminile ca de poveste. Jolie 
n-avea motive să se îndoiască de succesul petrecerii. Luce privea toate 
acestea și se întreba de ce o afectase atât de mult ironia lui Conn. Dacă 
ar fi știut, cu siguranță n-ar mai fi fost amnezică. O privea pe Jolie de 
ceva vreme până să-și dea seama cine este și încă un timp până să 
realizeze că se-ndrepta spre ea. 

— Oh, nu, murmură Luce, dar era prea târziu s-o mai evite. Putea 
doar să spere că el se va întoarce și-o va salva. Conștientizarea faptului 
că era așa de dependentă de el o făcea să se simtă din nou rău. 

— Simti căldura? întrebă Jolie cu amabilitate prefăcută. 

— Un pic. 

— Credeam că te-ai obișnuit până acum cu verile noastre. Jolie se 
așeză lângă Luce, aranjându-și cerceii cu smaralde. Ştiai că este 
căsătorit? 

După discuţia cu Faith, părea o coincidență incredibilă faptul că-i 
spunea asta acum. Luce nu crezuse asta înainte și n-o credea nici acum. 

— Nu, spuse politicos. 

— Fi bine, este. S-a căsătorit în urmă cu doi ani cu o femeie din 
Londra, cu multe relații. Îndrumată de lipsa totală de interes afișată de 

Luce, continuă. Nu mi-am închipuit că ti-ar fi spus. Imediat ce am 
aflat... 

Insinuarea era evidentă. Imediat ce-am aflat că e căsătorit, l-am 
părăsit. Bineînțeles, mintea. Era în continuare atrasă de el și dacă ar fi 
pocnit din degete, Jolie ar fi răspuns imediat, cu sau fără sotie. În ceea 
ce o privea, Luce nu credea în existenţa vreunei soții, dar spuse: 

— Cine ţi-a spus? 

— Oh, se pare că este un lucru binecunoscut în cercurile artistice. 
Mătușa mea este prietenă cu o actriță din Auckland care-l cunoaște și 
i-a spus. Vocea-i catifelată deveni plină de compasiune și se apropie de 
Luce. Îmi pare rău dacă a fost un șoc pentru tine, dar am simţit că ar 
trebui să-ţi spun, înainte să te implici prea mult. 

Conn se îndrepta spre ele, cu un pahar în mână. Luce îl privi și simţi 
cum i se strânge inima-n piept. În timp ce Conn se apropia din spatele 
lui Jolie, Luce spuse, ridicând puţin vocea: 

— Ei bine, Conn, Jolie tocmai mi-a spus un lucru uimitor despre 
tine. 

O auzi pe Jolie șuierând în timp ce se întorcea cu faţa spre el și, cu 
o expresie chinuită, bolborosi: 

— Conn...€u... 

— Serios? Îi înmână paharul lui Luce și spuse încet. Bea, Luce. Apoi, 
cu o privire întunecată, se uită la Jolie, ţintuind-o. Spui povești, Jolie? 

Luce era înspăimântată și rușinată de ceea ce făcuse; e adevărat că 
Jolie încercase s-o rănească, dar și ea se purtase la fel de urât. "O luptă 
între pisici... și pentru un bărbat" se gândi ea cu neplăcere. 

— Nu-i nimic, spuse, încercând să recâștige inițiativa. 

Cei doi o ignorară. 

— Jolie? întrebă încet Conn, cu o expresie impasibilă a feţei, dar era 
atâta ameninţare în acel singur cuvânt, încât Luce nu se miră când Jolie 
începu să tremure. 

Buzele se mișcau neauzit și pentru o clipă în ochii negri străluci 
sfidarea, dar la fel de repede dispăru și-i luă locul o privire de subjugare 
oarbă, încât Luce simți că o cuprinde din nou greața. 

— Lam spus că ești căsătorit, spuse Jolie încetișor. Îmi pare rău, 
Conn. N-am vrut... am vrut...întinse mâna pentru a-l atinge, apoi 
şopti. Îmi pare rău, și fugi spre casă. 

Atentă, Luce puse paharul pe scaun; se clătină și în cădere simţi că 
o cuprind niște braţe puternice, apoi Conn o strânse la pieptul lui. 


Capitolul 7 


Era ora trei dimineața când se urcă în pat dar, cu toate că era 
epuizată, privi câteva ore bune stelele. Deși incredibil, leşinul ei trecuse 
neobservat. Când își revenise, era încă în braţele lui Conn. Stătuse 
alături de ea, insistând să bea din coniacul pe care i-l adusese și după 
câteva minute își revenise complet, putând fi în stare să-l urmeze. Iar el 
hotărâse să ignore micul incident. Funcţionase. N-o părăsise, dar îi 
vorbea rar. Singura dată când se despărţiseră a fost când ea a dansat cu 
Ryan, şi chiar și atunci Conn o așteptase cu nerăbdare, așa încât până 
la sfârșitul serii trebuie că toată lumea decisese că ea și Conn erau pe 
punctual de a avea o aventură, dacă n-o aveau deja. Uimită de 
atitudinea calmă a lui Conn, Luce reuși să-și impună una 
asemănătoare. Spre marea ei surprindere, constată că aproape îi 
plăcuse seara. Jolie nu se mai apropiase de ei, singura dată când se mai 
întâlniseră fiind când și-au luat rămas-bun. Jolie evitase privirea lui 
Conn, iar vocea ei o făcuse pe Luce să nu se simtă în apele ei. Îi părea 
cu adevărat rău de biata fată. Era un fel de disperare bolnavă în ochii 
lui Jolie, care te înspăimânta. Jolie făcuse greșeala de a se lăsa prinsă în 
capcana unei atracţii de o asemenea putere că nu reușise să-i reziste. 
Pe drumul de întoarcere, Luce își spuse că și ea devenise o prizonieră, 

prinsă de magnetismul și duritatea bărbatului. Totuși nu ca Jolie, gândi 
ea. Jolie îl dorise. Nu avusese neapărat nevoie de Conn cât, mai mult, 
de senzațiile pe care știa că le-ar fi trăit. Pe când ea... Luce zâmbi trist, 
îndepărtând o buclă de păr ce-i căzuse pe frunte. Se îndrăgostise de el? 
Dacă dragostea era această dorință de a da neincetat, atunci da, era 
îndrăgostită de el. Părea că se trezise la viață din primul moment în care 
îl văzuse Waipu Cove și, deși bătuse în retragere de atunci, știuse că mai 
devreme sau mai târziu va trebui să-nfrunte adevărul. 

Se simţea o ușoară briză care aducea cu ea mirosul nopţii de vară, 
parfumurile dulci din grădina Soniei, mirosul de iarbă proaspăt tăiată 
şi peste toate astea, un miros de sare, căci marea se afla foarte aproape. 
Luce încercă să-și analizeze sentimentele, dar fu cuprinsă de 
melancolie. Dacă dragostea ar aduce și fericirea cu ea! Se ridică și se 
duse la fereastră, atrasă de dorinţe mai vechi decât timpul. Zorii nu 
erau departe. Deja cerul se luminase spre est, dar era încă prea 
devreme pentru corul păsărilor. Luce urmări cu privirea silueta unui 
bărbat ce se plimba pe lângă florile de iasomie. N-avea cum să nu-l 
recunoască. Nici Conn nu putea dormi și, împins de cine știe ce forțe, 
ieşise să se plimbe în noaptea senzuală. La ce se gândea oare? Luce se 
întoarse în pat. Nu menţionase nimic referitor la acuzaţia lui Jolie și nici 
ea n-o făcuse, dar acum întrebările o cotropeau, precum furnicile 
zahărul, tulburându-i liniștea. Tot ce avea era propria convingere că era 
singur. 

Și zilele când putea avea încredere în intuiţia ei, erau de mult 
apuse. Dar Sonia sigur ar fi spus ceva, nu? Propria lui soră ar fi ştiut 
dacă era căsătorit. O durea să creadă că-i păsa atât de puţin de ea încât 
nici măcar n-o avertizase. Bineînţeles, presupunând că era adevărat și 
nu doar o bârfă răutăcioasă. Incredibil, dar Luce adormi. Când se trezi, 
era aproape ora prânzului și Sonia se auzea râzând în bucătărie alături 
de copiii ei. 

— Draga mea, arăţi așa de odihnită! exclamă ea când Luce deschise 
ușa. Cafeaua e gata. Vrei? 

— Mă cam mustră conștiința, spuse Luce, acceptând recunoscătoare 
o cană. Trebuia să mă fi trezit. 

Sonia chicoti și adăugă: 

— Ryan s-a trezit la opt și a luat copiii cu el cât și-a făcut rondul, 
dragul de el, așa că eu am dormit până la zece. 

— Şi Conn? 

Pentru o secundă, ceva străluci în ochii verzi ai Soniei, dar dispăru 
la fel de repede. 

— Ah, a plecat pe la nouă, dar acum s-a întors. Cred că vrea să te 
ducă la plajă. 

— Oh? Luce păru enervată. Foarte drăguţ din partea lui.. Într-una 
din zilele astea poate că o să se gândească să mă întrebe și pe mine dacă 
vreau să fac toate astea. 

— E o pierdere de timp. 

Conn intrase prin ușa din spate, aruncându-i lui Luce o privire în 
care se citea atât provocarea, cât și o declaraţie a intentiilor. Vii. Și cum 
ea nu spuse nimic, adăugă încet. Nu-i așa? 

Privirile li se întâlniră; era clar că el ajunsese la o concluzie noaptea 
trecută și n-avea de gând s-o lase să-i încurce socotelile. 

— Ştiu când sunt învinsă, spuse ea, cu o notă de amuzament. Dar 
am crezut că tacticile neanderthaliene au dispărut. 

Sonia râse, umplând încă o cană de cafea pe care i-o înmână fratelui 
ei. 

— Bea asta, sau o s-o sperii definitiv pe Luce. 

Ceea ce cu siguranță nu suna ca și cum Sonia ar fi păstrat cine știe 
ce secret despre vreo căsătorie. Era o situaţie ciudată, pe care Conn o 
alimenta cu aerul lui de atentă răbdare, dar luară prânzul, și apoi, după 
ce vasele fură spălate și bagajele lui Luce duse la mașină, le mulțumi 

pentru ospitalitate și primi, spre surprinderea ei, o îmbrățișare din 
partea Soniei. 

— Pentru noroc, comentă ironic Conn după ce plecară. 

— Îmi place sora ta. 

— Nu fi așa surprinsă. Nu seamănă câtuși de puţin cu fratele ei. 

Se lăsă tăcerea, înainte ca Luce să adauge încet: 

— Te-ai schimbat. 

— Am luat o hotărâre azi-noapte. 

— Te-am văzut, îi spuse, privind drept în faţă. Nici eu nu puteam să 
dorm. 

— De ce? 

— Oh, eram prea obosită, cred. A fost o seară ciudată. 

— Partial adevărat, spuse Conn zâmbind. 

— De ce mergem la plajă? 

— Pentru că e timpul să punem cărțile pe masă. 

Pulsul îi crescu și-l întrebă: 

— Ce...ce vrei să spui? 

— Doar că am mers în Whangarei dimineaţă și am pus-o pe Faith să 
caute revista pe care o citeai când ai încercat să-ţi împrăștii creierii pe 
scări, acum doi ani. 

Ne vom uita prin ea și vom vedea despre ce e. 

Batăile nebunești ale inimii o împiedicau să audă. 

— Dar am citit-o, spuse ea într-un final. Conn, n-are nici un rost. Am 
mai încercat asta, pe vremea când eram în spital. 

— O să mai încercăm o dată. 

Era de neclintit, atât de hotărât încât nu mai spuse nimic, dar își 
privi tot drumul mâinile ce-i trădau nervozitatea, în timp ce frica apărea 
ca un nor negru ce-o izola de restul lumii. Odată ajunși la casa de pe 
plajă, Conn i-a adus un pahar cu limonadă, s-a așezat lângă ea pe 
canapea și i-a întins revista. Luce tresări și-și stăpâni lacrimile. Era 

groasă şi lucioasă, frumos decorată cu poze și diverse reclame de 
bijuterii, case de vacanță sau parfumuri. Luce privi coperta cu antipatie. 

— Hai să ne uităm prin ea pagină cu pagină. 

Vocea lui Conn era inflexibilă. Luce îl privi și cu totală neplăcere o 
deschise la prima pagină. O oră mai târziu, conchise: 

— Asta-i tot. 

— Nu, mai sunt câteva pagini. 

— Doar reclame. 

Privirea lui era un avertisment dur, nemilos. 

— Continuă, Luce. Mai sunt și paginile cu bârfe. 

— Bârfe? 

Erau, într-adevăr, nu publicitate cum presupusese ea, ci câteva 
pagini cu articole cu scris mic, intercalate cu poze. Degetele-i tremurau 
pe paginile lucioase. Simţea întunericul bătând la ușile închise ale 
minții ei, așteptând ca ea să-și amintească. 

— Nu pot...nu vreau! Conn, te rog, nu mă obliga. Te rog... 

Nu se citea nici un pic de milă în ochii verzi; arăta ca un demon, 
debordând de încredere arogantă, impunându-și voința pentru a o 
înfrânge pe a ei. 

— Trebuie, spuse calm. Ştii că trebuie, Luce. Haide, ai curajul și 
puterea s-o facă. 

Luce suspină adânc. Ura faţă de el o copleșise; Conn o vânase și o 
convinsese, vârând-o în corzi de unde nu mai putea scăpa. 

— Citeşte, insistă el. 

Începu. Prima pagină, apoi a doua... Se simţea pe marginea 
prăpastiei. Întoarse capul, întâlni privirea rece și implacabilă a lui Conn 
și simţi broboane de sudoare pe frunte. Ar fi avut nevoie, mai mult 
decât orice, de alinare, dar el n-avea de gând să i-o ofere. 

Era un paragraf mic: " Conn Ramsay, binecunoscut dramaturg, a 
scăpat cu viaţă, ca prin urechile acului, în urmă cu o săpătămână, când 

un șofer beat i-a distrus mașina. N-a fost la fel de norocoasă și partenera 
lui, binecunoscuta gazdă din lumea mondenă, Nita Laurenson, care a 
murit înainte ca salvarea să ajungă la locul accidentului..." 

Mai urma ceva, dar se înecă într-un plâns disperat. Abia acum o 
atinse, cuprinzând-o în braţe și încercând s-o liniștească. După un timp, 
Luce îl îndepărtă. Se uită la revista care zăcea mototolită pe jos. 

— Deci așa ai căpătat cicatricea, spuse mâhnită. Cum, Conn? 

— Încercând s-o scot pe ea din mașină. Pernele înflorate de pe 
canapea se mișcară; vocea lui era calmă, aproape fără ton. Era prinsă în 
mașină și încă mai era conștientă. Până a ajuns salvarea, nimeni n-o mai 
putea ajuta. 

— Dar tu ai încercat. 

— Oh, da, am încercat. 

Așa cum încercase s-o ajute și pe ea, poate pentru că o parte din el, 
cea lipsită de cinism, simțea o oarecare obligaţie. 

— Naiba să te ia, murmură. De ce n-ai putut să mă lași în pace? Eram 
fericită. ..eram fericită aici până să apari tu. 

— Nu, nu erai. Nu încerca să te păcălești singură, Luce. Abia dacă 
existai. Doamne, când te-am văzut atunci pe plajă, nu-mi venea să cred 
că era aceeași fată. Te-ai retras într-o carapace de gheață. Tu, care erai 
atât de încăpăţânată, pătimașă, enervantă, dar atât de plină de viaţă! Îmi 
venea să plâng când te-am văzut ce devenisei. 

— Aşa că te-ai hotărât să mă aduci înapoi? 

Dezaprobarea din vocea ei îl enervă, dar în afară de faptul că se 
încruntă nu comentă. 

— Da. 

— Vreau să mă întorc la apartament. 

— Sigur. 

Și asta a fost tot, cu excepţia faptului că în momentul când ajunseră, 
Teresa era acasă, chemată de la o întâlnire cu o prietenă de un telefon 

urgent, și curând după ce Conn plecă, Mattie Jameson sosi și-i dădu un 
sedativ. Și-a făcut efectul, dar cu mult înainte de răsăritul soarelui, Luce 
se trezi și, pe când toate vietăţile se trezeau pentru a începe o nouă zi, 
tremurând și încleștându-și dinţii pentru a-și înăbuși suspinele, își 
aminti tot ce se întâmplase. Amintirile erau atât de vii de parcă totul se 
petrecuse cu o zi în urmă. 

Tatăl ei, fermecător, foarte arătos dar slab, care o trimisese la un 
internat pentru că-i amintea de faptul că ea supraviețuise accidentului 
de avion în care soția lui își pierduse viaţa. Luce avea doar trei ani când 
se întâmplase asta, dar și această amintire era la fel de proaspătă și se 
suprapunea amintirii zborului lung către Australia, în urmă cu doi ani, 
și cu secvențele înceţoșate ale zborului deasupra Tasmaniei. În cursul 
acelor zboruri, fusese prea şocată de durerea deziluziei pentru a se mai 
gândi la fobia ei provocată de accidentul de avion. Acum înțelegea de 
ce o luase Conn în micul avion Cessna şi mai știa că de acum înainte 
nu va mai trăi niciodată panica pe care o simţea numai gândindu-se la 
zborul cu avionul. Câţi ani o fi avut când tatăl ei se recăsătorise cu Nita? 
Zece sau unsprezece, se gândi; o ființă mică și lipsită de orice formă. 
Nita fusese o mamă vitregă acceptabilă, cumpărându-i cadouri 
pretentioase de ziua ei sau de Crăciun, apărând ocazional la vreo 
întrecere sportivă ca o persoană strălucitoare, de invidiat. Pentru că 
Nita era frumoasă, brunetă și strălucitoare, cu trăsături fine şi o 
eleganță care se datora doar într-o oarecare măsură faptului că era 
bogată și-și permitea haine superbe. Pentru tânăra Luce, ea apărea ca o 
prințesă. Inevitabil, Luce s-a lăsat de școală și chiar și atunci lucrurile au 
mers destul de bine. Nita se folosea des de sintagma "Frumoasa mea 
fiică vitregă", insista ca Luce să-şi primească alocatia și era fermecătoare 
cu ea când se întâlneau, lucru ce se petrecea rar. Luce își petrecea 
timpul vizitând Londra și era mulțumită. Îi era recunoscătoare și a fost 
nevoie de moartea tatălui, cauzată de un atac de cord, şi de întâlnirea 

cu acest Conn Ramsay, pentru a distruge relaţia dintre cele două femei. 
Totul fusese declanșat de Conn cu nepăsarea și aroganța lui, cu 
cinismul lui dur și magnetismul pe care-l exercita. Ochii i se umplură 
de lacrimi pe când își amintea momentul în care l-a văzut pentru prima 
oară. Nita era într-o clinică de sănătate, așa că Luce era singură în casa 
mare din Londra când a apărut el. O privise cu atâta apreciere, încât 
Luce, încă timidă, s-a înroșit și a început să râdă. 

— Oh, Doamne! Când i-a zâmbit, a fermecat-o. Dar ești încântătoare! 
Credeam că ești doar o școlăriță prostuță. 

— Pe lângă Nita, așa sunt. 

S-a încruntat. 

— Nicidecum, draga mea, a adăugat el sec. Spune-mi, ce faci toată 
ziua? 

— Oh, mai nimic. 

Fără să vrea, Conn atinsese un punct sensibil. Luce voia să-și ia o 
slujbă, dar mama ei vitregă râsese de ea, demonstrându-i destul de 
disprețuitor că nu știa să facă nimic. 

Datorită faptului că Luce încă simţea că-i datora ceva Nitei, Luce a 
consimţit, urând acel sentiment de a se simți inutilă și de a nu găsi o 
cale de a obtine ce-și dorea. 

— Nimic? O ţintuia cu o privire ironică. Doar un fluture care 
socializează? 

— Nu orice fluture, răspunse ea dulce, supărarea făcând-o să fie 
obraznică. Unul foarte special. 

Conn râse. 

— Atunci, vino să iei prânzul cu mine, am nevoie de companie. 

Cu greu putea fi numită o invitaţie care s-o flateze, dar încă de pe 
atunci trebuie să fi fost prinsă în mrejele atracției ce-o exercita asupra 
ei. Orice ar fi fost, a răspuns provocări lui, cu o îndrăzneală pe care 
Nita n-ar fi fost în stare s-o recunoască. Prânzul acela a însemnat 

începutul sfârșitului. S-a îndrăgostit de el și nu și-a ascuns sentimentele 
și, deși la început a fost distant, chiar amuzat de transparenţa ei, s-a 
schimbat pe parcursul săptămânilor. Chiar și atunci știa că n-o iubește, 
dar îl făcuse să tremure de dorinţă și-n inocenta ei a crezut că va urma 
și dragostea. 

Doamne, cât de prostuţă fusese, gândindu-se că va putea să 
iubească pentru amândoi! El a încercat s-o avertizeze, dar nu l-a crezut. 
Pierdută în prima experienţă fizică, era prea naivă să înțeleagă că 
veneraţia pentru eroul ei îl transformase în Făt-Frumosul visurilor 
adolescentine. Acum, când se uita înapoi, realiza cum îl încolţise, 
obligându-l să aleagă între a se căsători cu ea sau să permită să se 
întâmple inevitabilul și să-i distrugă inocenţa. Chiar și atunci el a fost 
brutal de sincer cu ea, dar refuzase să admită că visurile ei de viață 
lungă și fericită erau construite pe o bază extreme de fragilă, așa cum 
era dorinţa. În sfârșit, într-o seară când îi spusese încă o dată cât de 
mult îl iubește, el a râs și a sărutat-o cu și mai profundă pasiune, 
care-i provocase senzaţii de o asemenea forță, încât nu se-mpotrivise 
când începuse s-o dezbrace. Nu avea nici o scuză, știa exact ce 
se-ntâmplă, oferindu-și trupul cu aceeași inocență ce caracterizase 
întreaga relaţie cu el. Dar, deși o înnebunise cu dezmierdări de expert, 
n-o posedă, nici chiar atunci când ea l-a rugat. 

— Oh, nu, spusese el răgușit, cu gura-i fierbinte odihnindu-se pe 
pielea ei senzuală. Nu, micuță destrăbălată, n-o să mă implic într-o 
situaţie de genul ăsta. 

Nu mă deranjează să te iniţiez în arta amorului, dar mai mult nu se 
va întâmpla. 

Intenţionase s-o rănească și reuşise, cuvintele dure lovind-o ca un 
bici. Furioasă, îl plesnise peste față, privind cu satisfacţie locul unde 
pielea i se înroșea. 

— Du-te dracului! spuse ea fierbând de frustrare. 

— Drumul meu preferat! spuse el batjocoritor, atingând-o cu o 
blândeţe extreme de senzuală până când se arcui sub el, pierdută. 

— Ai să duci la pierzanie un biet nenorocit. Conn zâmbi cu 
maliţiozitate. Etica unei pisici maidaneze și frumuseţe, o combinaţie 
perfectă. Nici nu ti-ar păsa dacă te-aș avea acum, nu-i așa? 

— Vreau s-o faci, murmură ea furioasă, sărutându-l în locul unde îl 
lovise mai devreme. Te rog, Conn. Te iubesc atât de mult... 

Fl râse, ţinând-o la distanţă pentru a o vedea. Avea părul mai lung 
pe atunci, și-i curgea în valuri pe umerii albi, perfecţi. Privirea i se 
înăspri în timp ce-i privea cu nesaț formele trupului. 

— Nu mă iubeşti, spuse, dar pe un ton distant, ca și cum ar fi repetat 
o lecţie bine învățată. Doar vrei să fac dragoste cu tine. Este o diferență. 

Doar auzindu-l vorbind astfel, dorința creștea în ea. 

— Te iubesc, murmură ea obsesiv, punându-l să-i simtă bătăile 
inimii. Simti? Pentru tine bate. 

— Pentru mine. ..acum, spuse el. Săptămâna viitoare s-ar putea să 
fie pentru altcineva. Luce, ești o fată fermecătoare și foarte sexy, dar vei 
ajunge la fel de consumată ca și Nita, dacă mai continui așa. 

— Tu...tu ai început. 

— Așa e, draga mea. Eu am pornit totul și crede-mă, îmi pare rău. 
Voiam să văd până unde ești dispusă să mergi. 

— Presupun că te-am șocat. 

Durerea aproape că înlocuise dorinţa, dar când el s-a mișcat pentru 
a se îndepărta, s-a agăţat de umerii lui dintr-un sentiment care avea 
doar parţial o latură fizică. 

— Draga mea, nimic nu mă poate șoca. Eşti foarte dulce și presupun 
că în cazul în care n-aş avea vreo urmă de conștiință, aș lua ceea ce îmi 
oferi cu atâta generozitate și când m-aș plictisi aș putea să plec fără să 
mă uit înapoi. Dar îmi pasă, suficient cât să dau înapoi. 

O mângâie ușor pe frunte, ca pe un copil. 

— Dar, de ce? întrebă înecându-se. De ce nu vrei să mă iubeşti? Știu 
că n-am experiență, dar o să învăţ. Și te iubesc, chiar te iubesc. 

— La naiba, Luce! 

Își pierduse răbdarea și o împinse, obligând-o să stea locului pentru 
a o privi, făcând-o să-și piardă și ultima fărâmă de mândrie. Uite-te la 
tine, spuse el dur. Optsprezece ani, nu-i așa, foarte frumoasă, și te oferi 
cu atâta ușurință unui bărbat care nu este interesat de tine mai mult 
decât din punct de vedere carnal. Unde o să ajungi în zece ani? Dură, 
ușor speriată după vreo două avorturi, probabil bună prietenă cu 
băutura sau marijuana, având încă acea foame în priviri. Asta vrei? 

— Bineînţeles că nu... 

Vocea i se pierdu. Cum i-ar fi putut spune că visurile ei pentru viitor 
îl includeau pe el, avându-l de fapt în centru. ÎI iubea atât de mult încât 
nu-și putea imagina viitorul fără el. Cuvintele lui o făceau să sufere, dar 
şi mai dură era expresia feţei, disprețul cu care o împungea cu degetul 
în umăr. 

— Apoi, ce o să faci? 

Luce se înroși. Pentru nimic în lume nu și-ar fi expus speranţele 
batjocurii lui. 

— Nita ar trebui să te mărite. Dacă s-ar ocupa un pic de asta, ar reuși. 

Luce tremură. 

— Nu vreau să mă mărit, spuse rugător. Te vreau doar pe tine, 
Conn. 

— Dar eu nu te vreau pe tine. Îi observă reacţia cu o privire dură. 
Ok, trebui el să admită. Te vreau. Ai putea foarte ușor să mă scoţi din 
minţi. M-ai seca, dacă te-aș lăsa, şi dacă m-aş hotărî să închei lucrurile, 
așa cum probabil aș face, pentru că mă plictisesc repede, ai plânge, 
te-ai milogi și ai rămâne însărcinată sau ai avea o cădere nervoasă sau 
te-ai dărui oricui și ai da vina pe mine. N-am nevoie de o asemenea 
publicitate. Nu am aventuri cu adolescente virgine. 

— Cu cine ai aventuri? întrebă ea amar, urându-l, însă dorindu-l în 
același timp, iubindu-l și disprețuindu-l pentru cruzimea de care dădea 
dovadă. 

— Cu femei mature, experimentate, care nu fac greșeala să creadă 
că mă iubesc. O luase în braţe. Cu femei care știu să facă faţă unei 
aventuri, Luce. Crede-mă, sunt flatat că m-ai ales pentru a fi prima ta 
iubire, dar n-ar merge. 

— Nu-mi spune c-o să-ţi mulțumesc într-o zi. 

Cuvintele fuseseră spuse pe un ton sec. ÎI simţi cum se încordează, 
dar își păstrase calmul, ca întotdeauna. 

— Nu, n-o să-ți spun asta. Probabil că mă vei uri pentru totdeauna, 
dar crede-mă, Luce, asta e mult mai bine decât să crezi în continuare că 
mă iubești. 

Când Luce s-a ridicat, el s-a întins pe perne, privind-o zâmbind pe 
când se îmbrăca și zâmbetul rămase acolo până când ea spuse cu 
răceală: 

— Nita a organizat o petrecere acasă, am să mă duc și am să aleg un 
bărbat frumos pe care o să-l duc în dormitorul meu și o să fac dragoste 
cu el, prefăcându-mă că ești tu. 

Conn râse. 

— Ce cuvinte curajoase, dar nu ești făcută pentru așa ceva. 

— De ce nu vii cu mine, ca să vezi cu ochii tăi? 

Încă n-o credea, dar bineînţeles că a condus-o acasă și, odată ajuns 
acolo, a intrat. Chiar și atunci, deși Nita l-a primit cu braţele deschise, 
ea era prea preocupată ca să observe ceva. După aceea l-a ignorat total, 
deși i se rupea inima. Bărbatul pe care l-a ales era un actor frumos. Un 
tânăr mai degrabă înfumurat, copleșit de bogăţia și rafinamentul 
cercului de prieteni al Nitei. Fusese ușor să flirteze cu el, iar când i-a 
sugerat să-i arate restul portretelor, tânărul a acceptat nerăbdător. În 
acel moment, era îngrozită de planul pe care-l făcuse; îngrozită că 

obsesia pentru Conn o făcuse să se poarte în acest fel necaracteristic ei. 
Dar era hotărâtă să-l ducă la capăt. I-a arătat portretele și i-a acceptat 
săruturile și pipăielile, dar curând zgomotul vocilor se apropie, astfel 
încât în momentul în care ceilalți intrară erau ocupați să admie 
picturile colecţionate de tatăl ei. Fusese perfect conștientă de privirile 
lui Conn, reci şi dispreţuitoare, dar l-a ignorat. Să-l ia naiba! Nu-i păsa 
de ea, de ce i-ar fi păsat de ce făcea ea? Împreună cu actorul, rămase în 
urma celorlalți, vorbind în șoaptă. Voia să-l facă pe Conn să creadă că 
aveau o discuţie intimă, deși în realitate era cât se poate de banală. 
Planul ei eșuase; știa foarte bine că nu mai putea continua. Câteva 
minute mai târziu, s-a făcut nevăzută şi s-a dus în camera ei. Acolo își 
scoase hainele și îmbrăcă o cămașă de noapte. În timp ce-și pieptăna 
părul, se privi în oglindă și o duru să realizeze că-l iubea pe Conn, iar 
el n-o va iubi niciodată. Când Conn deschise ușa în spatele ei, se blocă, 
dar își reveni repede, încercând să ignore bătăile inimii. 

— Ce naiba faci? 

El zâmbi, iar lui Luce îi îngheţă sângele în vine. 

— Nu știi? Tânărul Fanning tocmai a fost urcat într-un taxi, beat, aṣa 
că decât să te văd supărată, m-am hotărât să vin să-i iau locul. 

— Poftim? 

— Nu asta aţi aranjat, pe când coboraţi scările? 

Se apropiase și stătea în spatele ei, cu mâinile pe umerii ei goi, 
privind-o în oglindă. Luce nu-i putea vedea ochii. 

— Dacă tot eşti așa de hotărâtă să scapi de virginitate, aș putea foarte 
bine să fiu el cel care o face. Va fi o experienţă nouă pentru mine. 
Şi-aşa îţi propusesei să-ți imaginezi că faci dragoste cu mine; în felul 
ăsta, draga mea, vei putea să te concentrezi în întregime asupra a ceea 
ce vreau eu să faci. 

O ridică ușor în picioare și o sărută. Luce se apropie și se lipi de 
trupul lui, simţindu-i dorința; în sfârșit, acest răspuns îi aparținea. 


ABISUL 113 


— Oh, Doamne, șopti el, cutremurându-se. Ce-o să ne facem cu 
tine, Luce? 

— Fă dragoste cu mine, Conn, te rog. 

El oftă, mângâind-o ușor pe spate, arătându-i cât de mult o dorea. 

— Nu aşa, nu aici. 

— N-o să...0 să încerc să nu-ţi dau bătăi de cap, n-o să-ţi stau în 
drum, murmură ea repede, simțind instinctiv că pentru prima oară el 
se afla în dezavantaj. O să te iubesc atât de mult, dar n-o să aştept de la 
tine nimic mai mult decât ceea ce ești dispus să-mi oferi. 

O ţinea strâns și-i șopti cu sălbăticie: 

— Nu mă iubeşti, prostuță mică. Mă dorești. Asta e doar pasiune; 
poţi s-o numești iubire, dorință, cum vrei. E nebunie. Nici măcar nu mă 
cunoşti. O îndepărtă și o ţintui cu privirea. Promite-mi că n-o să mai faci 
niciodată ce plănuisei să faci în seara asta. 

Instinctul îi spunea să accepte orice îi cerea, dar știa că nu trebuie 
s-o facă. 

— Nu, răspunse ea scurt. Tu... mă faci să urlu de dorință. Dacă nu 
te pot avea, o să găsesec pe altcineva. 

— Ca o pisică în călduri, spuse Conn furios, rănindu-i umerii. 

— Dacă sunt așa, tu ești vinovat. 

Conn râse, aproape sfidător. 

— Da, presupun că așa e. Am știut că vei aduce numai probleme de 
când te-am întâlnit prima dată. Dacă m-aș fi gândit putin, aș fi părăsit 
Londra a doua zi. Bine, pisicuţo, ne vom căsători. Dar o vom face așa 
cum vreau eu. 

Luce era atât de încântată și emoţionată, încât n-a comentat nimic 
când el i-a cerut să păstreze secretul față de Nita. Gândindu-se în 
treacăt, Luce a presupus că voia să evite publicitatea; în definitive, 
amândoi erau figuri noi și ar fi fost asaltaţi de reporteri care ar fi stricat 
totul dacă logodna lor ar fi devenit publică. 

Nunta la starea civilă a fost destul de mohorâtă, dar Luce a purtat o 
rochie albă, a avut şi un buchet de flori și radia de fericire. Și deşi Conn 
nu făcuse nimic mai mult decât s-o sărute din acea seară în care îi 
promisese că se vor căsători, era sigură că după nuntă va face dragoste 
cu ea. Și odată ce va fi al ei era convinsă că îl va face atât de fericit încât 
nu va mai dori să plece. 

Luce gemu, îngrozită de naivitatea pe care o avea la acea vârstă, la 
optsprezece ani. Cât de prostuţă fusese, cât de nechibzuită. Dar cât de 
fericită, mai fericită decât fusese vreodată până atunci și de atunci 
încolo. Acele câteva zile dintre momentul capitulării lui și nuntă, 
fuseseră minunate. Singura ei neplăcere fusese cauzată de faptul că 
trebuia să-și ascundă fericirea de Nita, care fusese atât de bună cu ea şi 
care s-ar fi putut supăra că o trecuse cu vederea. Așa că înainte să plece, 
îi lăsase un bilet în care-i spunea totul. Nu-i spusese lui Conn ce făcuse; 
ştia că s-ar fi supărat, dar i se părea de neconceput să nu-i spună nimic 
Nitei. Nunta s-a ținut după-amiază, și după aceea Conn a dus-o la masă. 
Era foarte emoţionată, era toată un zâmbet, emana iubire și fericire. O 
fericire pe care o trăia din tot sufletul pentru că era soția lui Conn, și 
nimic n-o mai putea răni acum. 

Apoi, la cinci minute după sosirea lor, a venit și Nita. Nici acum 
Luce nu putea scăpa de starea de greață pe care o avusese atunci. 

Respirând adânc, încercând s-o facă să treacă, rămase cu ochii ţintă 
la ceas. În curând, avea să se lumineze. Stând acolo, îl uri din tot 
sufletul pe Conn, dorindu-și să fi murit el și nu Nita; dorindu-și ca el să 
nu se fi născut , să n-o fi dorit suficient de mult încât să facă acea 
batjocură de căsătorie. O făcuse datorită responsabilități pe care o 
simţea faţă de ea, dar ar fi fost mai puţin crud dacă ar fi dispărut din 
viaţa ei. Ar fi plâns, dar cel puţin n-ar fi lăsat o asemenea cicatrice, pe 
care subconștientul ei încercase s-o ascundă. În mod ironic, latura lui 
cea sensibilă făcuse tot răul. 

Conn știa ce făcuse înainte ca Nita să intre. Luce se cutremură la 
amintirea acelei priviri sălbatice pe care i-o aruncase. O avertizase că 
ceva nu e deloc în regulă, dar încă nu știa ce se ascunde sub paloarea 
rece a mamei ei vitrege și a retragerii lui. În timp ce se uita la amândoi, 
Nita și-a scos mănușile și le-a pus cu grijă pe masă. Apoi a zâmbit. Era 
evident un zâmbet forțat. 

— Deși nu-ţi stă-n fire să ratezi o ocazie, văd că am ajuns la timp, 
spuse femeia. Pare încă înfometată. Ia loc, Luce. Vei avea nevoie de 
sprijin. 

— Conn? întrebă rugător Luce, căreia îi îngheţă sângele-n vine când 
îl văzu zâmbind și sprijinindu-se de tocul ușii. 

— Fă cum îţi spune, Luce. 

Asta fu tot ceea ce spuse. Tot ce trebuia să spună. Se așeză 
tremurând pe scaun, conștientă de tensiunea dintre soţul ei și Nita, 
însă încă incapabilă să înțeleagă. Liniştea umplu camera. La scurt timp, 
Nita începu direct: 

— Nu ştiu cum să spun asta pe ocolite, Luce. Știi că eu și Conn 
suntem amanți? Lucru care se petrece de câțiva ani. 

Luce păli. Conn nu spuse nimic, dar nu se citea nimic pe faţa lui 
când li se întâlniră privirile. 

— Conn? Era o rugăminte abia auzită. 

— Ascult-o, Luce, spuse el necruţător. Asta n-ar trebui să conteze 
pentru noi. Doar mă iubești, mi-ai spus-o de sute de ori. 

Cinismul din vocea lui o izbi ca un trăsnet. Crezu că va leșina, dar 
de undeva din adânc, o forță de neînvins o ajută să reziste. 

— Pentru Dumnezeu, Conn! vorbi Nita furioasă. Eşti un nemernic. 
Înţeleg că nu i-ai spus nimic despre noi. 

— Nu mi s-a părut important, spuse el cu indiferență. 

Nita se cutremură, dar spuse: 

— Poate nu pentru tine, dar evident că este important pentru Luce. 


116 SHARON PHILLIPS 


Și pentu mine, dacă pot să adaug. Ai fi putut măcar să-mi spui că nu 
mai vrei să ai de-a face cu mine, înainte să te căsătorești cu ea. 

— Aș fi putut. Ochii verzi se opriră pe chipul minunat al femeii mai 
în vârstă, apoi pe sânii ei. 

Nita se înroși, în timp ce dorinţa i se citea în ochi, iar mâinile i se 
încleştară una de alta. Luce simţi că i se face rău. Deşi Conn nu 
încercase să nege, tot sperase că Nita mintea, dar acea mișcare a 
mâinilor îi arăta adevărul. Femeia era bolnavă de dorință pentru el. 
Această dorinţă o devora şi aceeași dorinţă o făcea să continue această 
confruntare, deși era conștientă de faptul că probabil distrugea orice ar 
fi împărțit cu bărbatul din faţa ei. 

— Te simţi bine? o întrebă Nita. Arăţi de parcă ai fi pe punctul de a 
leşina. 

Conn se apropie de ea și-i luă capul în mâini. 

— N-o să leşini, nu-i așa, Luce? întrebă rece şi cu acel zâmbet crud. 

Durerea o scoase din starea de inconștientă în care alunecase. 

— Nu, spuse ea pierdută. Te rog, Conn, nu... 

— Las-o în pace. Pentru numele lui Dumnezeu, Conn, e doar un 
copil. De ce naiba te-ai căsătorit cu ea? 

— Dintr-un spirit de cavalerism, răspunse el cu răceală, eliberând-o 
din strânsoarea mâinilor. Apoi se așeză lângă ea pe canapea, luându-i 
mâinile între ale lui cu o privire de prădător. Și poate că mi-a plăcut 
ideea de a avea propria mea virgină. 

În acest moment, Luce abia dacă mai era conștientă. O auzi ca-n vis 
pe Nita spunând furioasă: 

— Eşti un porc nenorocit, Conn. Sper că nu plănuiai să pui mâna pe 
bani, pentru că n-are nimic. Tatăl ei era falit când m-am căsătorit cu el 
şi a murit falit. Îţi va seca resursele. 

— Resursele mele sunt suficiente. Și intenţionăm să trăim foarte 
echilibrat o perioadă, nu-i așa, draga mea? Nu prea o să ieşim. 

Ironia sălbatică din vocea lui o făcu pe Luce să tresară. Privindu-l cu 
ochi plini de suferință, spuse încet: 

— Conn, nu. 

— Ce nu? întrebă, și-i sărută pe încheietura mâinii. 

Nita suspină, înroșindu-se. 

— Nu mă luaţi în seamă! exclamă. 

— Credeam că nu mai pleci, spuse el crud. Știi drumul spre ieșire. 

Nita se îndreptă clătinându-se spre ușă. 

— Sper că vă veţi bucura unul de celălalt, șuieră ea. Și, Conn, când 
te plictisești de ea, vino la mine. Îmi va face o deosebită plăcere să te 
dau afară. 

Fl râse și se ridică pentru a-i tăia calea. În fata magnetismului său, 
Nita se pierdu și buzele începură să-i tremure. Luce văzu cum siguranța 
de sine a mamei ei vitrege se topea sub lumina verde a ochilor lui 
Conn. Nita se repezi să-l sărute. Luce vru să închidă ochii, dar nu reuși. 
Era conștientă că se folosea de dorința Nitei pentru a o umili. 

— Să te ia naiba! strigă Nita. Să te ia naiba, Conn! 

leşi aproape în fugă și trânti ușa în urma ei. 

— O să mă asigur că nu vom mai fi deranjati, spuse Conn, ca și cum 
vizita Nitei fusese doar o mică neplăcere. 

Când se întoarse în cameră, Luce stătea foarte corect, cu picioarele 
lipite și mâinile pe genunchi. 

— De ce i-ai lăsat acel bilet? 

— M-am gândit că măcar atât îi datoram, răspunse încet. A fost o 
prostie, nu? 

— O mare prostie. O prinse de bărbie. Presupun că vrei să-ți explic 
lucrurile. 

O duru să descopere în privirea lui faptul că n-avea de gând să 
îndrepte lucrurile. Poate și pentru că nu putea. Nita spusese adevărul 
şi nu avea ce să spună pentru a face ca totul să fie ca înainte. Mai bine 

spus cum crezuse ea că sunt. Conn îi atinse buzele și pulsul îi crescu. 
În ciuda deziluziei pe care i-o provocase, era capabil, în continuare, 
s-o stârnească. 

— Mă urăşti? întrebă Conn. 

Citi sfidare în ochii ei. 

— Da. 

— Ca și Nita. 

Luce păli și făcu ochii mari. Conn o împinse între perne, 
imobilizându-i încheieturile cu o mână, în timp ce cu cealaltă îi scotea 
hainele. 

— Ce s-a întâmplat cu dragostea pe care mi-ai jurat-o cu atâta 
ardoare? O privi cu nesat. Nu prea are tăria de care vorbeai dacă s-a 
clătinat la simpla apariţie a unei amante. Desigur, dragostea adevărată, 
pe care mi-ai declarat-o ar trebui să treacă peste asta. Gândește-te la 
răbdătoarea Griselda! 

Luce se răsuci furioasă, oprindu-se doar când a realizat că mișcarea 
trupului ei îl stârnea. Dacă i-ar fi explicat. ..dacă i-ar fi spus că n-o 
iubeşte pe Nita, că nu făcuse dragoste cu ea recent. 

— Conn, spuse ea deodată. Eu nu...de ce nu mi-ai spus? De ce? 

— Am avut motivele mele. 

Cuvintele erau spuse cu indiferență, dar în ochii verzi i se citea 
dorința de a o avea. Luce știa că nu-l putea lăsa s-o umilească în acest 
fel, ca și cum n-ar fi însemnat nimic pentru el. Nu mai era sigură că-l 
iubea sau dacă era pur și simplu, ca și mama ei vitregă, atrasă de 
magnetismul lui; nu știa nimic în afară de faptul că în cazul în care era 
subjugată pasiunii lui, ar fi fost umilită crunt. 

— Ce motive? întrebă, sperând că-i va distrage atenţia. 

El zâmbi. 

— Draga mea, spuse insolent. Draga mea soţie, ai jurat că mă vei 
iubi, m-ai ademenit în acest mariaj cu iubirea ta violentă. Acum e 

timpul să mi-o dovedești. Săruturile lui fierbinți o scoaseră din minti. 
Sau, Dumnezeu mi-e martor, o să te fac să regreți că te-ai născut. 

Un fior de dorinţă o străpunse, încât tremură. Conn îi eliberă 
mâinile și o cuprinse în brațe. 

— Iubeşte-mă, spuse el cu o voce răgușită, înainte să-i acopere gura 
cu un sărut, care o duse pe culmile extazului. 

Era un adevărat chin să-l refuze, trupul și inima împotriva minţii, și 
pentru câteva clipe vocea minţii se pierdu între mângâierile lui 
fierbinţi. O cuprinseră valuri de plăcere; îi simţea trupul peste al ei, dar 
nu voia să se lasă copleșită de emoții. Ştia că o manipula în așa fel încât 
s-o facă să fie sclava propriilor dorinţe. Încet, cu un efort 
supraomenesc, se forţă să rămână nemișcată în bratele lui, fără răspuns 
la atingerile lui. Era singura ei speranţă, să nu-i răspundă. Ştia că dacă 
s-ar fi împotrivit, ar fi supus-o fără să-i pese cât de mult ar fi rănit-o. 
Vedea figura Nitei, chinuită, rușinată, așa cum o avea când l-a sărutat. 
Întoarse capul și-și încleştă pumnii pentru a se împotrivi tacticilor lui 
de seducţie. Păru că nu observă retragerea ei; poate că era mult prea 
absorbit de satisfacerea propriilor nevoi, pentru a se mai gândi și la ale 
ei. Apoi ii dovedi contrariul. Foarte blând, ca și cum pielea ei era 
extrem de fragilă, începu să-i exploreze trupul. Închise ochii și era atât 
de tandru, încât Luce tremură, știind că împotriva tandreţii lui n-avea 
nici o armă. O supuse unui adevărat asediu al plăcerilor, însă figura 
Nitei încă îi apărea batjocoritor în față. 

— Deci, spuse Conn încet, rănindu-i intenţionat trupul. Asta este 
dragostea pe care o predicai? Te-ai răzgândit, draga mea? 

— Mă doare, șopti Luce. 

Conn zâmbi și, cu o mână pe gâtul ei subţire, continuă: 

— Răspunde-mi, Luce. 

— De ce nu mi-ai spus? 

Arboră, încă o dată, zâmbetul sardonic. 

— Poate că am vrut să-ţi testez iubirea pe care o afișai cu atâta 
ușurință. Dacă m-ai iubi măcar pe jumătate cât ai spus, nu ti-ar păsa 
câte amante am avut. 

Privindu-i faţa fără nici o expresie, Luce înțelese de ce nu se obosise 
să-i spună despre Nita. Era atât de convins de dragostea ei, încât nu i 
se păruse necesar. O cuprinse o furie fără margini. 

— Poate că n-a fost vorba de dragoste, spuse ea pe un ton tăios. 
Poate că într-adevăr a fost vorba doar de pasiune. 

Conn ridică din sprâncene. 

— Asta e aproape sigur. Deși pasiunea n-ar trebui să te oprească să 
savurezi noaptea nunţii, scumpa mea. 

Cinismul lui o făcu aproape să explodeze de nervi. Ignorând 
pericolul în care se afla, exaclamă: 

— Îmi doresc să nu te fi cunoscut! 

— Nu-ti poţi dori asta mai mult decât mine. Acum, ai de gând să te 
îmblânzești, sau trebuie să-mi caut altă parteneră pentru noaptea asta? 

— Să mă-mblânzesc? Nu, la naiba, n-o să mă-mblânzesc. Cred că ai 
un tupeu incredibil dacă te gândești că totul va fi ca înainte. Câtă 
insensibilitate. . . 

Având încă mâna pe gâtul ei, o strânse, făcând-o să se înece. Pentru 
o clipă a crezut chiar că o s-o omoare. Însă privirea sălbatică dispăru 
și-i luă locul aceeași căutătură plictisită și lipsită de interes pe care o 
afișase și fată de Nita. Fără-ndoială așa se uita la toate femeile agasante 
din viaţa lui, se gândi Luce, înghițând cu greu. 

— Păstrează-ţi remarcele copilărești pentru tine, împreună cu ideile, 
la fel de copilărești, despre dragostea nemuritoare, spuse Conn cu 
răceală, îndreptându-se spre ușă. 

— Unde. ..unde te duci? întrebă repede. 

— La Nita. Unde altundeva? 

— N-o să te primească înapoi. .. 

Se întoarse și o măsură din cap până-n picioare, cu ochi mici și răi. 

— Nu crezi? întrebă el politicos. Eşti într-adevăr foarte naivă, dragă. 
Trupul unei femei, dar mintea unei școlărițe. Bineînțeles că mă va 
primi înapoi. Să mă anunti când te maturizezi, Luce. S-ar putea să ne 
distrăm împreună. 

Apoi a plecat. Și după douăsprezece ore de așteptare, Luce și-a făcut 
bagajele și a luat primul taxi spre Heathrow. 

Să-l ia naiba, se gândi. Cum îndrăznise? Să se joace de-a Dumnezeu, 
făcând-o să retrăiască o durere care era atât de puternică, încât abia 
putea respira, când imediat ce o revăzuse, trebuie să fi observat că era 
mult mai fericită în ignoranta ei. Poate că-și dorise s-o facă nefericită; 
deși se gândise la asta, știa că nu e adevărat. Nici măcar el n-ar fi căutat 
o asemenea răzbunare, cu toate că se dovedise foarte crud. Era ceva 
adevăr în tonul lui când îi spusese că arăta doar pe jumătate vie, fără 
amintiri. Fără voia ei, trebui să recunoască faptul că avea dreptate; 
poate chiar peste zece ani îi va mulțumi pentru determinarea lui de a 
o scoate din refugiul pe care i-l oferise subconștientul. 


Capitolul 8 


— Arăţi altfel, spuse Teresa, oferindu-i încă o ceașcă de cafea. Am 
crezut că o să fii mai fericită, dar ești palidă. 

Luce zâmbi și neștiind să spună ceva mai inteligent, răspunse: 

— Aveam o viaţă destul de nefericită în urmă cu doi ani. Se pare că 
am două seturi de amintiri, iar cele pe care le-am pierdut sunt la fel de 
vii ca și cele recente. La fel și emoțiile. 

Era clar că cele două prietene erau extrem de curioase să-i afle 
trecutul, la fel de evident era și faptul că nici una dintre ele nu avea de 
gând s-o întrebe nimic. Probabil așa le instruise Mattie Jameson. 
Cafeaua era delicioasă, fierbinte, tare și aromată. Luce luă o gură, apoi 
şopti: 

— Eu şi Conn suntem căsătoriţi. 

Teresa era şocată, dar Faith abia dacă schiţă vreun gest. 

— Nu ești surprinsă? întrebă Luce. 

— Nu, nu prea. A fost incredibil de posesiv, încă de la început. Am 
presupus că erati cel puţin logodiți. 

— Dar când te-au examinat la spital erai, virgo intacta . Ce s-a 
întâmplat? întrebă Teresa repede, mușcându-și buzele. La naiba, nu 
prea am fost subtilă. Nu mă lua în seamă. 

— Stai liniștită, e-n regulă. Imediat după nuntă, am avut o ...0 
neînțelegere, iar eu am fugit. În Australia. 

— De ce în Australia? întrebă Faith încet, foarte calm. 

— Părinţii mei erau amândoi australieni. M-am născut acolo. Ştiam 
că n-o să am nevoie de pașaport, între Australia și Noua Zeelandă, așa 
că în momentul în care am ajuns la Melbourne mi-am luat un bilet de 
avion, folosindu-mă de un nume fals. Am pus toate documentele 
într-o cutie de valori și am sosit aici. M-am deghizat puţin, mi-am pus o 
eșarfă pe cap și niște ochelari de soare. 

— De asta nu ti-au dat de urmă, bineînţeles. Ei bine, și acum? Te 
întorci în Anglia cu el? 

— Nu cred, spuse Luce, evitând privirea dezamăgită a Teresei. N-ar 
fi trebuit să ne căsăstorim niciodată. Eu aveam o pasiune pentru el, dar 
asta trece. 

— Şi el? 

Era ușor să-i răspundă și o făcu, încercând să zâmbească. 

— El nu m-a iubit niciodată. Nici nu s-a prefăcut. S-a căsătorit cu 
mine pentru că l-am ameninţat că voi face ceva foarte prostesc. 

— Am auzit multe la viaţa mea, dar ăsta e de departe cel mai ridicol 
lucru, spuse Teresa. Pur și simplu nu mi-l pot imagina pe Conn 
Ramsay, insolent și arogant, șantajat. Mai degrabă te-ar privi în ochi și 
te-ar provoca să faci ce e mai rău. 

Luce zâmbi amar. 

— Oh, are slăbiciunile lui, iar femeile frumoase se numără printre 
ele. Și pentru un motiv oarecare, trebuie să apelez la ce a mai rămas 
din instictul lui protector . 

— N-aș fi crezut că are așa ceva, spuse Teresa iritată, încleștându-și 
mâinile pe cana de cafea de parcă ar fi fost gâtul lui Conn. 

— Ai fi surprinsă. În orice caz, face parte din trecut. Îi sunt 
recunoscătoare că... s-a deranjat să mă ajute să-mi recapăt memoria. 

— Cum probabil el fusese cel care ţi-a provocat pierderea memoriei, 
măcar atât ar fi putut face. Teresa n-avea de gând să se potolească. ÎI 
transformase pe Conn în personajul negativ, iar acum o proteja cu 
ardoare pe Luce. 

Pe Luce o încălzea apropierea Teresei, dar trebuia să afle opinia lui 
Faith. Conn o ajutase; acum se putea întoarce în Anglia și putea uita de 
ea. Fu surprinsă să descopere că acest gând o făcea să simtă dorul de 
casă. Privea pe fereastră. Afară înfloriseră florile din grădină. Era o 
priveliște care o încânta și o mulțumea. Totuși, simțea nevoia de a se 
întoarce acolo unde întotdeauna considerase a fi casa ei. Bineînţeles, 
nu putea. Cel puţin câtă vreme mai exista posibilitatea de a-l vedea pe 
Conn sau de a citi despre el. Cafeaua nu mai avea nici un gust acum 
când se gândea cât timp va trece până va uita de iubirea pentru 
bărbatul nepotrivit. Doi ani dintr-o viaţă nouă nu schimbaseră în nici 
un fel sentimentele pe care i le purta, decât cel mult ca intensitate. 
Ciudat, deși nu și-l amintise, sentimentele-i deveniseră mai profunde. 
Dacă ar retrăi, trecutul n-ar mai face la fel. Fusese naivă și egoistă, dar 
prin nerușinarea specifică vârstei, își alesese bărbatul și nu lăsase să-i 
stea nimic în cale. Asta observase în seara nunţii lor, în urma trădării lui 
Conn; asta, amestecată cu o urmă de mândrie. Dacă i-ar fi explicat, ar 
fi cedat. Dar Conn, arogant ca întotdeauna, nu crezuse că e necesară o 
explicație. Era foarte clar că nu mai simțea nimic pentru Nita. Din 
punctul lui de vedere, asta era o explicaţie suficientă. Și el fusese trădat. 
Luce insistase pe lângă el, iar el se căsătorise cu ea pentru că se gândea 
că dragostea ce i-o purta îl făcea să fie răspunzător de asta. Dar la 
primul test, acea iubire s-a clătinat din temelii. Asta o durea acum. 
Poate că maturitatea sau ultimii doi ani care mai aduseseră ceva 
experienţă o făceau acum să înțeleagă că-l dezamăgise. Și n-o liniștea 
deloc gândul că ea fusese prima trădată. Căci atunci când Nita aruncase 
bomba, ea îl condamnse instantaneu, fără să se gândească la faptul că 

ar putea fi o explicaţie. Abia mai târziu, când încerca să-și aline orgoliul 
rănit pentru a se putea bucura de plăcerea de a face dragoste cu el, îi 
ceruse o explicaţie. Iar el o refuzase la fel de dur cum îl refuzase și ea 
pe el. ÎI făcuse doar să devină mai cinic. 

— Te simţi bine? 

O privi pe Teresa și-și alungă gândurile negre cu un zâmbet. 

— Da, sunt bine. 

— Ce ai de gând să faci? 

Luce ridică încet din umeri. 

— Nimic. Am o altă viaţă. Dacă va vrea o anulare a căsătoriei sau un 
divorț, nu știu. ..care e metoda mai rapidă. Nu-mi pasă, poate să facă 
ce vrea. 

— Nu e nici o şansă... încercă incurabila romantică, Teresa. 

— Nici una, spuse ea cu hotărâre, încât cele două prietene se privită, 
dar nu mai menţionară numele lui Conn tot restul săptămânii. 

A fost o săptămână lungă, neobișnuit de rece în primele zile, apoi 
trecând la extrema cealaltă, ultimele zile fură umede și extrem de 
călduroase. Luni, Luce le-a trimis câte o scrisoare Soniei și familiei 
Stewart, mulțumindu-le pentru ospitalitate, apoi a încercat să și-l scoată 
pe Conn din minte. De-a lungul zilei aproape că reușea, dar noaptea 
amintirile o chinuiau. Sâmbătă dimineaţ ă, arăta epuizată și palidă, 
lucru pe care prietenele ei nu-l menționară. 

După cafeaua de dimineaţă, Teresa o întrebă ca din întâmplare: 

— Ce ai de gând să faci azi, Luce? 

— O să-mi fac ordine în cameră și pe urmă cred că o să mă duc la 
Clubul de Tenis. Dacă nu fac puţină mișcare, cred c-o să înnebunesc. 

— Mai bine ai alege joggingul, o sfătui Faith. Conn joacă tenis? 

Speriată, Luce răspunse: 

— Nu ştiu, de ce? 

— Pentru că tocmai a parcat mașina în față. E fioros, adăugă Faith. 

— Nu trebuie să te duci cu el, susură Teresa, ca într-un film prost cu 
spioni. 

Luce se înroși. Se simţea vie pentru prima dată de câteva zile 
încoace. 

— N-o să mă mănânce. 

Ca de obicei, nu-și exterioriza sentimentele și trata totul cu acel aer 
de cinism leneș; doar ochii îl trădau. Luce simţi vechea stare de 
neputinţă pe care o avea în preajma lui, iar acum făcea apel la 
maturitatea ei pentru a o putea depăși. Ar fi putut fi o întâlnire ciudată, 
dar calmul lui Faith și al lui Conn o făcură chiar și pe Teresa să se mai 
înblânzească și pe Luce să ajungă aproape la comportamentul ei 
obișnuit. Conn a acceptat o cafea și a schimbat câteva replici politicoase 
înainte să spună brusc: 

— Luce, Sonia te invită să petreci ziua cu ea. Eu și Ryan vom merge 
la pescuit. 

Luce privea în ceașca de cafea, conștientă că toţi o urmăreau. 
Momentul s-a prelungit până când el adăugă: 

— Du-te și ia-ti geanta, prostuțo. 

Și asta a fost tot. Deși încă o mai tulbura prezenţa lui, știa că ar fi 
preferat să fie cu el. 

— Arăţi cam epuizată. Nu te-ai odihnit cum trebuie? întrebă Conn la 
scurt timp după ce plecaseră. 

— Mattie mi-a dat niște sedative, dar nu-mi place să le folosesc. Apoi 
se întoarse spre el și continuă. Şi n-am prea dormit bine în ultima 
vreme. Tu? 

Conn zâmbi. 

— Nu prea. Încă mă urăști? 

— Oh, da. 

Părea mai sigur să mintă decât să-și dezvăluie adevăratele 
sentimente. Se lăsă tăcerea, apoi Conn adăugă: 

— Să-nţeleg că ţi-ai adus aminte de tot? Teresa se uita la mine ca la 
cel mai dezgustător microb și chiar și Faith își cântărea bine cuvintele. 

— Le-am spus că eram căsătoriţi și lucrurile n-au mers cum trebuia, 
murmură Luce, urând nota ironică din tonul lui. Asta-i tot. 

— Vrei să spui că ai pierdut ocazia să dai vina pe cineva? Mi-e greu 
să cred. 

— Oh, nu fi atât de încăpățânat! Nu învinovăţesc pe nimeni și nu-i 
vina mea dacă ele își exercită instinctele protectoare asupra mea. 

— E din cauza purității, a aerului diafan, aproape ca a unei ființe de 
poveste, gingașă, care provoacă asta. Când te-am cunoscut prima oară, 
m-am gândit că probabil ești vreo femeie frigidă și rece. Am fost 
surprins să descopăr ce talente de curtezană se ascund sub masca asta. 

— Fermecător, răspunse Luce acru. Credeam că cineva cu 
experienţa ta ar fi recunoscut semnele. 

— Dar atunci era prea târziu. 

Tonul pe care spusese asta fusese atât de sumbru, încât Luce se 
cutremură și clipi repede de câteva ori pentru a-și opri lacrimile 
datorate cruzimii lui. 

Poate de asta n-a observat când a întors. Cinci minute mai târziu, 
realiză unde era. Palidă, exclamă: 

— M-ai minţit! Asta e drumul spre plajă. Sonia nu m-a invitat nicăieri. 

— De fapt, te-a invitat, dar am refuzat în numele tău. Trebuie să 
petrecem putin timp împreună, singuri. 

În acel moment o cuprinse panica, și-ncepu să-l lovească până când 
fu nevoit să oprească mașina. 

— Nu fi proastă! spuse el nervos, tonul vocii prevenind-o că mersese 
prea departe. Nu vreau să-ţi fac rău. Liniștește-te. Trebuie să vorbim, să 
ne gândim la viitor, și cel mai bun loc este pe plajă, unde n-o să ne 
întrerupă nimeni. 

Așteptă până când Luce se linişti, apoi spuse ușor: 

— Crede-mă, Luce, nu vreau să-ţi provoc mai multă durere, sigur 
înţelegi că nu putem lăsa lucrurile așa. 

Luce încuviință, ștergându-și ochii. 

— Îmi pare rău, spuse ea, tremurând. Asta a spus și Jolie, nu-i așa? 
Îmi pare rău. Cred că am știut atunci. . din cauza asta am leșinat. Felul 
în care arăta, în care vorbea. . .arăta exact ca Nita... 

Avea mâinile încleștate una de cealaltă, în timp ce el o ţinea strâns 
în braţe. 

— Presupun că ești îngrozită de faptul că s-ar putea întâmpla din 
nou. Mattie spune că nu e posibil. 

— Ai vorbit cu ea? 

Era plăcut să se afle în braţele lui în felul acesta, atât de confortabil, 
dar se întoarse să-l privească, surprinzând o expresie ciudată a buzelor. 

— Da. E de părere că șocul provocat de moartea tatălui tău și prima 
mare pasiune puternică, combinate cu o deziluzie de proporții, cu un 
zbor cu avionul și lovitura la cap, sunt o serie de circumstanţe cu o 
mică probabilitate de a se repeta. 

Tonul vocii lui o linişti, aducându-i chiar un surâs pe buze, iar Conn 
porni mașina și se îndreptară spre micul golf care dormita sub soare. 
Când cobori din mașină, Luce primi cu bucurie mangâierile călduţe ale 
brizei și sunetul valurilor care se spărgeau de țărm. 

— Vrei să înoţi? 

— Nu, nu încă. 

— Atunci, vino să stăm pe terasă. 

Panica simțită cu câteva clipe în urmă era doar o amintire. Conn 
părea distant, de parcă n-ar fi avut nici un interes în ceea ce o privește. 
Uşor nervoasă, acceptă o bere rece, se întinse pe un șezlong și-l 
întrebă: 

— Conn, de unde ai știut că sunt aici? 

— Mi-a spus Sonia. 

Ştia că mă căsătorisem și că nu mersese bine, dar nimic mai mult, 
așa că n-avea idee cine ești. Totuși, i-ai părut interesantă, așa că mi-a 
pomenit de tine într-una din scrisorile ei, în care a menţionat și faptul 
că-ti pierdusei memoria. Zâmbi cu greutate, privind-o. Bineînțeles că 
n-am crezut-o. M-am gândit că îţi alesesei o modalitate de a relua 
legăturile. Eram pregătit pentru o vacanţă, așa că m-am gândit că va fi 
amuzant să vin aici, să-ţi fac jocul și apoi să plec, pur și simplu. 

— Şi ce te-a făcut să te răzgândești? 

— Când am realizat că într-adevăr ești amnezică. Ca să fiu mai precis, 
prima zi când ne-am întâlnit. Pe plajă. M-ai privit pierdută, puţin 
nedumerită, ca un copil ameninţat de amintirea unui coșmar. Privi 
marea câteva clipe, apoi se întoarse și continuă. Am realizat că nu pot 
uri un copil fără trecut. 

— Și totuși, nu erai foarte amabil cu mine. 

— Nu. Trebuia să mă conving că ești cu adevărat amnezică. Mai întâi, 
te-am testat puţin. 

— Zborul, spuse ea încet. 

Conn încuviință. 

— Da. Știam teama ta de zbor. De asta mi-a luat atât de mult să 
descopăr că ai părăsit Anglia. Pur și simplu nu m-am gândit că ai putea 
zbura. Când am realizat asta... ei bine, urma era deja rece. Dar reacția 
ta la zbor m-a convins. Nu te simţeai în largul tău, dar cu siguranță nu 
se putea vorbi de o frică de zbor, deși leșinul tău m-a pus puţin pe 
gânduri, am realizat că erai mai surprinsă decât eram eu. Atunci am știut 
că probabil îţi pierdusei memoria complet. Așa că am vizitat-o pe Mattie 
Jameson și am întrebat-o dacă experimentul meu ti-ar putea dăuna. 

— Serios? 

Surprinderea ei îl făcu să se încrunte: 

— Am înţeles că nu ești foarte mândră de mine, dar n-aveam de gând 
să te aduc în pragul nebuniei; îmi spusesei despre abisul în care simţeai 

că aluneci. Ea m-a asigurat că nebunia este ultimul lucru care te-ar 
putea îngrijora. A fost de acord să te ajut să-ţi recapeţi memoria și mi-a 
dat o idée cum aș putea face asta. 

— Să faci dragoste cu mine. 

Privirea i se adânci. 

— A spus că o reconstituire a evenimentelor ce au dus la declanșarea 
traumei ajută de obicei la eliberarea amintirilor. În cazul ăsta, să fac 
dragoste cu tine, n-a funcţionat, așa că am încercat cu revista. Mattie era 
convinsă că indiciul se afla acolo. 

Înainte să termine de vorbit, Luce întoarse capul pentru a nu i se 
citi dezolarea în ochi. 

— Şi asta a funcţionat. De ce nu m-ai lăsat pur și simplu în pace, 
Conn? Ar fi fost mai generos. 

— M-ai mai întrebat asta. Nu sunt generos, spuse pe un ton tăios, 
care se înblânzi pe măsură ce adăuga. Pentru că nu erai o persoană 
întreagă. Experienţa, oricât de dureroasă și oricât de greu de căpătat, 
este un dar deosebit. Ai dreptul să-ți cunoşti trecutul, pentru că te 
reprezintă. Am avut parte de vremuri bune, Luce. Amintirile-ţi sunt un 
fel de răsplată pentru acele vremuri. 

— Sunt mai mult ca o pedeapsă pentru cele rele, murmură Luce. 

Conn o întoarse cu forța spre el. 

— Asta e a doua oară când te îndrăgostești de mine, Luce. Știi bine 
că e adevărat, spuse el, oprindu-i comentariul pe care era gata să-l facă. 
Ar fi trebuit să-ţi înveţi lecţia. Prima oară mi-ai acordat virtuţi pe care nu 
le am, ţi-ai mascat răspunsul trupului în spatele a diverse emoții false și 
ai numit asta dragoste. Şi pentru că aveai impresia că fiind îndrăgostită 
ti se scuză orice, te-ai purtat ca un animal în călduri. De data asta te-ai 
descurcat ceva mai bine; m-ai refuzat, pentru că știai că ceva nu e-n 
regulă. Zâmbi trist. Data viitoare, poate o să afli ce-ţi dorești. Dar nu va 
fi lângă mine. O să demarez divorțul imediat ce ajung acasă. 

— Divorţ? Luce rămase cu privirea fixată pe unul din nasturii cămășii 
lui, pentru a nu observa cât o afectaseră cuvintele lui. Anularea 
căsătoriei n-ar fi o cale mai rapidă? 

— Da. O ridică de bărbie, pentru a-i privi faţa. Da. Știi ce vreau, spuse 
el încet. M-ai făcut să trec prin multe și să pierd multă vreme, Luce. 
Singurul mod de a mă răsplăti ar fi să-mi dai ceea ce îmi promisesei cu 
atâta ardoare în urmă cu doi ani. La vremea aia, credeam că merită să 
renunt la libertatea mea pentru asta. Hai să vedem dacă a fost așa, vrei? 

O mai rănise și altă dată, aproape că-i omorâse dragostea ce i-o 
purta, dar niciodată nu simţise o asemenea durere. Era ca un pumnal 
înfipt în inimă; cruzimea calculată a lui Conn îi ataca însăși 
personalitatea. 

— Nu! explodă ea. 

— De ce? Știu că mă dorești. Şi Dumnezeu știe cât de mult te doresc 
eu. Întotdeauna a fost așa. O aventură în acest moment ne-ar putea 
elibera pe amândoi. 

— Dacă...dacă mă vei avea...Luce își căuta cuvintele potrivite 
pentru a se face înțeleasă. 

— Ce? 

— Nu cred că mă voi mai putea regăsi. 

Miraculos, dar Conn se îmblânzi și o sărută fierbinte. 

— Întotdeauna ai dramatizat lucrurile, murmură el, în timp ce mâna 
i se odihnea pe șoldurile ei. Poate asta mă atrage la tine. 

— Vorbesc serios, continuă Luce, încercând să nu se lase copleșită 
de dorință. 

— Prostii, dragă. Spui asta doar pentru că ești virgină. Relaxează-te, 
n-o să-ți fac nici un rău. Dumnezeu știe că am destulă experiență 
pentru a te face să te simţi bine. 

O trase lângă el pe şezlong și folosindu-se de mâinile-i 
experimentate și de buzele insistente o aduse pe culmile extazului; 

când Conn mută salteaua de pe șezlong pe jos, aşezând-o apoi pe ea, 
Luce nu opuse nici o rezistenţă. 

— Doamne, cât ești de frumoasă! 

S-a dezbrăcat la rândul lui și i s-a alăturat. I-a mângâiat tot trupul cu 
săruturi fierbinţi, pregătind-o pentru o explorare mult mai intimă, care 
în acest moment era inevitabilă. Așa făcuse și în noaptea nunţii lor, 
folosindu-se de toată experienţa lui, pentru a-i înnebuni simţurile. 

— Ai de gând să mă lași acum? șopti Luce. 

Probabil că-și aminti și el, pentru că zâmbi. 

— Nu, data trecută aproape că am murit de frustrare, nu mai fac 
aceeași greșeală. Ţine-mă în braţe, Luce. Prefă-te că mă iubeşti. 

Să se prefacă! I se tăie răsuflarea și nu mai putu gândi coerent. Apoi, 
ceea ce începuse ca o explorare senzuală se încheie într-un amestec de 
durere, extaz şi oboseală. Când Conn s-a ridicat, a simţit ca și cum 
jumătate din ea se rupsese. Deasupra lor, pescărușii încă se mai auzeau 
strigând. Ceea ce tocmai se întâmplase o lăsase mai flămândă decât 
fusese. Lumina soarelui pâlpâia printre frunzele de pohutukawa. 

Luce îl privi pe bărbatul de lângă ea, iubindu-l cu o dragoste care 
nu se stinsese niciodată și știu în acel moment că nu-și dorea altceva. 
Doar dacă... își atinse stomacul cu mâna. Poate chiar acum, miracolul 
concepției avusese loc și ar fi avut o mângâiere în anii întunecaţi ce 
urmau. 

— Nu ne-am gândit la asta, nu-i așa? 

Strânse pumnii. Atent ca întotdeauna, Conn îi surprinsese gestul 
și-l înțelesese. 

— E putin probabil, răspunse tulburată. 

— Oricum, ar trebui să ne hotărâm cui aparține responsabilitatea. 

O străbătu un fior de speranţă. 

— Nu înţeleg ce vrei să spui. 

— Cât durează până să-ți dai seama dacă ești sau nu însărcinată? 

Calculă, încruntându-se. 

— Presupun că în jur de o lună, ca să fiu sigură. De ce? 

— Copilul meu nu va crește departe de mine, de aceea. 

Luce simti că se înfierbântă sub privirea lui posesivă. Evident, Conn 
nu se rușina să umble dezbrăcat, dar ea realiză că se înroșește. 

— Așa că am o lună să mă satur de tine. Crezi că va fi suficient? 

Ar fi putut plânge la amintirea viselor pe care și le făcuse, dar se 
abținu. Ultimul lucru pe care și l-ar fi dorit ar fi fost să-i poată citi în 
inimă așa cum îi citea și gândurile și gesturile. 

— Așa că, în cazul în care reușești să te imbraci, mergem în 
Whangarei să-ţi iei niște haine și să-i spui șefului aluia al tău că ai vrea 
să-ţi iei vacanță. 

Luce stătea în picioare, uluită și îngrozită. 

— Nu pot! Nu pot așa, pur și simplu. Graeme a fost foarte bun cu 
mine. ..nu pot să-l las baltă! 

— Pe mine ai putut, îi reaminti, zâmbind la paloarea ei vizibilă. Dar 
cu mine, ce-i drept, erai doar căsătorită, nu-mi erai angajată. Odată aș 
fi spus că n-ai principii, dar acum înțeleg că sunt doar diferite de ale 
celorlalți. 

— Ca și tine, spuse ea amar, întorcându-se să-și ia hainele. Hotărârea 
pe care o luase o calmă. Nu mă mut cu tine, Conn. Sinceră să fiu, nu 
cred că mai fac faţă altor pedepse. 

— Asta a fost? Și totuși nu mi s-a părut că ţi-a displăcut, draga mea. 
De fapt, dacă ar trebui să-ți descriu reacţiile, aș folosi atribute ca 
spontană, dezinhibată, chiar doritoare. 

Luce se cutremură la tonul lui ironic folosit. Apoi, recunoscu: 

— Şi probabil ai avea dreptate. N-am spus niciodată că nu te doresc. 
Dar nu la asta mă refeream. 

— Dar, la ce? 

— La ironiile tale permanente. 

Deodată, mâna cu care o mângâia pe gât se strânse dureros, dar 
Luce rămase nemișcată, însă umerii plecaţi demonstrau înfrângerea. 
Încet, strânsoarea se slăbi şi degetele lui Conn alunecarea ușor pe linia 
fină a gâtului și a umerilor ei. Luce tremură din nou, dar de această dată 
se datora tandreţei pe care o arăta. Cruzimea lui n-o rănea atât de mult 
pe cât o făcea această tandrete pe care știa când și cum s-o folosească. 

— Ţi-e frică de mine, Luce, nu-i așa? 

— Nu atât de de tine cât...se opri, mușcându-și buzele. 

Conn zâmbi, însă fără acea cruzime în priviri. În loc de asta, o privea 
cu un fel de simpatie. 

— Cât de tine însăţi, spuse calm. Știu, crede-mă. M-ai speriat de 
moarte, acum doi ani. Nu-mi doream responsabilitatea fericirii tale, dar 
nu mai era nimeni, nu-i așa? Nitei îi păsa prea puţin, n-aveai nici măcar 
o prietenă apropiată, care să te ajute. Te și vedeam luând o cale sigură 
spre iad, sedusă de nevoia ta de dragoste. 

— Așa Că te-ai căsătorit cu mine, spuse cu respiraţia tăiată. 

— Aşa că m-am Căsătorit cu tine. 

O trase mai aproape de el. Briza ușoară reuși să ajungă până la ei, 
răcorindu-i. Tipetele pescărușilor dispăruseră de mult. Cântecul unui 
greiere se auzi în depărtare, vestind mijlocul verii. Conn o tinea tandru 
în braţe. Luce privea trupurile lor alăturate, al lui măsliniu, lângă el ei 
alb, și o cuprinse dorinţa. Conn își folosise trupul pentru a o aduce pe 
culmile extazului; întotdeauna ştiuse, instinctiv, că vor fi foarte buni 
împreună; fusese unul dintre motivele pentru care se îndrăgostise de 
el. Dar nu singurul. În lungile nopti în care tânjise după el, fusese 
vorba, într-adevăr, de pasiune, aceeași pe care o trăise și Nita, dar era 
doar o parte din ceea ce simţea. Reprezenta pentru ea mai mult decât 
un simplu amant. Deși fusese furios pe ea, se purtase cu o asemenea 
tandrete și atenţie, încât o uimise. Luce realizase că-l iubea cu adevărat; 
îl cunoștea la fel de bine pe cât o cunoștea el. Minţile lor, la fel ca 

trupurile, erau în armonie. Acum blestema destinul pentru că-i făcuse 
să se întâlnească doi ani prea devreme, căci el n-ar fi crezut-o că-l iubea 
cu adevărat. Timp de doi ani nu se gândise la el, nu-i recunoscuse 
numele, dar fusese mereu alături de ea. Învătase cumva să-l iubească, 
să-l accepte cu toate defectele pe care le avea. Trecuse acea nebunie de 
la început, care fusese înlocuită de sentimente mai profunde, dar mult 
mai aproape de adevăr. La început fusese o dragoste egoistă, cum sunt 
toate, probabil. Acum, simplul gând că era posibl să nu ocupe nici un 
loc în viaţa ei o făcea să se cutremure. 

— Lacrimi? șopti el. Nu plânge, Luce. Lacrimile n-au rezolvat 
niciodată nimic. Și nu le merit. 

— Nu mai plâng pentru tine. Plâng pentru mine. 

Conn nu râse de autocompătimirea ei. 

— Pentru fetiţa aia prostuţă? De ce să plângi pentru ea? Iubea viaţa; 
era prea tânără pentru a înțelege pericolul în care se afla, prea inocentă 
pentru a fi atinsă de așa ceva. N-ar fi durat, bineînțeles. Chiar dacă n-ar 
fi apărut Nita, tot n-ar fi durat. Dar mă gândeam că până la momentul 
în care ne-am fi plictisit unul de celălalt, ai fi căpătat ceva maturitate. 
Nu suportam gândul că acea generozitate să fie trasă în noroi. Ai fi 
câștigat ceva rafinament alături de mine, ai fi căpătat ceva precauție. 

— Cam cât ne-ai fi dat? murmură Luce. 

— Doi sau trei ani. N-aveam nici o intenţie de a te părăsi înainte de 
a te învăţa ce este discriminarea. 

— .. .le faci pe Nita şi pe prietenele ei să pară niște rechini sau lupi. 

— Draga mea inocentă, asta și erau. O imagine a iadului, bogătașe și 
decadente. Chiar și Nita avea o reputaţie care provoacă și astăzi 
şuşoteli. 

— N-a părut să te deranjeze, spuse Luce cu răceală. 

— Era la îndemână, era frumoasă și la fel de decăzută ca și prietenele 
ei. N-am spus că era mai bună, Luce. Dar odată ce se aflase că nu-i păsa 

nici cât negru sub unghie de ce ti se întâmpla, ai fi fost norocoasă dacă 
ti-ai fi păstrat inocența mai mult de două săptămâni. 

— Poate că aș fi avut și eu ceva de spus în asta! 

O trase din nou spre el râzând, apoi o sărută. 

— Scumpa mea, o parte din amicii ei te-ar fi violat fără nici o 
remușcare, dar există metode mult mai ușoare de a supune. Băutură 
sau droguri pentru prima ocazie, apoi șantajul pentru a fi disponibilă 
oricui te-ar fi vrut. 

Deși vorbea ironic, cuvintele lui o îngroziră. 

—N...nu te cred! 

Degetele i se relaxară. 

— Nu? Ai dreptul la propria opinie, dar unul dintre motivele pentru 
care m-am căsătorit cu tine a fost pentru că-ți prevedeam această 
degradare. 

Tonul lui te făcea să crezi că spune adevărul. 

— Înţeleg, și pentru prima dată chiar așa și era. Presupun că ar 
trebui să-ţi fiu recunoscătoare. 

— Pot să trăiesc și fără asta, dar dacă te simţi vreodată prea vinovată, 
ştii cum mă poți răsplăti. Privi în adâncurile ochilor ei. Au stat și alte 
motive la baza căsătoriei noastre. Eşti foarte frumoasă. Și te ridici la 
înălțimea așteptărilor, cum puţine femei reușesc. 

— Dar Nita? rostise cu durere afirmaţia ironică și se îndepărtă de el. 

Ceva urât apăru în privirea lui Conn, dar o trase deasupra lui și 
răspunse: 

— Oh, ea era expertă, crede-mă. Mai ai ceva până s-o ajungi. 

Luce se împinse cu toată forța în umerii lui, urând pasiunea ce i se 
aprinsese în ochi. O privea cu ochii întredeschiși, surâzând crud și o 
forță să-i stea alături. Știa că de data asta nu va mai avea parte de 
tandrete; îl înfuriase și o va face să plătească. 

— Conn...şopti. Te rog... 

— Te milogești, Luce? Îmi place să te aud rugându-te; îmi satisface 
orgoliul. 

— Chiar te-ai dus la Nita în noaptea nunții noastre? 

Trebuia să afle. 

— Contează? 

Încuviință, încercând să-i citească expresia feţei. 

— Nu contează, spuse el încet. Ceea ce contează e că ai presupus că 
m-am dus. Dacă mai aveam nevoie de o confirmare a faptului că nu 
simţeai nimic mai mult decât dorință pentru mine, asta ar fi fost. 
Doamne, am fost furios, adăugă încet. Stăteam noaptea treaz, plănuind 
diferite răzbunări. Ar fi trebuit să știu că și tu treceai prin iad. 

— Dar te-ai întors la ea. 

Ridică din umeri. 

— Era acolo, iar tu te făcusei foarte bine înţeleasă că nu mai ești 
interesată. Nu m-a atras niciodată violul și aveam nevoie de o femeie în 
noaptea aia. 

Luce păli. Abia respirând, plină de dezgust, exclamă: 

— Te-ai folosit de ea! Ştiai ce simțea pentru tine! Chiar și eu am 
văzut cât era de înnebunită după tine, altfel nu s-ar fi umilit în felul 
acela. Eşti un demon! 

— Exact ce a spus și ea, spuse Conn plictisit. Era o damă de 
companie, Luce, și ceea ce voia de la mine era satisfacere fizică, exact 
ce a primit. 

Luce avea fiecare mușchi încordat, dar până să apuce să riposteze, 
Conn îi înecă furia într-un sărut pasional. La început s-a luptat cu el, 
dar în final cedă, lăsându-se ghidată de voinţa lui. 

Mult mai târziu, când soarele aproape apusese, Conn o trezi cu un 
sărut ușor pe umăr. Fără să deschidă ochii, Luce îi murmură numele. 

— Același, răspunse el amuzat. Hai, trezește-te. Dacă nu te duc 
acasă, or să apară surorile de caritate să mă întrebe ce-am făcut cu 
mielușeaua lor. 

— Mă-ndoiesc, spuse ea sec, descoperind că se afla încă în braţele 
lui. Deși n-avea chef, ştia că trebuie să se ridice. 

— Nu crezi? Atunci, hai să înotăm puţin. 

Încet, deschise ochii, întâlnindu-i privirea amuzată. 

— Acum? 

— De ce nu? Pari a avea nevoie de ceva care să te trezească. Dacă te 
duc așa, câinii tăi de pază vor şti imediat cum am petrecut 
după-amiaza. 

— Și n-ai vrea asta? întrebă curioasă. 

Conn zâmbi. 

— Iubita mea, amândouă m-au privit de la început ca pe un 
cuceritor, un Don Juan. Pe mine nu mă inetresează, dar tu ai fi 
stânjenită. 

— Ştii prea multe despre mine, se plânse, ascunzându-și un căscat. 

— De asta nu trebuie să mă mai minți. 

Deși erau spuse cu calm, cuvintele ascundeau o urmă de 
ameninţare. 

— Nu te... nu te-am... 

Conn o făcu să-l privească. 

— Ba da, Luce. Mi-ai spus că mă iubeşti. Refuz să confund dorința 
pură cu un sentiment ca iubirea. Mă dorești, mă vrei, tânjești după felul 
în care te fac să te simţi. Lasă dragostea pentru prostănacii romantici. 
Așa, când totul se va sfârși, nu vei fi atât de rănită încât să te ascunzi ca 
să Scapi. 

Simti cuvintele ca pe niște bice. Cu buzele lipsite de culoare, spuse 
cu greu: 

— Şi tu. ..tu cum te vei simţi? Sau ai ajuns la un asemenea grad de 
cinism, încât nimic nu te mai poate atinge? 

— Oh, pot fi atins, adăugă el, surâzând și privindu-i corpul. Pot, 
crede-mă. Dar nu apelând la sentimentele mele de dragoste. Căsătoria 
noastră a fost un gest nesăbuit, atât de ieșit din comun pentru 
comportamentul meu, încât ar fi trebuit să știu că este sortită eșecului. 
O să ne obosim unul pe celălalt, apoi voi pleca. Eşti suficient de matură 
acum să ai singură grijă de tine. 

Ironia străluci în ochii verzi ai lui Conn, văzându-i revoltarea. Se 
îndepărtă repede de el și spuse cu răceală: 

— Eşti cel mai arogant bărbat pe care l-am întâlnit vreodată, și dacă 
tu crezi că o să-mi petrec următoarele două săptămâni făcând pe una 
dintre amantele tale, te înșeli. Vreau să merg acasă. 

— De ce? 

— Pentru că nu vreau să stau aici, cu tine. Dintre toți... 

Îşi trăgea hainele pe ea, tremurând de nervi care-i mascau disperarea, 
încurcându-se când își încheie pantalonii. Ești ceva de speriat! Despotic, 
crud și nici atât de deștept pe cât te crezi. Cred că te urăsc! 

Furia ei îl amuza. Se ridică fără jenă în faţa ei. 

— Semeni mai mult cu Luce pe care o știam eu, o tachină el și o 
sărută uşor. 

Luce izbucni în lacrimi și realiză că nu putea să-i facă jocul; dacă ar 
fi locuit cu el ca soţie, chiar și numai pentru câteva săptămâni, orice 
despărțire ulterioară ar fi distrus-o. Dar nu-i spuse asta, pentru că ar fi 
fost în stare să refuze s-o ducă înapoi la apartament. Și cum era captivă 
dragostei pentru el, n-ar fi suportat să stea închisă impotriva voinţei ei. 

— Oh, Conn! oftă Luce, ţinându-l în braţe și mângâindu-i cicatricea 
de pe umăr. 

— Eşti sigură că vrei să te întorci acum? 

— Da, te rog. 

Ca şi cum simţise decizia pe care ea tocmai o luase, Conn o sărută 
din nou pasional, rănindu-i buzele. Fu copleșită de dorință. După 
câteva clipe, Conn o privi, fără să-i dea drumul din braţe. 

— Pentru ce a fost asta? întrebă Luce, atingându-și buzele 
tremurânde. 

Conn ridică din umeri, iar genele îi ascundeau privirea de prădător. 

— Poţi să-l numești felul în care mi-am lăsat amprenta asupra ta, 
răspunse el tăios. Pentru moment, ești a mea. Arăţi ca o femeie care a 
fost sărutată cu adevărat, și-mi place. 

Pentru câteva secunde, speranța se născu în inima lui Luce, dar 
muri la fel de repede. Ceea ce simţea el nu era o iubire totală, lipsită 
de egoism, ci un sentiment al posesiei. Numai un prost n-ar fi observat 
că el considera nevoia pe care o simţea faţă de ea drept o slăbiciune, 
ceva de care trebuia să scape. 

Au mers până la apartament în tăcere. Odată ajunși acolo, Luce 
spuse calm. 

— Nu mă întorc la tine, Conn. 

— Ai îndoieli? 

Se vedea că n-o credea. 

— Da, mi-e teamă că da. 

— De ce? 

Adevăratul ei motiv l-ar fi amuzat și n-avea altul pregătit. Să-i 
răspundă cu aceeași monedă i-ar mai fi ușurat durerea, urând felul în 
care îl făcea să zâmbească determinarea ei. 

— Nu cred că am nevoie de două săptămâni ca să uit de tine, spuse 
ea cu răceală. 

Pentru câteva clipe, s-a așternut liniștea. 

— Mincinoaso, spuse și se aplecă spre ea, oprindu-se apoi la doar 
câţiva centimetri de buzele ei. Pulsul ţi-a luat-o razna, iar respireţia ti 
s-a întețit. Dacă te-aș săruta acum ai accepta, ca întotdeauna, și după 
cinci minute ai face tot ce aș vrea eu. Așa că mai încearcă, scumpa mea 
nevastă pasională. 

Avu nevoie de un efort supraomenesc pentru a se putea concentra 
și a refuza, dar până la urmă reuși. 

— Şi ce vrea să însemne asta? întrebă Conn 

— Doar că nu e suficient, spuse ea încet. Nu vreau două săptămâni 
care să continue în felul ăsta și să se încheie cu o cină de rămas-bun. 

— Oh, de obicei las ceva mai tangibil drept simbol al faptului că sunt 
recunoscător, spuse Conn cu răutate. 

Tensiunea crescu între ei. Luce simţea că o doreşte și se concentră 
pentru a rezista asaltului său tăcut. În final, amintirea Nitei şi a 
propriului ei dezgust când l-a sărutat ultima oară, o făcu pe Luce să facă 
faţă. 

— Nu sunt de vânzare, spuse încet, întorcând capul, în așa fel încât 
el să-i vadă doar profilul. 

— Ba da, ești, dar preţul tău e puţin mai mare decât la altele. 

Se sprijini de perete, cu mâinile în buzunare, ca și cum n-ar fi avut 
încredere în el însuși că poate sta departe de ea. Furia lui era vizibilă. 

După câteva clipe de luptă surdă, spuse încet: 

— Ştii că te-aș putea face oricând să vii cu mine. 

Tonul ameninţător pe care îi vorbise o făcu să tremure. 

— Ştiu, dar te-ai plictisi să fii nevoit mereu să mă convingi. Nu ești 
obișnuit cu asta, Conn. Majoritatea femeilor te consideră irezistibil. 

— Ce vrei de la mine? 

Incredibil, dar Luce zâmbi. 

— M-ai crede dacă ţi-aș spune că nu știu? 

— Da, te-aș crede. Se îndreptă și continuă cu răceală. Ei bine, atunci 
asta e. Ne mai vedem. 

După plecarea lui Conn, Luce se prăbuși pe canapea, plângând în 
hohote. 

Când Faith ajunse acasă o găsi tot acolo, bronzată după ziua 
petrecută la plajă. 

— O zi încărcată, nu? întrebă după ce-i aruncă o privire. 

Luce suspină. 

— Oh, într-adevăr, a fost! 

— Spune-mi să tac, dacă vrei. 

— Nu, e-n regulă. 

Luce o privi cum intră în bucătărie. Sărutul pe frunte pe care i-l 
dăduse, micile zgomote pe care le făcea prin casă o liniștiră. 

— Ştii, unul dintre cele mai proaste lucruri în viaţă este să primeşti 
ceea ce vrei și să descoperi că nu era deloc ceea ce-ţi doreai. Și dacă 
sună ca un clișeu, îmi pare rău, dar e purul adevăr. 

— Așa se întâmplă de cele mai multe ori. De asta și devin clișee. 

Faith puse cănile cu ceai pe tavă și scoase laptele din frigider. 

— Să-nțeleg că nu vrei să vorbeşti despre asta? 

— Nici nu știu despre ce anume trebuie vorbit. 

Luce nu era evazivă în mod intenţionat, dar realiza ce dezastru îl 
reprezenta căsătoria ei. Mintea ei nu putea face faţă tuturor celor ce se 

întâmplaseră și n-avea nevoie decât o pauză pentru a putea reflecta 
asupra evenimentelor. Adăugă sec: 

— Vrea să mă mut cu el. 

— Și nu vrei? 

— Ba da, vreau, spuse Luce, zâmbind ușor ironic. Niciodată n-am 
putut să-i rezist. Dacă ar fi vrut să mă aibă în prima oră după ce ne-am 
întâlnit prima oară, aș fi numărat minutele. EI e cel cu scrupule. 

Poate că dorea s-o șocheze pe Faith, dar ca și Conn, deși din motive 
diferite, nu putea fi şocată. În timp ce turna apa în căni, Faith adăugă: 

— Ceea ce ar trebui să mă surprindă, bineînţeles, doar că, exceptând 
cruzimea, dă impresia că este un bărbat foarte atent. N-ar fi putut scrie 
acele piese de teatru dacă ar fi fost un sarcastic total. E posibil să ţină 
la tine? 

— Simte o responsabilitate pentru mine. Când ne-am întâlnit, eu 
locuiam cu mama mea vitregă, care nu era tocmai persoana ideală 
pentru a crește o adolescentă naivă de optsprezece ani. Tatăl meu 
murise la câteva luni după ce eu părăsisem școala. Mi-am petrecut 
majoritatea vacanţelor cu fosta mea doică, dar a murit și ea în acel an, 
așa că eram complet singură. Nu prea îmi plăceau prietenii mamei 
mele vitrege, dar era bună cu mine într-un fel mai ciudat, ce-i drept, și 
nu-mi impunea nici o restricție. Mi-a plăcut să descopăr Londra de una 
singură. Obișnuiam să merg la expoziţii de artă și la muzee. Oh, îmi 
plăcea viaţa mea. Și eram întotdeauna trimisă la culcare la o oră 
rezonabilă când mama mea vitregă dădea o petrecere. 

— Cum o chema? 

— Nita Laurenson. Fusese Nita Rothbury. 

Tăcere, până când Faith adăugă pe un ton ciudat: 

— Da. . „sigur, am auzit de ea. Chiar și pe aici reprezenta una dintre 
bârtele ziarelor de scandal. După cum era prezentată, ai avut noroc că 
ai scăpat nevătămată. 

— Ah, dar n-am scăpat, doar m-am căsătorit cu el și provoc pe 
oricine să scape nevătămat din asta. 

— Da, înţeleg ce vrei să spui. Căsătoria cu el ar deveni suficient de 
periculoasă încât să capeti rafinament într-o singură lecţie. 

— Şi nu într-o lecţie prea ușoară, spuse Luce încet, luând cana cu 
ceai. 

Privind imaginea idilică a grădinii, Luce zâmbi. 

— Şi ce-o să faci acum? Te muţi cu el? 

Luce ridică din umeri. 

— Nu. Nu pot. 

— I-ai spus? 

— Da. 

— Şi ce a avut de spus la asta? întrebă Faith încet. 

— "Ne mai vedem", răspunse, și zâmbi sec în faţa uimirii lui Faith. 

Ceaiul era fierbinte, mai tare decât de obicei, dar bun. 

— Crezi că a renunţat? 

Oare renunțase? 

— Nu, spuse. Nu, nu Conn. Îi sunt datoare și O să se asigure c-o să 
plătesc. 

Chiar și Faith fu îngrozită de afirmaţia ei. 

— Pare groaznic! 

— E un bărbat dificil, dar are propriul lui cod al onoarei. Mă vrea... 
și știe că și eu îl vreau. EI consideră asta o slăbiciune... .că ar trebui să 
O tratăm ca pe o aventură pe care s-o lăsăm apoi să-și urmeze cursul. 
Luce surâse ironic. Cu riscul de a dramatiza, cum mă acuză mereu că 
fac, cred că aș muri. 

— Presupun că au murit oameni din cauza unor decepţii în 
dragoste, dar tu ești prea puternică pentru a le urma exemplul, spuse 
repde Faith. Eşti epuizată. Mattie ne-a avertizat să avem grijă. Du-te, fă 
un duș și urcă-te în pat. O să-ţi aduc eu ceva de mâncare. 

Dușul o ajută să scape de mirosul lui Conn de pe pielea ei; de-ar 
putea să și-l șteargă la fel de ușor din inimă și din minte! Mai târziu, pe 
când își puse o cămașă de noapte, se strâmbă văzând urmele mâinilor 
lui pe piele. Nu era un amant blând, Conn, dar știa cum să-i provoace 
dorința până la punctul unde nimic nu mai conta în afara senzaţiilor pe 
care i le stârnea, pe care doar el i le putea satisface. Avu suficient timp 
să se gândească la acele senzaţii în zilele următoare. Se părea că-i 
acceptase respingerea pentru că, deși vara sosise, nu mai auzi nimic de 
el. Reveni la apatia obișnuită, vânătăile se estompară, descoperi că nu 
este însărcinată și, totuși, el nu apăru. Luce mânca puţin, dar suficient 
cât să nu-și alarmeze prietenele, dar nici chiar statul la plajă nu-i putea 
ascunde paloarea feţei. Noaptea stătea întinsă cu ochii aţintiți în tavan, 
tremurând de dorința abia stăpânită a amintirilor. Chinuită de 
senzualitatea fanteziilor ei, se frământa; dormea puţin astfel că în 
fiecare dimineață se trezea epuizată. Era o vară fierbinte; trandafirii 
erau înfloriţi în fiecare grădină, aerul înăbușitor fiind îmbibat de 
mirosuri dulci. Faptul că se apropia Crăciunul aglomeră orașul, mai 
ales femeile, care deja cumpărau cadouri pentru familiile lor înainte 
să-nceapă școala. Luce pierdu în greutate, dar refuza să capituleze în 
fața dorințelor care o chinuiau. Nu va deveni una din amantele lui, s-o 
folosească și apoi să scape de ea. Dar durerea creștea, la fel și dorinţa, 
până când într-o zi, în pauza ei de prânz se întâlni cu Ryan McLeod. O 
opri şi o salută, analizând-o cu ochi duri. 

— Ai fost bolnavă? 

— Eu. . .asta-i...se opri, simțindu-se ca o proastă. 

— Hai cu mine, spuse el calm, luând-o de braț și conducând-o spre 
un restaurant din apropiere. Arăţi de parcă ai avea nevoie de o masă 
bună. Ai slăbit mult de când nu te-am mai văzut. 

— Nu chiar. Întrebându-se îngrijorată cum dădea doar peste bărbaţi 
aroganti, Luce se așeză pe un scaun, îi spuse ce vrea să mănânce și 

aşteptă liniștită în timp ce el dădu comanda chelnerului. Câteva clipe 
mai târziu, privind la un pahar de sherry foarte bun, spuse: 

— Nu pot să beau. N-aș mai putea să mă ţin pe picioare și trebuie să 
mă-ntorc la magazin. 

— Fără masa de prânz? întrebă Ryan. Bea-l oricum, și spune-mi de 
ce-ncerci să te-nfometezi. 

— Nu fac asta. 

— Nu, ești nefericită și ţi-a pierit pofta de mâncare. Știi, deși nu-mi 
place să mă amestec în problemele altora, va trebui să fac ceva cu voi, 
cu tine și cu Conn; Sonia e îngrijorată. 

-Îmi pare rău. Luce era suspicioasă și, întâlnindu-i privirea ironică, 
adăugă repezit. Văd că nu ești bărbatul căruia să-i placă femeile care 
izbucnesc în lacrimi, dar dacă vorbeşti despre Conn, asta o să fac. 

— Mă-ntreb dacă reputaţia mea ar suporta asta, cugetă el. Oricum, 
n-ai s-o faci. Spune-mi, îl iubeşti pe scenaristul ăla arogant? 

— Ai tupeu! 

Fl zâmbi, dar întrebă ferm: 

— Luce? 

Lacrimile o orbiră. Își suflă nasul, renunțând la aerul sofisticat. 

— Bineînţeles că-l iubesc! Dacă nu l-aș iubi, aș accepta ceea ce-mi 
oferă și nu mi-ar păsa. 

— Şi care-i oferta lui? 

— Câteva săptămâni împreună, după care divorțul. Goli dintr-o 
înghiţitură paharul de sherry și adăugă fioros. Îmi vine să-l omor! 

— Sentimentul e reciproc, adăugă el sec. 

— Ce vrei să spui? 

— Seara trecută, a luat cina cu noi. Sonia s-a retras devreme și după 
un efort susţinut de a termina o sticlă de whisky, Conn a menţionat în 
treacăt că data viitoare cănd te va vedea intenţionează să-ți arate cine-i 
şeful. 

— Era beat? 

Ryan dădu din cap. 

— Mi-am dat seama că nu-i în stare să scrie, să doarmă şi, ca şi tine, 
să mănânce. Când l-am întrebat care-i motivul, mi-a spus, extrem de 
nepoliticos, să nu mă amestec unde nu-mi fierbe oala. Așa ai de gând 
să-mi spui și tu? 

— Trebuie să recunoști că ești un confident neobișnuit, spuse Luce, 
nesigură ce-ar trebui să facă. 

— Am remarcat și eu ironia. Sincer, nu-i stilul meu, dar ţin la Conn 
şi am sentimentul că mi-ar plăcea și de tine. 

— Şi Sonia e îngrijorată. 

Ryan zâmbi, observând nota de sarcasm din comentariul ei. 

— Exact. Acum, n-ai vrea să-mi explici și mie cum de aţi reușit să 
complicati atât de mult lucrurile? 

Incredibil, dar Luce se execută, găsind o oarecare ușurare 
povestindu-i totul acestui bărbat necomunicativ din fața ei. Vorbi 
repede și la obiect, fără a dramatiza, dar vocea îi trăda emoţiile. 
Povestea se termină la cafea. Pentru câteva minute, Ryan rămase cu 
ochii aţintiţi în ceașcă, încruntându-se ușor. Apoi își ridică privirea și 
spuse fără expresie: 

— Destul de complicat. Ce ai de gând să faci? 

— Să mă duc la el, presupun, spuse ea, fără speranță. Și să sper că 
nu se va plictisi de mine. Crezi că e bine? 

— Nu prea dau sfaturi, răspunse el încet. Dar cred că ai dreptate, 
pare singurul lucru pe care-l poţi face. Asta, dacă vrei să fii cu el. 

— Da, răspunse Luce la întrebarea indirectă. Vorbind cu tine, mi-am 
dat seama că nu pot face altceva. Dacă e groaznic să stau cu el, ei bine, 
viața fără el e ca și cum aș fi pierdută în deșert. 

— Foarte bine, atunci, spuse Ryan, uitându-se la ceas. O să fiu în 
oraș toată după-amiaza. O să te iau de la serviciu. 

— Poftim? întrebă Luce, începând să se bâlbâie. Dar...dar, nu 
pot. ..adică, Graeme trebuie să-mi găsească un înlocuitor. ..nu pot... 

— Luce, vrei ca lucrurile să continue în felul ăsta și cu fiecare zi ce 
trece să vă fie din ce în ce mai greu amândurora să faceţi acel prim pas? 

— Nu, șopti ea. 

— Foarte bine. 

— O compătimesc pe Sonia. Cu un soţ ca tine şi un frate cum e 
Conn, e o minune că încă îi mai aparține sufletul. 

Ryan îi zâmbi. 

— Bine ai venit în familie. 

La șase seara, o lăsă împreună cu valiza în care își luase câteva 
lucruri aproape de golfuleţ. Graeme fusese surprins de cererea ei 
bruscă de a-și lua liber, dar soţia lui o putea înlocui, așa că o lăsă să 
plece, cu condiţia să se odihnească. 

— Sigur nu vrei să te duc până la casă? o întrebă Ryan. 

— Nu, răspunse, reușind să zâmbească. M-ar putea face să plec cu 
tine înapoi. Urează-mi noroc, Ryan. 

— Nu cred că ai nevoie, spuse el zâmbind și aplecându-se s-o sărute 
pe obraz. Haide, du-te! 

Era un drăguţ, se gândi Luce în timp ce se apropia de casă. Pe lângă 
acea cruzime, era și o bunătate în Ryan pe care Conn n-o avea; dar nu 
era corect ce gândea. Conn fusese crud cu ea. Dar și foarte înțelegător. 
"Doamne, sper că fac ceea ce trebuie", gândi Luce. Până ajunse la casă, 
valiza părea a cântări o tonă, și ea era atât de nervoasă, încât se sperie 
de un mic animal de pe marginea drumului. 

Casa se afla într-o liniște totală, era foarte cald, chiar și la umbra 
copacilor pohutukawa. Strigă, dar nu primi răspuns și realiză că nu era 
nimeni. Ridică din umeri și intră până în dormitor, unde se apucă de 
despachetat. Își luase numai pantaloni scurti și tricouri; un impuls o 
făcuse să împacheteze și un neglijeu sofisticat, iar acum își mușcă 

buzele când îl văzu și-l atârnă în dulap. Se simtea lipicioasă și în mod 
normal ar fi făcut un duș, dar o chema marea. Puse mâna pe o pereche 
de bikini, dar după câteva clipe de ezitare se dezbrăcă și se înfășură 
doar într-o eșarfă. Apa era călduță și o copleșea cu mângâieri de 
mătase. A stat ceva vreme în apă până s-a hotărât să se îndrepte spre 
plajă. Până să apună soarele, era deja îngrijorată. Cu siguranță, nu se 
dusese la plimbare aiurea, pe dealurile din împrejurimi. Nu, nu și-l 
putea imagina pe Conn făcând așa ceva. Poate că ieșise pe undeva, prin 
oraș. Aruncă o privire în garaj și observă că mașina lipsea. Poate la 
Sonia, ceea ce pe Ryan, cu umorul lui sarcastic, l-ar fi distrat. Luce și-l 
imagina purtându-se perfect normal toată seara. Între timp, i se făcu 
foame. Găsi în frigider friptură rece și salată; realiză că era prima masă 
adervărată pe care o avea de aproape o săptămână încoace. Până la 
miezul nopții, atipi de două ori, trezindu-se de fiecare dată tresărind și 
cu gâtul înțepenit. " La naiba cu asta" își spuse, și se duse în dormitor, 
îmbrăcă o cămașă de noapte și se urcă în pat. Și, ciudat, adormi 
imediat. Când s-a trezi era ziuă, iar Conn stătea pe marginea patului, 
bând cafea și uitându-se la podea de parcă ar fi vrut s-o execute. Pentru 
o clipă Luce nu-și aminti unde se afla, iar mișcarea ei bruscă îl făcu pe 
Conn să se întoarcă. 

— Bună dimineaţa, spuse el formal, fără să i se citească vreo reacţie 
pe faţă. 

— Bună dimineaţa. 

— Ţi-am făcut cafea. 

— Mulţumesc. 

Cât pe ce să verse cafeaua pe el de la atâtea formalităţi politicoase. 
În lumina soarelui puternic, Conn era întunecat, amenințător. Luce se 
înroși și mâinile începură să-i tremure. Ca să ascundă asta, luă cana de 
cafea. Nu ştia ce să spună. Evident, Conn n-avea de gând să accepte 
ceea ce-i oferise, altfel ar fi trezit-o când a venit în pat. 

Și ce însemna asta pentru ea? Capitularea ei fusese inutilă, asta 
însemna. 

— Cine te-a adus aici? 

— Ryan, spuse, surâzând ironic. 

— Trebuia să-mi dau seama. Apoi a venit acasă, s-a schimbat și a 
scos-o pe Sonia și pe copii la un grătar. 

— Acolo ai fost? 

— Da. Și şi-a petrecut întreaga seară jucând perfect pe Ryan McLeod. 

— Sunteţi la fel. Biata Sonia. 

— FI te-a convins să vii aici? Părea o întrebare lipsită de importanţă. 

Pentru o clipă, fiecare din mușchii lui Luce se încordară. 

— Nu. Doar m-a adus cu mașina. 

— Bine. Nu e nevoie să se implice și alții în treburile noastre. Apoi, 
ca și cum s-ar săturat, Conn își puse cana pe măsuţă, o luă și pe a ei și 
adăugă: totuși, de ce ai venit, Luce? Spune-mi adevărul de data asta. 

— N-o să mă crezi. 

— Încearcă-mă. 

Luce suspină, privindu-și mâinile. Fusese foarte cald peste noapte 
și era acoperită doar cu un cearșaf. Pe sub el, pielea ei se întrezărea 
ușor bronzată, catifelată. 

— Pentru că vreau să fiu cu tine, spuse ea obosită. M-am săturat de 
certuri. Asta fac de la noaptea nunţii noastre. Presupun că te iubesc și 
nu mai am nici un pic de orgoliu. 

— Ce te-a făcut să te răzgândești? 

Luce zâmbi. 

— Suferinta. 

În lumina de dimineată atât de curată, cuvântul spus cu atâta 
simplitate părea ridicol, chiar obscen. Conn o privi pe sub gene. 

— Şi te aștepți să trăieşti fericită până la adânci bătrâneți? 

Doamne, cât îi plăcea s-o rănească! 

Își muşcă buzele înainte să răspundă. 

— Nu, am învățat lecţia pe care mi-ai predat-o. N-o să te rog să-mi 
dai mai mult decât vrei. Apoi, încercând să zâmbească, continuă. Mi-ai 
spus că va trebui să mă târăsc. Ei bine, Conn, mă târăsc. 

— Ți-e foarte simplu să vorbeşti. 

Luce păli, realizând deodată ceea ce-i cerea. Nemulțumit de 
capitularea ei verbală, Conn voia un exmplu concret prin care să-i 
demonstreze asta. Ridicând capul, Luce întâlni o privire dură, 
nemiloasă, și atunci știu că dacă eșuează acum, poate să-și ia la 
revedere de la orice viitor împreună cu el. Niciodată n-o crezuse că-l 
iubeşte, iar ceea ce se petrecuse între ei nu făcuse decât să-i întărească 
aceste convingeri. Și avea motive; fusese imatură în momentul în care 
s-a confruntat cu dezvăluirile Nitei și fuga ei fusese reacţia unui copil 
rănit. Avea toate motivele s-o considere naivă, insuficient de matură 
pentru a face faţă unei relaţii. Dar îi dădea o șansă, dacă avea suficient 
curaj pentru a se folosi de ea. ÎI privi neliniștită pe sub gene, cu buzele 
deodată uscate. Purta un halat; era viril, mare, dar dur. Nici o urmă de 
tandreţe. N-o iubea, dar o dorea, iar ea trebuia să se mulţumească 
măcar cu atât. 

— Ce vrei? îl întrebă. 

Zâmbi. 

— Acţiune, Luce. Întotdeauna ai ştiut foarte bine să explici ceea ce 
simţi, dar când e momentul să demonstrezi prin fapte același lucru, nu 
mergi până la capăt. Arată-mi cât de mult mă iubești. 

— Ok. 

Dacă l-a surprins, nu va ști niciodată, căci n-a avut nici o reacţie. 
Foarte încet, și-a desfăcut nasturii de la cămașa de noapte, apoi și-a 
dat-o jos. ÎL privi şi zări dorința în ochii lui; surâzând, își ascunse 
ușurarea. Faptul că dormise lângă ea fără s-o trezească, o îngrijorase, 
dar foamea din ochii lui îi spunea că nu încetase s-o dorească. 

— Eşti prea departe, spuse ea încet. 

— Atunci, vino mai aproape. 

Oh, n-avea de gând s-o ajute. Pentru o clipă, o cuprinse mânia. Apoi 
îl trase lângă ea. Inima lui Luce bătea nebunește. ÎI cuprinse în brate 
şi-i spuse: 

— Conn, am nevoie de tine atât de mult. Te rog, nu mă trimite din 
nou în întuneric. 

Fl îi sărută pielea fină ca mătasea și întrebă: 

— Așa a fost pentru tine, Luce? Îmi spusesei că revenirea memoriei 
te-ar fi trimis într-un abis întunecat. 

— Nu, era conștientizarea faptului că te-am dezamăgit, că te-am 
pierdut. 

-Oh, Doamne! cuvintele parcă fuseseră smulse din el. 

O strânse puternic în brațe, aproape insuportabil, dar întoarse 
capul. Nu se bărbierise, și făcând acea mișcare o răni, dar Luce nu 
spuse nimic. 

— Dacă te am acum, n-o să-ți mai dau drumul niciodată, îi spuse el 
tulburat. Crezi că ai rezista o viaţă așa, Luce? Nu pot să-ți promit că voi 
fi altfel decât extrem de posesiv și probabil voi scoate flăcări doar dacă 
un bărbat îţi va zâmbi, dar mă voi strădui să te fac fericită. 

— Doar să fiu cu tine sunt fericită. 

Era foarte calm, apoi spuse încet: 

— Pentru cât timp, Luce? Până când pasiunea va dispărea, așa cum 
e şi normal? 

Uimită de schimbarea lui de atitudine, știa că ceea ce avea să spună 
acum putea fi momentul decisiv pentru un viitor împreună. Trebuia 
cumva să-l facă să înțeleagă ce era în inima ei. 

— Dacă dispare, atunci, cu siguranță, vor fi alte lucruri care să-i ia 
locul, șopti. Faptul că am fi împreună o viață n-ar crea niște legături de 
alt tip, dar la fel de puternice? Vreau să am copii cu tine, Conn, să-i văd 

crescând, se le creez un cămin. Un cămin așa cum nici unul dintre noi 
n-a avut. Ochii i se umplură de lacrimi. Simţea cum îi curg pe obraji în 
şiroaie și-și îngropă faţa în părul lui. Dar nu mă deranjează dacă nu vrei 
o astfel de viaţă, continuă ea tulburată. Vreau doar să fiu cu tine. Te 
rog! Mă simt vie doar în prezenţa ta. 

Conn nu spuse nimic și după câteva clipe de liniște, Luce adăugă: 

— Ştiu că nu mă iubeşti... 

— Luce, prostuţă mică! M-am îndrăgostit de tine din prima clipă, 
gemu el, privind-o. 

Ca un puști de douăzeci de ani. Până peste cap. 

Luce nu-și putea crede urechilor: 

— Dar n-ai spus niciodată. ..n-ai... 

— Bineînţeles că nu, zâmbi Conn. 

Luce ştia că ar trebui să fie fericită. Doar îi spusese ceea ce-și dorea 
de atâta vreme, încât se resemnase cu gândul că nu va auzi niciodată 
asta. 

Dar în timp ce-l privea, nu simțea altceva decât o oboseală 
amestecată cu uimire. 

— De ce? întrebă. De ce nu mi-ai spus? 

— Pentru că nu simţeai același lucru. 

— Ba da...ba da, simţeam! 

Fl clătină din cap, mângâind-o pe frunte. 

— Nu, nu simteai. Te-ai aruncat cu capul înainte în momentul în 
care ai simţit prima atracţie fizică puternică. Nu te condamn pentru 
asta; la optsprezece ani, nu prea poți simți altceva. Erai plină de viaţă, 
doritoare, fermecătoare şi te doream mai mult decât dorisem altceva în 
toată viața mea. 

Dar nu m-aș fi căsătorit cu tine dacă nu te-ai fi aflat în acea 
companie și dacă ti-ai fi eliberat frustrările în alt mod. Dacă ai fi avut o 
familie normală, aș fi așteptat până când acea atracţie s-ar fi transformat 

în dragoste, probabil după ce ai mai fi avut vreo două sau trei aventuri. 
Din nefericire, n-aveam atâta timp. 

Luce încă nu-l putea crede, deși explicaţia lui fusese foarte clară. 

— Dar erai amantul Nitei, spuse ea încet. 

— Până când te-am întâlnit pe tine. 

— Dar... a spus că încă erai și n-ai refuzat-o. 

— Încearcă să înţelegi cum stăteau lucrurile. Trebuia să fac faţă 
cumva sentimentelor pe care le aveam pentru tine. 

Nu mai simţisem niciodată așa ceva şi mai mult decât orice voiam 
să te iau de nevastă și să te protejez, doar că știam că nu era corect faţă 
de tine. Putea foarte ușor să-ți treacă această pasiune la fel de repede 
cum apăruse. 


La optsprezece ani nu-ţi prea poţi controla emoțiile. Și aș fi murit să 
te pierd. Apoi era și Nita. În afara faptului că era mama ta vitregă, fusese 
foarte generoasă și fără pretenţii. Nu voiam s-o rănesc mai mult decât 
era nevoie. 

Luce înțelese pentru prima oară în ce fel participase la distrugerea 
căsniciei lor. 

— Am amenințat să mă port ca o proastă, iar tu ai venit ca 
Făt-Frumos şi m-ai salvat. 

Conn râse, în timp ce-i dezmierda umerii, gâtul și obrajii. 

— Da. Când Nita a apărut ca vrăjitoarea cea rea, în noaptea nunții 
noastre, mi-a fost de-ajuns, mai ales că vedeam cum crezi tot ceea ce-ţi 
spunea. 

Așa că m-am purtat cât am putut de urât, simțind că aveam doar de 
pierdut, toți trei. 

— Ceea ce s-a și-ntâmplat, mulțumită prostiei mele. 

— Nu, datorită prostiei mele. Ştiam în ce fel erai capabilă să te 
implici, cu toate astea tot m-a durut când te-ai purtat ca o adolescentă. 
O strânse din nou la piept, în timp ce-i adăugă. 

Nu cred că vei ști vreodată cum a fost să fac dragoste cu tine și să 
nu primesc nici un răspuns. 

Dacă n-aș fi plecat, te-aș fi violat. Cel puţin mai raționam cât să-mi 
dau dau seama că dacă aș fi făcut asta, aș fi distrus orice şansă de a mai 
face această căsătorie să meargă. 

— Eram atât de frustrată, spuse, sărutându-i umerii și gâtul până 
când îl făcu să tremure și o opri. 

— O clipă, spuse el tulburat. 

De data asta vreau să fie perfect pentru amândoi, eliberaţi de orice 
urmă a trecutului. 

Luce zâmbi, privindu-l pe sub gene și atingându-i coapsa, 
bucurându-se de reacţia pe care o avea la atingerea ei. 

— Vrăjitoareo, şopti el, ţinând-o liniștită. Nu, vorbesc serios. Mai e 
ceva ce ai vrea să ştii? 

— Ce făceai cu Nita în noaptea când a murit? întrebă, trecând cu 
degetele peste cicatricea de pe umăr. 

— Eram amândoi la o petrecere. Oh, nu împreună. Era drogată, 
luase marijuana, cred, așa că am dus-o acasă. Asta a fost tot. N-am fost 
la ea în noaptea nunţii noastre, te-am mințit în privința asta. M-am 
plimbat pe străzi și într-un sfârșit m-am hotărât să mă întorc și să-ţi 
spun adevărul. 

Când am ajuns acolo, nu te-am mai găsit. 

Ceva în felul în care vorbise, îi dezvălui dezamăgirea pe care 
probabil o simţise. 

— Am crezut că doar eu am suferit, suspină ea. Oh, Conn, îmi pare 
rău pentru tot! 

— Mie nu. O sărută pe frunte. A fost și vina mea. Aș fi putut să ne 
salvez pe amândoi de multă suferinţă dacă aș fi fost deschis cu tine. Am 
un caracter dificil, draga mea și nu-ți pot promite să mă schimb peste 
noapte. 

— Nu vreau să te schimbi. 


Luce se odihnea cu capul pe pieptul lui, surprinsă de faptul că deși 
stăteau unul lângă altul, puteau vorbi calm și serios. Simţea căldura 
plăcută a trupului lui, puterea și parfumul pielii lui, dar era foarte 
relaxată. În curând vor face dragoste și va simţi din nou acel val de 
senzaţii uluitoare. Dar nu era momentul încă. Acum era suficient să 
stea să discute și să scape de toate poverile trecutului; să se simtă în 
siguranță și iubită. 

— Îmi placi așa cum eşti, spuse zâmbind, dar mai serioasă decât 
fusese vreodată. Te iubesc așa cum ești. Dar de ce erai atât de distant 
când în cele din urmă mi-am adus aminte? Mi-ai spus că nu simteai 
pentru mine nimic mai mult decât dorință și că-ti eram datoare pentru 
tot ce făcusei. De ce? 

— Voiam să mă iubeşti. Am știut din prima clipă în care te-am 
revăzut că atracţia fizică era mai puternică decât oricând. Nu-ţi poti 
imagina cât mă durea să văd că te lupti cu mine. Vedeam teama și 
mânia din ochii tăi, dar vedeam și dorința pe care nu puteai s-o ascunzi. 
Asta mi-a dat speranţă. Îmi era teamă de momentul în care ti-ai fi adus 
aminte. ..apărea și posibilitatea să-ţi revii și să mă detești. Așa că te-am 

sărutat și am făcut dragoste cu tine, încercând să te fac să nu-mi poți 
rezista. 

Ea surâse. 

— Ai fost rău. 

— Nici pe departe la fel de rău pe cât aș fi putut fi, spuse, 
dezmierdând-o. Dar când ţi-ai adus aminte, părea că am dat câțiva pași 
înapoi. Pe mine mă urai, iar pe tine te disprețuiai. Ți-am dat timp să-ţi 
revii din șoc, şi am făcut iar dragoste, dar știam că nu scăpasem de toate 
problemele. 

Te iubeam mai mult decât am crezut vreodată că e posibil să iubeşti 
o femeie; mă doreai, dar mă urai, descoperind în tine același lucru pe 
care-l disprețuiai la Nita. 

— Şi la Jolie. N-ar fi trebuit să fie surprinsă de faptul că-i citea 
gândurile cu atâta ușurință, dar era. De unde ai știut? 

— Ştiu cum gândești, spuse el, mângâindu-i contururile corpului. 

Luce se înfioră, dar trupul își cunoștea stăpânul, mișcându-se în 
același ritm cu el, folosindu-se de toată sexualitatea pe care o adusese 
la viață pentru a-l face să-și piardă controlul. Sărutul a fost dureros, dar 
în același timp satisfăcător; o contopire a buzelor ce marca posesia pe 
care o exercitau unul asupra celuilalt. Iar mâinile lui lucrau cu mișcări 
de profesionist. 

— Te rănesc. 

— Nu-mi pasă. 

Conn zâmbi, dar atingerile i se domoliră, devenind mai tandre, apoi 
spuse: 

— Ei bine, asta-i tot. Voiam să capitulezi în totalitate. A fost un test, 
dacă vrei să-i spui așa. Am simtit că singurul mod în care mi-ai putea 
dovedi că mă iubeşti cu adevărat, era să renunti complet la orgoliu. A 
fost un pariu, dar am câștigat. Aseară ai venit aici. Când am intrat, erai 
întinsă pe patul meu. Eu... se opri, odihnindu-se lângă trupul ei. 

Dulcea mea bucurie, aș fi putut plânge de ușurare. Eram îngrozitor de 
obosit, așa că m-am întins lângă tine, iar tu te-ai cuibărit în braţele mele 
și părea cel mai normal lucru să adorm simţindu-ţi respirația și căldura 
corpului alături de mine. 

Se lăsă o lungă tăcere până când Luce spuse: 

— Totuși te-ai purtat la fel de crud cu mine când m-ai trezit. 

— Ca de obicei, dimineaţa a adus cu ea îndoiala. Trebuia să te mai 
încerc puţin, doar ca să fiu sigur că știi ce faci. 

Se întoarse pentru a căuta ceva în sertarul de lângă pat. Luce 
rămase liniștită, abia respirând, tulburată de dorinţa ce se citea pe fața 
și în vocea lui. Pentru câteva clipe duritatea de pe figura lui dispăruse. 
Păruse vulnerabil. Suna ca un paradox. Conn.. .vulnerabil? Și totuși, 
așa fusese, și atunci a știut cât de mult o iubea. Iar aceată descoperire 
glorioasă o înspăimânta și înveselea în același timp, încât ar fi plâns de 
fericire. 

— Uite, spuse Conn. În palma lui stătea inelul de aur pe care i-l 
dăduse la nunta lor, în urmă cu doi ani. Când ţi-am pus acel inel cu 
rubine pe deget, prima oară în magazin, am sperat că poate-ţi va trezi 
vreo amintire. Mi-a plăcut cum arăta, și cum n-am avut un inel de 
logodnă, l-am cumpărat. 

— Unde e? întrebă cu voce joasă. 

Le ţinuse impreună. 

— Dacă nu-ti place, putem să luăm altul. 

— Îmi place foarte mult. 

Lacrimile i se scurseră pe obraji când se aplecă să-i sărute mâna, de 
care își apropie apoi obrazul, într-un gest ce dezvăluia cât de 
impresionată fusese. 

— Oh, Doamne, Conn, să nu mă mai părăsești. N-aș suporta. 

Conn se întinse pe perne, trâgând-o deasupra lui, și spuse 
mângâind-o: 

— Niciodată. Promit, niciodată. 

O sărută încet pe încheietura mâinii, apoi urcă spre umeri, 
provocându-i din nou senzaţii profunde. 

— Te iubesc, murmură ea. 

— Aş muri pentru tine. 

Pe fața lui se citea pasiunea și dragostea pe care nu și-o mai 
ascundea. Luce își dorea să-i dăruiască tot, pentru a-l recompensa 
pentru pierderea din ultimii ani, și primi la rândul ei același răspuns. 


Sfârşit 


